
Dozvolom Nadbiskupskog duhovnog stola u Za 
grebu br. 3266/1974. od 30. 11. 1974.1 Franjevačkog pro 
vincijalata Hrvatske franjevačke provincije sv. Ćirila i Me- 
toda br. 688/1974. od 3. 8. 1974. 


SVA PRAVA PRIDRŽANA 


Na temelju Mišljenja Republičkog sekretarijata za prosvjetu, kul. 
turu i fizičku kulturu SRH br. 6161/1 — 1974. od 7. 1. 1975. oproš- 
teno poreza na promet. 


Izdao: Platon Plasajec, B. Adžije 8, Varaždin. 


Tisak: Plamen, grafičko poduzeće, Omladinska ul. 24 
Slavonski Brod 


Uzoritom Kardinalu 


DR. FRANJI ŠEPERU 


— komorniku sv. Rimske crkve, 
prefektu Kongregacije za nauku vjere, 
prvoborcu za pravovjerje, 
ponosu i diki našega naroda u središtu Crkve, 
u znak duboka štovanja, zahvalnosti i odanosti 
ponizno posvećuje 


Pisac 


Mjesto predgovora 


Čitamo u evanđelju, kako je Gospodnja slava, nebesko svjetlo, 
obasjalo pastire kod Isusova rođenja. A zar to svjetlo ne obasja i 
nas dok slavimo ne samo Božić nego i sve Gospodnje blagdane? 
Ta Isus je svjetlo od svjetla, svjetlo svijeta! Svaki je sastanak s 
Isusom sastanak sa svjetlom koje obasjava svakoga čovjeka, a 
najviše one koji mu se umom i srcem približe. 


Neka zato ovi retci koji žele staviti pred kršćanske pameti i 
srca tajne Gospodnjih blagdana, po zagovoru Majke koja nam je 
rodila svjetlo za prosvjetljenje naroda, pridonesu da se svjetlo Kris 
tovo raširi u dušama našeg naroda! 


Možda će kome upasti u oči da se blagdanske propovijedi čes- 
to ne naslanjaju na čitanja toga dana. Tome ima i razlog. Na blag- 
dane, a osobito na velike blagdane ne dolaze u crkvu samo pobož- 
ni kršćani kojima su misna čitanja njihovo svagdanje jelo. Na te 
blagdane dolaze i vjernici koji su možda samo 50%, 20%, 10%, 5%, 
pa i 1% vjernici. U tim vjernicima jedva još tinja iskrica vjere, 
koja ih veže s Bogom. Baš zato je korisno da se uhvati ta iskrica 
i po njoj stvori vatra vjere u toj kršćanskoj đuši. Prema propisima 
Koncila i nije potrebno nadovezivati samo na čitanja. Može se na- 
dovezati i na druge dijelove u misi, pa i na samu tajnu tog dana. 
Konačno pastoralna korist može nadjačati svaki sporedni litur- 
gijski propis. 

Pisac 


SJAJ S NEBA 


Božić 
Polnoćka 


BILA JE NOĆ 


Pregled: Prije Krista bila je na svijetu 
tamna noć neznanja i zabluda, 
hladna noć bez ljubavi, 
mrtva noć bez života. 

Krist je donio kao sunce 
svjetlo istine, 
ljubav i 
život dušama. 


Bila je noć. 

Bila je tamna, hladna, mrtva noć. 

Tamna, hladna, mrtva noć ležala je nad betlehemskim krajem. 
Rastrla je svoja tamna krila, raširila je svoje ledene ruke, nad- 
vila se svojim mrtvačkim kosturom nad stanovnike Betlehema koji 
su se iz svih krajeva zgrnuli u grad Davidov na popis stanovništva. 

Bila je tamna, hladna noć. Ali ne samo nad gradom Betlehe- 
mom. Bila je tamna, hladna, mrtva noć nad čitavim svijetom. Či- 
tav je svijet obuhvatila i pritisnula noć, tamna hladna i mrtva noć. 

Čitav je svijet ležao u tami. Nije to bila samo ona tama koja 
nam se pokaže kad nestane sunca i njegovih svijetlih zraka. Bila 
je to strašnija i sudbonosnija tama. Nije to bila tama pred očima 
tijela. Bila je to tama pred očima duha. Ljudski je um, ljudski 
razum potamnio. Pred očima je čovjekova uma zijevnula tamna 
noć neznanja i zabluda. 

Tko smo mi? Otkuda dolazimo? Kamo idemo? Zašto živimo? 
To su postala pitanja na koja ljudski um nije znao odgovoriti. To 
su postala pitanja gdje se ljudski um našao u crnoj noći bez zvi- 
jezda i mjeseca. To su postala pitanja koja su navukla mrku noć 
u ljudske pameti. 

Ljudski su najveći umovi tapkali i pipali u toj noći. Ali noć 
je ostala noć. Mrak je ostao mrak. Svijeća ljudskog uma nije bila 
kadra pobijediti tu noć i rasvijetliti njezin mrak. 

Ali bila je to noć ne samo tamna noć nego možda još više hlad- 
na i ledena noć. Čovječanstvu nije samo potamnio um. Njemu se 
zaledilo i srce. Čovjek je zaboravio riječ ljubav. 


' Čitao sam jedan događaj koji pripovijeda misionar iz Kine. 
Kasno na večer pokuca neki poganski otac sa svježnjićem u ru 
kama na misjskoj postaji. Što je on to donio? Bilo je maleno di- 
jete. Otac reče da je umrla majka djetetu, a on ima dosta brige 
s ostalom djecom pa neka si to najmanje dijete uzme misionar. 
Misionar bi ga bio rado primio. Ali je u sirotištu imao već previše 
slične djece koje su roditelji napustili da su i ta prečesto bila glad- 
na. Nije ga zato mogao primiti. No pred jutro začuje cviljenje pred 
misijskom postajom. Iziđe van i imao je što vidjeti. Psi su bili 
već napola izgrizli ono maleno dijete koje je bio otac jednostavno 
bacio pred postajom. 

To je jedan od primjera poganskog srca. To je primjer kakvo 
je bilo srce svijeta prije dolaska Isusa Krista. Bilo je to hladno, 
ledeno srce koje nije poznavalo ni ljubav prema svome djetetu, 
ni ljubav prema ocu i materi. Djecu su izlagali divljim zvjerima, 
stare su roditelje ubijali da im ne budu na teret. Bili su bez srca, 
bez osjećaja kao divlje zvijeri u prašumi. Hladna je i ledena noć 
vladala u srcima svijeta. 

Ali bila je i mrtva noć koja je vladala svijetom. Svaka je noć 
slična smrti i noćna tišina slična grobnome miru. U noći kao da 
sav život zamre. Hodaju još samo zvijeri koje nose smrt. Baš takva 
je mrtva noć, evo, vladala i u ljudskim dušama. U dušama nije 
bilo života. Najgrozniji ubojica, koji nosi samo smrt i mrtvu pu- 
stoš u duše, zavukao se u jezgru duža. Bio je to grijeh. 

Đavao je donio smrt na svijet. Đavao je pretvorio svijet u ve- 
liko groblje. No grijeh je učinio još strašnije. Grijeh je pretvorio 
same ljudske duše u groblje.Smrt koju je đavao donio na svijet 
bila je samo smrt tijela koje će opet oživjeti. No smrt koju grijeh 
nosi svijetu, smrt je duše koju će ta smrt zauvijek upropastiti. 

Po grijehu je svijet postao doista pravo pakleno groblje. Pak- 
lena je noć pala na zemlju. Bila je to noć bez života i nade. 

Bila je noć. Bila je tamna, hladna, mrtva noć. Tamna, hladna 
mrtva noć pritisnula je zemlju. 

# *ko* 

Ali baš u ponoć te tamne, hladne i mrtve noći zasjalo je nebo 
u podnevnom sjaju. Sunce je sinulo zemlji. Sinulo je sunce duša. 
Bog koji je nekada postavio vidljivo sunce na naše nebo da svi- 

jetli ljudskim očima, taj je Bog poslao sunce da svijetli našim du- 
šama. U pola noći rodilo se sunce svijeta: rodio se Bog i čovjek 
usred štalice. Po Kristu nas je pohodilo sunce s visine. Niti sunce 
ne svijetli svijetu tolikim sjajem kolikim svijetli Krist ljudskim 
dušama. — Ja sam svjetlo svijeta — kliče Krist. I tko ide za mnom 
ne hoda u tami, nego će imati svjetlost života. 

Ili možda ne znate svjetlo koje je zasvijetlilo u Isusu Kristu? 
Svjetlo je to njegove riječi. Riječ koju je izreklo betlehemsko Dje- 
tešce svojom naukom i svojim životom postala je svjetlo sunca 

ljudskim dušama na ovome svijetu. Ona je sjajem ispunila duše 
u kojima se nastanila. Kako je svijetle likove stvorila ta riječ! 

Doduše svijet je pun riječi. Svijet je pun knjiga. Ali uza 
sve te riječi i knjige svijet je ostao taman kao noć. Često se pišu 
samo zato knjige da zasjene još ono malo svjetla što je ostalo u 
ljudskoj pameti. Ljudske su knjige prečesto samo ljudske laži. 

Ljudske knjige kao da se pišu slovima noći. No knjiga Kris- 
tove riječi, knjiga evanđelja napisana je slovima sunca. To je 
knjiga koja nosi samo sunce i svjetlo u noć ovoga svijeta. 

Kristova je riječ svjetlo koje prosvjetljava i najtamnije ku-, 
tiće svijeta. Nema velikog pitanja svijeta i života na koga Kris- 
tova riječ ne bi dala odgovor. A _ odgovor je same vječne Istine, 
svjetlo sunca koje svijetli iz Božje istine. 

Divno je to iskusio jedan inteligentni njemački oficir von 
Rechenberg u prvom svjetskom ratu. Kad je pošao na bojište, 
uzeo je sa sobom jednu knjigu da mu bude duševnom hranom. 
Uzeo je sa sobom čuveno pjesničko djelo velikog njemačkog pje- 
snika Gčthea Faust. Čitao ga je u slobodnim časovima. Ali je 
brzo postao gladan kraj te duševne hrane. U knjizi je bilo sve. 
tako mudro, a u stvarnosti je gledao sve tako malo mudro. Što 
je pjesnik pričao, nije bilo dosta za umiranje i smrt koju je oko 
sebe na bojištu gledao. Velika mu se knjiga najednom pričini ma- 
lena pred ogromnim zbivanjem kojega je proživljavao. A kad je 
konačno kod Arrasa bio i teško ranjen te nakon dva dana pro- 
nađen, tad je posvema zatajila njegova knjiga i njegov Gčthe. 
Svjetlo iz neba zasjalo je nad njegovom glavom. Spoznao je gdje 
je rješenje zagonetke svijeta i života. S Gčtheovim Faustom po- 
šao je na bojište. Kao ratni invalid vratio se kući s Kristovim 
evanđeljem. 

kOkoOK 

U betlehemskoj se štalici rodilo, dakle, sunce svijeta da pro- 
svijetli tamu svijeta. Ali rodilo se to sunce i zato da ugrije i hlad- 
noću ledene noći svijeta. U betlehemskoj je štali zakucalo srce 
koje je ugrijalo srca ljudi, koje je naučilo ljude ljubavi. 

Ta što je bilo srce betlehemskog Djetešca nego oganj koji je 
s neba pao na zemlju? Od časa kad je to srce zakucalo na zemlji, 
kao da se žar iz dubina Božjih prelijevao na zemlju. Srce Kris- 
tovo, žarko ognjište ljubavi! Tako kličemo u litanijama Srca Isu- 
sova, A ne kličemo bez razloga. U žaru je tog ognja izgorjelo 
samo to srce. Ljubav ga je spalila ognjem boli i smrti. U žaru 
svoje ljubavi Bog je sam izgorio. ' 

Oganj sam donio na zemlju i što želim nego da se zapali? 
Tako je jednom Isus i uskliknuo. A nije se prevario u svojoj že- 
lji. Njegovo je srce doista zapalilo svijet ljubavlju. Baš ćemo su- 
tra slaviti svetoga Stjepana, vjernog učenika Kristova srca koji 
je na kamenje svojih neprijatelja odgovorio vatrometom ljubavi 

koji je zasvijetlio u riječima: Ne primi im ovo, Gospodine, za 
grijeh! Nekada nijesu ljudi imali srca da ljube svoju djecu i ro- 
ditelje. Krist je dao čovjeku srce da ljubi i svoje neprijatelje. 

— Ljubav nas Kristova oduševljava — kliče sveti Pavao i 
gonjen žarom Kristove ljubavi leti u svijet da širi Kristovu lju- 
bav. Kristova je ljubav podigla prve bolnice na svijetu. Ljubav 
je Kristova podigla sirotišta. Ljubav je Kristova podigla dobro- 
tvorme ustanove o kojima čovjek u hladnoj noći poganstva nije 
ni sanjao. Sve su to podigla srca ogrijana toplim suncem Kristo- 
Va srca. , 

Tako je toplo Isusovo srce pretvorilo hladnu noć svijeta u 
topli dan ljubavi. Pa ako još danas ima nešto ljubavi na svijetu, 
sve su to samo tople zrake Kristova sunca. Sve je to samo ižari- 
vanje Kristova srca. 

koko 

Ali je Kristovo sunce donijelo i život u mrtvu noć svijeta. 
I noć je smrti uzmakla pred životnom snagom Kristova sunca. 

Što su sve činili ljudi pritisnuti strahom svojih grijeha! Što 
su sve činili da izbjegnu užasu smrti koji je probijao iz grobova 
njihovih grešnih duša! Među najvećim strahotama poganskog 
svijeta bile su ljudske žrtve. Nije bilo zemlje ni naroda koji nije 
više manje ugresao u taj zločin prolijevanja ljudske krvi. U da- 
našnjem Meksiku prije dolaska bijelaca svake bi godine poubi- 
jali kao žrtvu bogovima barem 20.000 ljudi. A zašto su ljudi pro- 
lijevali krv svoje braće? Mislili su da će tom krvlju isprati smrt 
grijeha sa svojih duša. Ljudskim su žrtvama mislili ublažiti gnjev 
bogova radi svojih grijeha. 

Ali smrću se ne diže iz grobova. Još strašnijim grijehom čov- 
jek se nije mogao uzdignuti iz grijeha. Tako života dušama nije 
bilo dok se nije rodio Život koji je uništio smrt. Života dušama 
nije bilo dok se nije rodio bezgrešni Bog koji je uništio grijehe 
svijeta. 

— Javljam vam veliku radost koja će biti svem narodu. Ro- 
dio se danas vaš Spasitelj! Tako je anđeo navijestio pastirima 
božićnu vijest na betlehemskim poljanama. U betlehemskoj štali 
leži Janje koje uzima grijehe svijeta. Na ramenima tog Janjeta 
leže naši grijesi. Ono će ih ponijeti na drvo križa. Svojom krvlju 
ono će ih oprati s naših duša. Tako smo po betlehemskom Dje- 
tešcu našli put do spasenja iz svojih grijeha. Našli smo put iz 
groba vječne smrti. 

Lak 

Bila je dakle noć. Bila je tamna, hladna i mrtva noć. Ali je 
božićna noć rodila sunce. Božićna je noć raspršila tamu laži. Bo- 
žićna je noć ugrijala srca ljubavlju. Božićna je noć rodila život 
mrtvim grešnim dušama. 

Veselimo se, dakle, i radujmo! Veselimo se suncu koje je u 
pola noći sinulo svijetu! 

Ali ako se želimo veseliti suncu, iziđimo iz noći! 

Ne bi li bilo prežalosno da mi kršćani živimo u noći u kak- 
voj su živjeli pogani prije božićne noći? Ne bi li bilo žalosno da 
u našim pametima vlada ista noć zabluda i laži kakva je vladala 
prije nego je granulo sunce Kristove istine? Ne bi li bilo preža- 
losno da u našim srcima vlada isti led i mržnja koji je vladao u 
hladnoj noći poganstva dok svijet još nije znao za toplo Isusovo 
srce? Ne bi li bilo prežalosno da u našim dušama gospoduje smrt 
grijeha, da u našim dušama vlada mntva noć pakla kakva je vla- 
dala u dušama koje nisu znale za Kristovo oproštenje i spasenje? 

Sunce se rodilo! Iziđimo na sunce! Obasjajmo svoju pamet 
suncem Kristove istine! Ogrijmo svoja srca toplinom Kristova 
srca! Oživimo svoje duše životom Kristova spasenja! 

To vam želim kao sretan Božić. Amen. 

Slavonska Požega, 1959. 


Božić 
Zornica 


HAJDEMO K BETLEHEMU 


Pregled: Božić budi u nama želju da poput pastira 
idemo u Betlehem. 

Ali ne u zemaljski Betlehem, nego otajstvemi, 
a taj se nalazi u presvetom oltarskom sakramentu. 
On je naša kuća kruha. 

Tajna Božića je istovjetna s tajnom 
euharistije: 

tajna Božje ljubavi, 
tajna Božje blizine, 
tajna spasenja. 

Nema pravog Božića bez svete pričesti: 
ona u nama ostvaruje Isusovo rođenje, 
ona nas pripravlja za Isusov drugi dolazak. 


Hajdemo do Betlehema! Tako su klicali pastiri nakon velike 
Vijesti koju su primili s neba. I oni nisu oklijevali. Ravno potr- 
čaše do Betlehema da nađu i vide Božansko Djetešce koje je le- 
žalo u jaslama. : 

A što bismo mi načinili da smo bili na njihovu mjestu? Što 
bismo načinili da smo mi čuli božićnu pjesmu anđela? što bismo 
načinili da je nama anđeo javio radosnu vijest o rođenju našeg 

Spasitelja u Davidovu gradu Betlehemu? Ne bi li i naša srca za- 
nosno kliknula: Hajdemo do Betlehema da vidimo djetešce što 
leži u jaslama? Ne bi li i nama anđeli dali svoja krila da letimo 
k Isusu u Betlehem? Ne bi li i nas anđeli oduševili da trčimo do 
Betlehema k djetešcu Isusu? Svako pravo kršćansko srce leti 
prema betlehemskoj štalici. Svako pravo kršćansko srce traži be- 
tlehemsko Djetešce. 

Za betlehemske pastire, međutim, čitamo ne samo da su po- 
trčali, nego da su i došli u Betlehem i našli dijete o kojemu im 
je anđeo govorio. Našli su Djetešce koje je njihovo srce tražilo. 

Nasuprot kod nas kršćana prečesto nije tako. Bezbrojna da- 
našnja kršćanska srca uzalud probudi božićna tajna da trče pre- 
ma Betlehemu i da traže Djetešce što leži u jaslama. Oni ne zna- 
ju naći Betlehema. Oni ne znaju naći betilehemsko Djetešce. 

Svi vi znadete da se Betlehem nalazi u Svetoj zemlji blizu 
Jeruzalema. Ali u tom se Betlehemu više ne nalazi Isus. Tamo 
se nalazi još samo spilja u kojoj je imala biti štala gdje se rodio 
1sus. Tamo se nalaze samo lijepe kršćanske uspomene na Kris- 
tovo rođenje. A sigurno će rijetki od nas imati sreće da posjeti 
ta sveta mjesta. Malo će tko od nas vidjeti taj Betlehem. 

No zar je zato za nas zatvoren put do Betlehema. Postoji 
drugi Betlehem, pravi Betlehem, prema kojemu je svima nama 
otvoren put da potrčimo. Postoji drugi Betlehem gdje nisu samo 
uspomene na božansko Djetešce, nego gdje možemo naći pravo 
i živo Djetešce koje je nekad ležalo u betlehemskoj štali. Taj Be- 
tlehem nije u dalekoj Palestini. Taj je Betlehem svima nama u 
blizini. 

Ne znate li što znači Betlehem? Betlehem je židovska riječ. 
Hrvatski bi značila kuća kruha. Židovski je Betlehem imao rav- 
nicu na kojoj je rođilo žito i po tome je dobio ime kuća kruha. 
No Bog je tom Betlehemu dao to ime jer je predvidio daleko 
nešto važnije. On je predvidio da će na tom mjestu doći na svi- 
jet onaj koji je rekao: Ja sam kruh živi! Tko jede od ovoga kru 
ha, živjet će uvijeke. Po tome je kruhu Betlehem postao pravi 
Betlehem. U njemu se rodio čije je tijelo kruh za život svijeta. 

No baš zato nije samo židovski Betlehem uistinu Betlehem, 
a to znači kuća kruha. Betlehemi se nalaze danas po čitavom svi- 
jetu. U svakoj našoj crkvi gdje dođe na oltar tijelo Isusovo pod 
prilikom kruha, gdje se na neki način rodi tijelo Isusovo koje je 
pravi kruh života, svagdje je tamo pravi Betlehem, prava kuća 
kruha. 

Po čudu pretvorbe kada, na svećenikovu riječ u ime Isusa 
Krista izgovorenu kod svete mise: Ovo je tijelo moje, kruh pos- 
taje tijelom Isusovim na našim se oltarima na najsavršeniji način 
obnovi otajstvo Božića. Svaka je sveta misa kao novo rođenje 

Isusa Krista na našoj zemlji. Zato i Crkva gotovo kod svake svete 
mise pjeva s anđelima božićnu pjesmu: Slava ma visini Bogu. 
Kao što je Marija primila u ruke svoje djetešce i povila ga u bi- 
jele pelenice, tako i svećenik poslije pretvorbe drži u rukama 
isto božansko Djetešce povito u pelenice bijele hostije. Oltar za 
Isusa postaje kao nove njegove jaslice kamo se spušta sa svo- 
jega neba. 
# ok*o% 

A ako se spustimo i u dubine tajne presvetog oltarskog sa- 

kramenta, nije li tajna euharistije ista tajna kao i tajna Božića? 


Znadete što ':je tajna Božića. — Ljubav Božja prevelika primi 
pravu put čovjeka. Ljubav je prisilila Boga da primi čovječje ti- 
jelo. Ljubav ga je bacila u štalu. — Objavila se dobrota i čovje- 


koljublje Spasitelja Boga našega — tako objavljuje Crkva Božić 
u svojoj poslanici. Božić je dakle tajna Božje ljubavi. 

A što je prisililo Sina Božjega da se nastani među nama pod 
prilikama kruha? Što je Boga nagnalo da se rodi ne jedan put, 
nego svaki dan na našim oltarima? Što, nego ljubav koja govori 
već u svetim knjigama Staroga zavjeta: — Milo mi je prebivati 
među sinovima ljudskim? Samo sveto evanđelje govori o usta- 
novljenju presvete euharistije da je to ustanovljenje bilo izljev 
beskrajne Božje ljubavi. — Do kraja ih je ljubio, ljubio ih je do 
posljednjih granica — kaže evanđelje dok govori o ustanovljenju 
presvete euharistije. 

koko 

Tajna Božića ujedno je i tajna Božje blizine. 

Povijest grešnog čovječanstva bila je povijest  udaljivanja 
Boga od čovjeka i čovjeka od Boga. Već je prvim svojim grije- 
hom čovjek bio izbačen ispred lica Božjega. Već je prvim gri- 
jehom čovjek počeo bježati pred Bogom. Svakim se daljnjim 
grijehom čovječanstvo sve više udaljavalo od Boga svojim srcem 
i svojim umom. Bog je za čovjeka postao dalek nepoznat Bog. Ali 
na betlehemskim se pašnjacima pojavio nebeski glasnik s viješ- 
ću: Rodio vam se Spasitelj koji je Krist Gospodin. Krist Bog 
leži u betlehemskoj štali. Bog je pohodio svoj narod. Bog leži 
među vama. Bog je s vama. 

Bog s nama — to je tajna Božića. No što je opet i tajna pre- 
svetog oltarskog sakramenta nego upravo tajna Božje blizine i 
prisutnosti među nama? — Ja sam s vama u sve dane do svršetka 
svijeta! Nigdje Isus tako jasno i izvanjskim načinom ne poka- 
zuje da je s nama i među nama kako to pokazuje u presvetom 
otarskom sakramentu. Tu mi možemo s daleko većim pravom 
klicati nego nekada Mojsije: — Nema tako velikog naroda koji 
bi imao bogove tako blizu kao što je blizu Bog naš. Nekada se 
Bog rodio samo na jednom mjestu u dalekoj Svetoj zemlji u 
Betlehemu. Po tom je rođenju Bog došao k nama, ali samo tako 

da je došao na zemlju, na naš svijet. U presvetom oltarskom sa- 
kramentu on dolazi ne samo na našu zemlju. On dolazi i u naše 
selo. A kad ga primimo u svetoj pričesti, dolazi u samo naše srce 
i dušu. Tu doista možemo s puni mpravom klicati: Bog je s na- 
ma! gram 

Tajna je Božića i tajna spasenja. 

Javljam vam veliku radost: Rodio se vaš Spasitelj! Tako je 
anđeo navijestio Božić betlehemskim pastirima. Rođenje je Isu- 
sovo smjeralo prema Križu. Isus je uzeo od majke Marije naše 
tijelo i krv da ga može Bogu prikazati kao žrtvu spasenja na dr- 
vetu križa. On se rodio u štali kao malo janje da bude Jaganjac 
Božji koji uzimlje grijehe svijeta. Na njegovim malenim ručica- 
ma i nožicama kao da se već crvene znakovi njegovih rana koje 
će mu zadati čavli dok bude visio na drvetu križa. 

No što onda da kažemo za presveti oltarski sakramenat? Što 
je naviješćivalo maleno Djetešce u jaslama, ne naviješćuje li još 
savršenije u našim hostijama? Tu je Isus doista Janje koje je žrt- 
vovano od postanka svijeta. Isus se nalazi u presvetom sakra- 
mentu upravo zato da nastavlja djelo spasenja svijeta do konca 
svijeta na zemlji. Tu on dijeli, iznad svega, plodove svoga spase- 
nja. Tu bi anđeli mogli s još većim zanosom klicati: Javljamo 
vam veliku radost: u vašim se crkvama rađa Spasitelj. U vašim 
vas crkvama čeka Spasitelj. U vašim je crkvama vaše spasenje. 

Nije li, dakle, naš presveti oltarski sakramenat pravi naš 
Božić? Ali zato i u našim crkvama pravi naš Betlehem. Isus se 
rađa u našim crkvama baš zato da bude kruh, kruh za jelo na- 
šim dušama. 

Židovi su bili rekli Isusu: Naši su oci jeli manu u pustinji 
kako je pisano: Kruh im je s neba dao da jedu. Isus im je tada 
odgovorio: Zaista, zaista vam kažem, ne dade vam Mojsije kruha 
s neba, nego vam moj Otac daje istiniti kruh s neba. Židovi mu 
rekoše: Gospodine, daj nam svagda ovaj kruh! A Isus im kaže: 
Ja sam kruh života. Baš zato je Isus i stavio svoje tijelo pod pri- 
like kruha da nas neprestano sjeća kako je njegovo tijelo jelo 
za našu dušu. Nije stavio svoje tijelo pod prilike kamena da ga 
se uzida u naše crkve. Stavio ga je pod prilike kruha da ga jede- 
mo kao kruh. 

Tako su naše crkve po presvetoj euharistiji, po presvetom 
oltarskom sakramentu postale prave kuće kruha, a to znači pravi 
Betlehemi. Mi zato ne trebamo tražiti Betlehem negdje daleko 
da nađemo djetešce Isusa. Taj je Betlehem kod nas. Možemo 
Isusa naći u svojim crkvama. 

Jedna od najboljih učenica u misijskoj postaji sv. Mihaela u 
Južnoj Africi, crnačka djevojčica imenom Antonija, pripovijedala 
je sestrama u postaji ovo: 

Dok sam bila još kod kuće kod svojih poganskih roditelja, 
usnila sam ovaj san. Pričini mi se kao da k meni dolazi djetešce 
Isus kakvog sam vidjela u misijskoj crkvi. Bio je neopisivo lijep. 
Nijesam ga se mogla nagledati. No kad sam pružila ruke da ga 
pogladim, on je nestao. Od tog časa nisam više imala mira u svom 
poganskom domu. Htjela sam poči kod ama Roma, kod kato- 
ličkih svećenika u školu. Sve je to bilo u nadi da ću tamo naći 
malog Isusa. Doduše, čula sam tamo mnogo lijepa i dobra o nje- 
mu. Vidjela sam mnoge njegove lijepe slike. Ali on više nije htio 
doći k meni. A tada je došao dan mojega krštenja. Bila sam pre 
sretna. Ipak sam se u jednoj stvari razočarala. Nisam vidjela di- 
jete Isusa. Konačno je došao i dan moje svete prve pričesti. I 
gle — tada je došao mali Isus ne samo u snu, nego u zbilji i stvar- 
nosti k meni. Nisam ga vidjela, ali sam ga osjetila. Osjetila sam 
ga tako živo i žarko da je istinski bio u meni. U preobilju svoje 
radosti tada sam zaboravila sve što se zbivalo oko mene. Nisam 
više ništa vidjela ni čula. Mislila sam jednostavno da sam na 
nebu. 

Tako je ta crnačka djevojčica našla malog Isusa. Za nju je 
sveta pričest bila pravi Betlehem. 


Hajdemo dakle i mi u Betlehem da nađemo Isusa! To je kli- 
caj kršćana s betlehemskim pastirima na blagdan Božića. Da li 
smo, dakle, svi mi ovdje sakupljeni za ovaj sveti Božić u Betlehe- 
mu? Da li smo našli dijete Isusa koje danas mjesto u jaslama le- 
ži na našim oltarima? Da li ste za ovaj sveti Božić primili sveto 
tijelo Isusovo? Da li ste se pričestili za Božić? 

Nema pravog Božića bez svete pričesti. Uzalud se Bog rodio 
u židovskom Betlehemu, ako se ne rodi u našem srcu. Uzalud je 
Marija rodila Isusa na onaj prvi Božić, kojeg uspomenu danas 
slavimo, ako Marija ne rodi Isusa u nama. 

Ili ne znate što se zbiva kod svete pričesti? Tko jede tijelo 
moje i pije krv moju, ostaje u meni i ja u njemu. Tako govori 
sam Isus za svetu pričest. Tko primi tijelo Isusovo, sjedini se s 
Isusom. S Isusom postane nešto jedno. Što više, pretvori se u 
samoga Isusa. Kod druge se hrane pretvara hrana u naše tijelo. 
Kod ove se sve te hrane mi pretvaramo u samo to jelo, u tijelo 
Kristovo. Kod svete se pričesti, dakle, pretvaramo u Isusa da 
može sveti Pavao klicati: Ne živim više ja, nego u meni živi Isus 
Krist. 

Tako se kod svete pričesti doista pretvaramo u tijelo i krv 
koju je Isus primio od svoje svete majke Marije. Po svetoj pri- 
česti postajemo u potpunom smislu djeca majke Marije. Marija 
nam postaje majkom. Kao što je Marija rodila Isusa u Betlehe- 
mu u štali, tako i nas majka Marija rodi kod svete pričesti. 

Baš zato je to za nas pravi i istinski Božić. Bez tog Božića 
za nas nema pravog Božića. Za pastire je bio Božić kad su našli 
malog Isusa s Marijom, majkom njegovom. Za nas je pravi Božić 
kad u svetoj pričesti nađemo Isusa i Mariju kao svoju majku. 

kO Ro» 


Ali Božić nije samo uspomena na davni Božić, na prvi do- 
lazak kad je došao na svijet u betlehemskoj štali. Za Crkvu je 
Božić također i vjesnik drugog Isusova dolaska kad bude došao 
u nebeskoj slavi. Božić je blagdan sudnjega dama. No za nas sva- 
koga pojedinca taj drugi dolazak i sudnji dan već je kod same 
naše smrti. Tada ćemo poput pastira doista ugledati svoga Isusa. 

Današnji se čovjek boji tog Božića. Današnji se čovjek boji 
svoje smrti. Ali znadete zašto? Boji se zato jer se mije naučio u 
životu sastajati s Bogom. Njega je strah sastati se s Bogom jer 
na zemlji nije nikada upoznao Boga, jer je na zemlji bježao od 
Boga. 

No kršćanin koji je često išao na svetu pričest, koji je često 
primao Boga u svoje srce, u času će smrti klicati od veselja jer 
će se sastati s Bogom kao sa svojim znancem koga je već na zem- 
lji s ljubavlju primao. Kao što je za blaženu Djevicu Mariju bila 
radost kad ju je Isus pozvao s ovoga svijeta da se s njime zau- 
vijek sastane, tako će biti radost svakome tko je Isusa u sebi no- 
sio, kad se bude s njime u vječnosti sastao. 

Sutra ćemo slaviti svetoga Stjepana. Kad su ga Židovi kame- 
novali, kad je već bio na umoru, što je ugledao? — Vidim nebo 
otvoreno i Sina čovječjega gdje stoji s desne strane sile Božje. 
To je bila njegova radost u času same njegove smrti. Nebo je za 
njega bilo otvoreno. Nebo ga je čekalo. Zato je sretan predao 
svoj duh u ruke Isusove. 

A svetu pričest naziva Crkva zalogom nebeske slave i gozbe. 
Kod svake se pričesti nad našom dušom kao da otvara nebo. 
Kako se otvorilo nad betlehemskom štalicam uz anđeosku pjes- 
mu, tako se otvara nebo nad svakim Betlehemom, nad presvetim 
oltarskim sakramentom. Ako je dakle nad našom dušom već ne- 
bo otvoreno, neće li i naša smrt biti poput smrti svetog Stjepa- 
na? Neće li tada i naša duša letjeti s anđelima da vesela ugleda 
svog Isusa koji je čeka na nebu? Za kršćanina koji umire sa sve- 
tim Isusovim tijelom, smrt nije smrt. Smrt je za nju vječni Bo- 
žić, vječno božićno veselje. 

Neka nam dakle Božić bude doista Božić! Potrčimo s pasti- 
rima u Betlehem! Tko još nije našao Isusa s njegovom majkom 
Marijom, tko se još nije pričestio za ovaj sveti blagdan, neka to 
učini što prije. Bit ćemo tada sretni kao i pastiri. Ali ne samo na 
zemlji nego i na nebu. Amen. 

Slavonska Požega, 1959. 

Božić 
Poldanjica 
BLAGDAN IDEALA ČOVJEČJEG SRCA 


Pregled: Božić neuništiv blagdan jer je blagdan ideala 
čovječjeg srca: 
ideala spasa, 
ideala uzdignuća, 
ideala sreće. 


Nema Boga i ne smije ga biti! Tako je na početku svijeta us- 

kliknuo Lucifer i zajurišao na nebo. Nema Božića i ne smije ga 
biti! Tako taj isti sotona preko ljudi kliče i juriša na blagdan rođe. 
nja Isusa Krista. Treba zatrti Božić da mu ni mena ne bude na 
zemlji! Treba ljudima izbiti iz srca i pameti i sam spomen na Bo- 
žić. 
Ali jadni sotona! Na početku svijeta nije uspio Boga zbaciti 
s neba. Niti će na zemlji uspjeti uništiti blagdan Božjega rođenja. 
Možda će on izbrisati taj blagdan iz srdaca gdje taj blagdan nikada 
stvarno nije ni bio upisan. Možda će uspjeti izbrisati blagdan Bo- 
žića gdje taj blagdan nije predstavljao drugo nego bolje jelo i pilo. 
Ali gdje je Božić bio doista Božić, nijedna sila, ni paklena, ni ze- 
maljska nije ga kadra izbrisati, 

Možda je više vas bilo na slapu Savice, na jednom od izvora 
naše rijeke Save. Onda znadete kako se čovjek ne može nekih 
dvadesetak metara niti približiti ždrijelu iz kojega ključa i probija 
golemim mlazom sila njegove vode. Sama sila i pritisak zraka 
čovjeka ne puštaju blizu. A sama bi ga sila slapa jednostavno smr- 
vila. Što bismo, međutim, rekli djetetu koje bi odlučilo da će s 
malenim kamenčićem zabrtviti i zatvoriti izlaz tog slapa? Mi bis- 
mo ga sažaljevali. A što bismo rekli odraslom čovjeku koji bi na- 
mislio isto pokušati? Mi bismo mu se kao luđaku smijali. 


No što drugo misli sotona i njegovi pomoćnici dok misle da 
će uništiti blagdan Božića u kršćanskim srcima? Što drugo misli 
nego da je kadar svojim sotonskim silama začepiti bujicu najsil- 
nijih i najdubljih ideala ljudskoga srca koje je sam Bog u to srce 
postavio? Blagdan Božića, blagdan je ideala ljudskoga srca. U 
božićnoj su tajni našli najveći ideali čovječjeg srca svoj “otvor 1 
probili slapom sveg svog zamaha i snage. 

Koji je prvi ideal čovječjeg srca od časa kad se to srce našlo 
u grijehu, nego ideal spasenja? Ljudsko grešno srce prije svega 
Viče za spasenjem. 

Može, doduše, čovjek pojedinac govoriti i riječima zavaravati 
samoga sebe: Nema grijeha. Ne postoji grijeh. Grijeh je utvara i 
strašilo za djecu. Može čovjek pojedinac riječima obmanjivati sa- 
moga sebe da on nema nikakva grijeha, da je on čist bez grijeha. 
Ali to su samo riječi, prazne ljudske riječi. 

Čovječe, zašto zatvaraš oči kad u tvojoj duši munje sijevaju? 
Zašto začepljuješ uši kad u tvojoj duši gromovi grme? Čovječe, 
zašto govoriš da nema grijeha i da nemaš grijeha kad ga ti osje- 
ćaš, kad ga tako gorko osjećaš? 

Ili, što je težina koja tako teško leži na tvojoj duši? Što je ka- 
men koji tako teško pritište tvoju dušu? Nije li to težina krivice 
kojom grijeh prignječuje tvoju dušu? Kako bi tvoja duša željela 
poput ptičice laka vinuti se u nebeske visine! 

Ili što je nemir u tvojoj duši? što je vječni vihor koji vitla u 
njoj? Što su neprestani valovi koji bacaju tvoju nemirnu dušu? 
Kako bi tvoja duša voljela snivati san nevina djeteta! 

Ili što je strah koji poput sablasti progoni tvoju dušu? Zašto 
tvoja duša dršće pri pomisli o smrti? Zašto se osjeća pred smrću 
kao na smrt osuđeni kažnjenik dok škripe ključevi njegove sa- 
mice? Kako bi tvoja duša željela da može bez straha pogledati u 
oči svojemu vječnome sucu! 

A što je vatra koja peče i pali u dubinama tvoje duše? Što 
je crv koji grize jezgru i mozak tvoje duše? Kako bi tvoja duša 
voljela da se izbavi iz tog pakla koji grijehom počinje već na ovo- 
me svijetu! 

Ne varaj se, dakle, čovječe! Grijeh postoji. Grijeh postoji u 
tebi. Ti ga osjećaš. Ali i osjećaš želju i čežnju svoje duše da ga se 
oslobodiš. Ti čuješ kako tvoja duša viče za spasenjem. Ti osjećaš 
želju za spasenjem. 

A što je Božić nego prvi odgovor na tu prvu želju i čežnju 
grešnoga ljudskoga srca za spasenjem? — Javljam vam veliku ra- 
dost koja će biti svem narodu. Evo, rodio vam se danas vaš Spa- 
sitelj! Tako je anđeo navijestio pastirima prvi Božić u betlehem. 
skoj štalici. U betlehemskoj se štalici rodio za koga je anđeo već 
prije rođenja rekao Josipu: Dat ćeš mu ime Isus jer će on spasiti 
narod svoj od grijeha njihovih. U betlehemskoj štali leži Janje 
Božje za koje će Ivan Krstitelj jednom uskliknuti: Evo Jaganjac 
Božji koji uzimlje grijehe svijeta! U betlehemskoj štali kuca ono 
srdašce koje će jednoga dana žrtvom svoje ljubavi nadoknaditi svu 
mržnju i nehaj ljudskih srdaca koja su izlila u grijehu. U betle- 
hemskoj štalici kola ona presveta krv koja će oprati sve krivice 
ljudskih grešnih savjesti. U betlehemskoj štali leži Djetešce koje 
će jednoga dana reći Mariji Magdaleni: Idi u miru! Oprošteni su 
ivoji grijesi. A razbojniku na križu: Još danas ćeš biti sa mnom 
u raju. U betlehemskoj štali rodio se Bog i čovjek koji će na koncu 

svog boravka na zemlji uskliknuti: Primite Duha Svetoga! Kojima 
oprostite grijehe, bit će im oprošteni. 

Božić je rođendan našega Spasitelja. Božić je rođenje našega 
spasa. Slaveći Božić slavimo i svoje spasenje. Zato kršćanske duše, 
a napose grešne duše s tolikim zamahom i poletom slave blagdan 
rođenja Isusa Krista. One daju oduška svojoj prvoj čežnji i idealu, 
daju oduška svojoj želji za spasenjem. U tom blagdanu probija iz 
dubine srca poput bujice ideal spasenja? Tko je dakle taj da ga 
zaustavi? 

Ili, može li netko dati zamjenu za Spasitelja koji se rodio u 
betlehemskoj štali? Može li netko skinuti s duše teret njezinih kri- 
vica i vratiti mir grešnim savjestima? Morfijem laži čovjek može 
par časaka uspavati dušu da se zatim probudi s još strašnijim 
teretom, s krivicom bezboštva. Ali spasitelja grešnih duša nema 
osim Spasitelja iz betlehemske štale. Kako, dakle, da kršćanske 
duše ne slave Božić, blagdan svojega Spasitelja i spasenja? 

koko 


Ali nije ideal spasenja jedini ideal koji nalazi oduška u bo- 
žićnom slavlju. Taj odušak nalazi i vječna težnja ljudskoga srca 
kojom teži za visinama. I ideal uzdignuća probija kroz tajnu Bo- 
žića. 

Čovječanstvo je kao maleno dijete koje, učinivši prvi korak, 
već je palo te plače za rukom koja će ga dići sa zemlje. Padom 
prvog čovjeka cijela je ljudska narav pala. Svaki čovjek u sebi os- 
osjeća taj pad. On osjeća da nije takav kakav bi imao biti. On nije 
takav kakav bi želio biti. Već tu čovjek osjeća želju za uzdignućem. 

Ali daleko od toga da bi čovjeku bilo dosta da se samo uspravi 
iz pada svoje naravi. Daleko od toga da čovjek bude zadovoljan s 
time da se uspravi i da sa svoje dvije noge 'kao čovjek hoda po 
zemlji. U čovjeku kljuje težnja da dobije krila pa da poleti u bes- 
krajne visine. Čovjek nije zadovoljan s time da bude samo čovjek 
On želi biti nešto više od čovjeka. On želi biti natčovjek. Beskrajne 
visine iznad njega samoga — to je san čovječjeg srca. Baš zato je 
već Evi u raju zemaljskom toliko polaskala misao: Bit ćete kao 
Bog! Tu je misao đavao uzeo iz dubina sama njezina srca. 

No znate li što je blagdan Božića? Blagdan Božića prvi je 
korak do ostvarenja čovjekova sna o uzdignuću. Blagdan je Bo- 
žića početak uzdizanja čovjekova prema beskrajnim visinama. 

Slava Bogu na visini! Tako su anđeli zapjevali nad betlehem- 
skom štalom i time intonirali vječni himan Božića. Božić diže ljud- 
sko oko i srce prema Božjim visinama. 

Ali ne diže poput sotone u raju zemaljskom da čovjeka oho- 
lošću zbaci i sa samih njegovih čovječjih visina. Diže ga poniznošću 
maloga Boga u betlehemskim jaslama. — Tko se ponizi, taj. će se 
uzvisiti! Betlehemske su jasle najdivnija škola poniznosti. Neiz- 
mjeran je Bog postao malen da i čvojek spozna kako je malen. A 

kad čovjek spozna i prizna da je sam po sebi malen, tad će se uh- 
vatiti za ruku koja će ga dignuti da postane velik. Božićna tajna, 
tajna poniznosti, postala je čovječanstvu put do uspona i božan- 
skih visina. 

No Božić skriva u sebi svoju nutarnju božansku silu da digne 
čovjeka prema Božjim visinama. Božić je dan Božjeg silaska na 
zemlju. Ali Bog je sišao na zemlju da ne ostane na zemlji, nego da 
se opet vrati u svoje nebeske visine. Samo ne sam.. On je sišao 
da uzme i čovjeka na svoja ramena pa da ga ponese sa sobom u 
svoje visine. Bog je, naime, postao čovjekom, kako govore sveti 


Oci, da čovjeka učini Bogom. On se rodio kao čovječje dijete da . 


mi postanemo Božja djeca. Sin Božji postaje našim bratom da 
mi postanemo njegovom braćom, djecom jednoga nebeskoga Oca. 
To je božansko uzdignuće čovjeka koje nam navješćuje blagdan 
Božića. 

U toj tajni Božića nalazi ljudsko srce ostvarenje svojega ide- 
ala. U toj tajni Božića ljudsko srce daje oduška svojoj čežnji za 
uzdignućem. 

A može li tko na svijetu dati zamjenu za tu tajnu Božića? 
Može li netko naći zamjenu da zadovolji poput Božića ljudsko 
srce koje traži visine? Tko je kadar dati bolja krila ljudskom srcu 
da leti u visine? 

U današnja si vremena znanost utvara da će ona uzdići čov- 
jeka. Ona čovjeku čak nuđa krila da leti prema zvijezdama. 

Ali jadno je uzdignuće koje znanost nuđa čovjeku! Ako ona 
izvana naoko čovjeku nuđa krila da leti prema zivjezdama, iznutra 
ga baca još ispod životinje. Nije joj dosta da čovjeka proglašuje 
samo rodom majmuna. Ona čovjeka i njegovu dušu proglašuje plo- 
dom i nadgradnjom materije. To je posljednja riječ moderne zna- 
nosti: Čovječe, ti nisi čovjek! Ti si samo blato i materija! 

Može li čovječje srce u takvom znanstvenom svjetovnom na- 
zoru naći zamjenu za tajnu Božića? Može li srce koje stremi za 
visinama mjesto sile koja ga diže u visine odabrati maštanja koja 
ga bacaju u najdublje dubine? 

koko 

No tajna Božića skriva u sebi još jedan ideal čovječjeg srca. 
Tajna je Božića tajna sreće. 

Doduše, istočnjačka je mašta stvorila drugi cilj za kojim bi 
težilo ljudsko srce. Mudrac istoka prošao je svjet u potrazi za 
srećom. Tražio ju je u kolibama i u palačama, kod velikih i kod 
malih, u znanju i umijeću, u slastima i radostima, ali je nigdje 
nije našao. Tako je proputovao pedeset godina svijetom. Star _i 
umoran stigne do nekog hrama. Na njegovim je vratima stajao 
natpis: Ovdje nema plača, ovdje nema boli, ovdje je mir srca, 
ovdje je stan sreće. Putnik sav sretan potrči po mramornim stu- 
bama i drhtavom rukom otvori vrata, veseo da mu se ispunja san 

života. Otvori vrata, a pred njime zijevne — grobnica. Mir groba 
— nirvana — to je san sreće za maštu istočnjaka. 

Ali to nije san, stvarni i istinski san ljudskoga srca. To je san 
istočnog sanjara. Ali nije čežnja istinskog čovjeka. Istinsko srce 
hoće živjeti. Ideal ljudskoga srca ne počiva u grobu. Ideal ljudsko- 
ga srca kipi u životu. 

Ili je možda sam život san i ideal ljudskoga srca? Darvin je 
doista proglasio vrhovnim zakonom svega života borbu za život. 
Borba za život imala bi biti pokretač svega živoga na zemlji. Ali 
čovjek baš tu pokazuje da on nije životinja kojoj je vrhovni cilj 
da živi. Čovjeku je premalo živjeti. Čovjek nije zadovoljan sa sa- 
mim žvotom. Čovjek je sposoban i uništiti sam život kad mu ne 
pruža što on od njega traži. 

Ljudskom, dakle, srcu nije dosta samo izići iz groba. Ljud- 
skom srcu nije desta da samo diše zrak života. Ono traži više. 
Ono traži sunce koje će mu ogrijati život. — Ljudsko srce traži 
sreću. 

Kako ludom trkom čovječje srce trči već za kapljicama vese- 
lja i slasti kojima život rosi po cvjetovima ovoga svijeta. Od svog 
djetinjstva čovječje srce sanja o čarobnom svijetu sreće. I taj ga 
svijet ne ostavlja ni u času kad mu smrt gasi i posljednju svijeću 
njegova života. Ništa, uopće, čovjeku nije strašnije nego da mu 
ugasne nad obzorjem posljednja zvijezda nade u sreću. To su iz- 
gubljene duše, propale egzistencije: očajnici koji već na zemlji 
tonu u ponore pakla. 

Ljudsko srce, dakle, traži sreću. U njemu gori oganj iđeala 
sreće. A baš taj ideal sja pred čovjekom upravo iz Božićne tajne. 
Božić je donio anđela s neba da usklikne vijest sreće: Javljam vam 
veliku radost koja će biti svem narodu! Božić je otvorio nebo da 
nebeski sjaj prospe u zemaljsku noć. Božić je donio na svijet Boga. 
A s Bogom ide i nebo, jer gdje je Bog, tamo je i njegovo nebo. 

A može li možda čovječanstvo dati kakvu zamjenu za sreću 
Božića? Kruha i igara! Kruha i zabava! Kruha da možete više ra- 
diti. Zabava da prestanete misliti. A da li je to sreća? Da, to je 
sreća, ali sreća za vola i magarca uz Isusove jaslice! No to nije 
sreća za čovjekova srca i čovjekove duše. Kruhom se zasićuje že- 
ludac, igrama se zasićuje mašta. Ali čovjekova duša kod svega toga 
ostaje prazna. U dubini svoga bića čovjek osjeća da njegova sreća 
nije u blatu zemlje, nego u visinama neba. 

Jadan je, dakle, svatko tko misli da će kamenčićem kruha _i 
igara začepiti izvore kojima probija ideal sreće iz ljudskog srca 
u božićnom slavlju, u slavlju nebeske sreće. 

koko 

Knjiga Oikrivenja pripovjeda kako je Lucifer kao zmaj na- 
Vijestio rat Bogu i Isusu Kristu. U tom ratu je povukao trećinu 
Zvijezda s neba. 

I danas se sotona napreže da skine s neba čovječanstva zvi- 
jezde, da utrne ideale koje je Bog upalio u ljudskome srcu. Baš 
zato juriša na Božić. Baš zato naviješta rat tom blagdanu ideala 
ljudskoga srca. 

Da li ćemo biti među onom trećinom zvijezda koje će sotona 
skinuti s neba? Ako za nas nestane božićne noći, za nas će se uga- 
siti i ideali u našemu srcu. Tada će za nas nastati samo tamna crna 
noć. Mjesto svjetla neba ona će zacrnjeti tamom pakla. Izdajice Bo- 
žića izdajice su čovječjih ideala. Amen. 

Trsat, 1955. 


BOG SIROTINJE 


Pregled: Božić je tajna Božjega siromaštva. 
= Siromašan Bog 
htio se pokazati Bogom sirotinje, 
htio je dati vrijednost siromaštvu, 
htio je otvoriti ljudska srca za sirotinju. 
Mjesto zlatnog teleta siromašno djetešce. 


Pripovjeda jedna legenda kako je jedan stari židovski pastir 
sa svojim sinovima čuvao stada blizu Betlehema. Taj je pastir svo- 
jim sinovima mnogo pripovijedao o dolasku obećanog Mesije, o 
dolasku Spasitelja. Pripovijedao im je o velikoj sreći kad dođe 
taj obećani Mesija. 

Jednog večera dođe on u Betlehem u svoju štalu k svojoj bo- 
lesnoj devi da je pregleda. Vidio je da je žedna, pa joj donese vode. 
Da ne bude ni gladna, ode i potraži i sijena da joj baci u jasle. 
Pođe u kut gdje je sijeno ležalo. Kad li u tamnom kutu ugleda 
ženu s novorođenim djetetom u jaslama. — Oh kako su siromašni 
ti ljudi! — pomisli u sebi. Takve sirotinje još nisam u životu vidio! 
A kad se ovako pobrinuo za svoju devu, krene natrag na pašnjak 
k svojima. 

No na pola puta trkom mu oni dođoše ususret. Uzrujani i sme- 
teni pripovijede mu što im se dogodilo: kako im se ukazao anđeo 
i navijestio da se rodio njihov Spasitelj i da leži kao dijete u Bet- 
lehemu u jaslama. No stari pastir odmahne rukom i reče: — Djeco 
moja, što vam je u glavi? Ja sam vidio to siromašno dijete u štali. 
Takva siromaštva nisam vidio u svojem životu. Pa da to bude naš 
obećani Mesija? Ne, ne! On će drukčije doći na svijet. On će doći 
u slavi i bogatstvu. 

Mladi se pastiri nisu dali smesti. Oni su potrčali k Betlehemu. 
A stari je pastir otišao k svojim ovcama i neprestano mrmljao: Ja 

io ne mogu vjerovati. Spasitelj ne može doći na svijet tako siroma- 
šan. Srce tog pastira ostalo je tužno i prazno. 

To je pobožna legenda. Ali mi smo i u svetom evanđelju čuli 
anđela koji je dao znak po kojem će pastiri naći Mesiju, Spasite- 
lja koji se rodio. On im je rekao: Evo vam znaka: Naći ćete dijete 
povito u pelenice gdje leži u jaslama! Po tom su znaku pastiri do- 
ista i našli Spasitelja. Našli su dijete u jaslama. Našli su dijete 
koje se rodilo u štali, a ležalo u jaslama. 

U muzeju u Parizu pokazuju dragocjenu kolijevku koju je car 
Napoleon dao prirediti za svojega sina, za budućeg nasljednika na 
carskom prijestolju. Ta je kolijevka bila umjetnički izrađena u 
stilu vremena, a kraljevskim orlom nakićena. Sva je sjala u srebru 
i zlatu kako je to dolikovalo za sina najvećeg evropskog vladara. 

Tako je zemaljski vladar pripravio kolijevku svojemu sinu! 
On ju je iskitio srebrom i zlatom i na nju utisnuo žig svega svojeg 
bogatstva i sjaja. A kralj neba i zemlje pripravlja kao kolijevku 
svojemu sinu proste jasle u siromašnoj štali! 

kO RoO* 

Dok sve to slušamo i gledamo, ne bismo li se i mi morali za- 
pitati s onim nevjernim starim pastirom: — Da li je to moguće da 
u takvom siromaštvu leži pred nama naš Spasitelj, pravi i jedino- 
rođeni Sin Božji? Da li je moguće da bi Bog pao sa svog bogatog 
neba u siromašnu i bijednu štalu, da zamijeni nebesko prijestolje 
s ubogom slamom u jaslama? 

Pa ipak to je velika istina. To je velika istina tajne Božića 
Bog se rodio u štali ležao je na slami. Bog je htio dođi na svijet 
u krajnjem siromaštvu. 

Bog je na zemlji odabrao siromašnu majku i siromašna rad- 
nika Josipa koji će se u najvećem siromaštvu za njega brinuti. Bog 
je odabrao za svoj prvi stan prostu i bijednu štalu u koju današnji 
čovjek ne bi spemio ni svoje blago. Današnje su štale palače prema 
ubogoj štali ili pećini u kojoj se Isus rodio. A odabrao si je i kao 
prvo poklonstvo siromašne pastire. Siromasi su imali prvi prestu- 
piti prag njegova prvog siromašnog doma. Siromasi su bili Pi 
Pozvani k njegovoj ubogoj kolijevci. 

To je velika tajna Božića. Božić je blagdan Božjega siromaštva. 
Dok se klanjamo Bogu koji leži u jaslama, klanjamo se na pose- 
ban način velikoj tajni o kojoj govori sveti Pavao: Bog koji je bio 
bogat, postao je za nas siromašan. 

Tako Božić ostaje pred nama tajna. Ostaje kao otvoreno pi- 
tanje zašto je Bog htio doći na svijet u siromaštvu. 

koOko# 

Tko bi sišao do dna toj božanskoj tajni? Tajna Božjeg siro- 
Mmaštva duboka je tajna kao i sve druge božanske tajne. Ali sigurno 
jedan od prvih razloga zašto je Bog htio doći na svijet u siromaš- 
tvu bila je njegova želja da se pokaže Bogom sirotinje. 

U stara su vremena i pobožni ljudi mislili da je bogatstvo Božji 
dar kao nagrada Božjim slugama na zemlji. Smatrali su bogatstvo 
kao plaću za dobra djela. Bogatstvo je bilo isto što i Božji blago- 
slov. 

Dakako, odmah su i zaključili da je siromaštvo Božje pro- 
kletstvo, kojim Bog kao šibom tuče svoje protivnike i neprijate- 
lje. Siromah je za njih bio kao neki Božji odbačenik. 

Zbog takva shvaćanja nijesu mogli pobožni ljudi u Starom 
zavjetu shvatiti kako bi moglo ići bezbožniku dobro na zemlji. Za 
njih je bila najveća sablazan kad su vidjeli bogatstvo u rukama 
grešnika i bezbožnika. : 

Bog u jaslama došao je smrviti ovo shvaćanje ljudi. Bog u 
jaslama došao je uništiti pomisao da su bogataši sveci Božjega 
neba na zemlji i da su siromasi prokletnici pakla na zemlji. Kod 
svog se dolaska na svijet Bog nije uključio u redove bogataša, nego 
se pridružio gomili siromaha. Ako se već može govoriti o svecima 
neba na zemlji, tada to nisu bogataši nego sirotinja. Ona se našla 
u Božjem društvu. To je Bog htio doviknuti svijetu iz svojih siro- 
mašnih jasala. 

Isus je, doduše, došao k svim ljudima, svim je ljudima dobre 
volje došao da donese mir. On je došao kao Božja Riječ da svima 
progovori radosnu vijest spasenja i Božjega kraljevstva. Pa ipak 
on će na početku svoga propovijedanja iznijeti proroštvo koje je 
o njemu napisao prorok Izaija: Duh je Gospodnji u meni i zato 
me pomaza da naviješćujem evanđelje siromasima. Tu je Isus naj- 
divnije izrekao kako on prije svega pripada siromasima. A svoj 
najznamenitiji govor, govor na gori on započinje svečanim riječi- 
ma: Blaženi siromašni jer je njihovo kraljevsko nebesko!  Siro- 
masi su prvi kojima je otvoreno Božje kraljevstvo. 

Isus je duboko osjećao da će sirotinja biti njegovo društvo 
na zemlji. Kod bogataša kao da nije imao što tražiti. Bogataši kao 
da za njega neće ni pitati. Oni imaju svoje zadovoljstvo u svojem 
blagu. Kupio sam njivu i zato ne mogu doći. Kupio sam par jara- 
ma volova. Molim te ispričaj me! Tako će oni govoriti na poziv u 
nebesko kraljevstvo. 

Tko ne zna povijest bogatog mladića u evanđelju? 
Isus je u tom mladiću našao dušu koja je bila vrijedna da je uvr- 
sti među svoje prve miljenike. Zato ga je i pozvao u svoje druš- 
tvo. — Idi, prodaj sve što imaš, pa dođi slijedi mene! Ali mladić 
odlazi žalostan od Isusa. Nije se mogao odlučiti da odbaci svoje 
bogatstvo. Bogatstvo mu je bilo na putu da ne postane životnim 
drugom Isusa Krista. 

Baš zato je Isus bio prisiljen uskliknuti: Kako će teško boga- 
taši ući u kraljevsko nebesko! Bog mora učiniti pravo čudo ako 
će bogataša provući kroz trnje bogatstva do svojega neba. 

A kome je i danas Bog Bogom? Bogatašima ili sirotinji? Bo- 

gataši koji se vozikaju na autima, koji imaju gospodske stanove 
i namještaje, koji imaju velike plaće i dnevnice — da li oni mare 
za Boga? Ako bi oni gdje priznali da vjeruju u Boga, mogli bi iz. 
gubiti svoje dobre službe i zaslužbe, svoja gospodska mjesta i pla- 
će. Zato oni neće ni danas na Božić proviriti u crkvu. Siromašni 
bi im Isus u siromašnoj štali mogao uzeti njihovo bogatstvo. Oni 
ne trebaju siromašnog Boga. 

Tako Isus i danas ostaje Bog sirotinje. Siromašni pastiri koji 
su došli prvi k Isusu postali su predstavnicima sve sirotinje sviju 
vremena koja se ne sablažnjuje nad siromašnim Bogom u jaslama. 

ko o 

Ali svojim siromaštvom u jaslama, htio je Isus učiniti još ne- 
što. Htio je i počastiti i uzvisiti siromaštvo svoje sirotinje. Bog je 
htio dati cijenu i vrijednost siromaštvu. 

Oduvijek je čovjek smatrao siromaštvo najvećom nesrećom i 
prokletstvom na zemlji. Siromah kao da je suza čovječanstva. Kao 
što se sve vode slijevaju u doline, tako se i sve suze čovječanstva 
slijevaju na sirotinju. Zato je siromaštvo bilo oduvijek prava sab- 
last čovječanstva. Ni pred čim čovjek nije toliko bježao, ničega 
se toliko bojao kao što se bojao i bježao pred siromaštvom. Mnogo 
puta ni sam život nije čovjeku izgledao životom kad je na njega 
pala mora siromaštva. Mnogi si je bio spreman i oduzeti život kad 
se na njega survala lavina siromaštva. 

No što se dogodilo kad je Bog u štali postao siromašnim Bo- 

gom na zemlji? U znamenitoj franjevačkoj crkvi u Rimu: Sant' 
Antonio, kraj koje se nalazi glavno franjevačko sveučilište, nalazi 
se i jedna slika koju je naslikao slikar Commans. Ona predstav- 
lja zaruke svetoga Franje s njegovom zaručnicom. A ta je zaruč- 
nica sveto siromaštvo. Na lijevoj je strani slike naslikana blažena 
Djevica Marija s djetešcem Isusom u jaslama. Pred tim siromaš- 
nim Djetetom u jaslama kleči sveti Franjo. Kraj njega je sveto 
sromaštvo, predstavljeno kao lijepa djevojka. U jednoj ruci ona 
drži putnički štap, a drugu pruža svetom Franji. Oboje imaju svoj 
pogled uprt u Djetešce u jaslama. A ono svojom uzdignutom ruči- 
com blagoslivlje njihove zaruke. 
. Ta slika divno prikazuje što je božansko Djetešce učinilo svo- 
Jim siromaštvom u jaslicama. Siromaštvo koje je bilo sablast, po- 
stalo je predivna zaručnica za čijom su se rukom trgale najveće 
duše na zemlji. Kristovo je siromaštvo preobrazilo suze siromaš- 
tva u predragocjeno nebesko biserje. 

.li, zar postoji veća sreća nego se zvati drugom Isusa Krista, 
Božjim drugom na zemlji? Nije Isus bez razloga od svih svojih 
najbližih prijatelja tražio kao prvi uvjet da idu i prodadu sve i 
Ostave sve što su na zemlji posjedovali. — Idi prodaj sve što imaš 
Z dođi i slijedi mene!Siromah bit ćeš moj drug. Siromaštvo će te 
Učiniti vrijednim mojega društva. 

Siromaštvo je po Kristovom siromaštvu posvećeno. Ono je 
postalo nešto božansko na zemlji. Ono čini čovjeka Božjom  sli- 
kom u njegovu životu. Rekao je Isus blaženoj Anđeli Folinjskoj: 
Kad siromaštvo ne bi bilo veliko dobro, ne bih ga odabrao za sebe 
i za svoje izabranike. Sam je, dakle, Bog procijenio siromaštvo 
svojom božanskom cijenom i mjerilom kao blago vrijedno za sebe 
i za svoje svece. Što, dakle, može čovjek nego da prizna vrijednost 
te božanske valute? 

* hk o% 

Ali postoji još jedan razlog, jedan od najvažnijih, zašto je Bog 
odabrao svoje siromaštvo u jaslama. Bog je htio svojoj sirotinji 
pripraviti Božić na zemlji. Bog je htio da ljudi dobiju srca za si- 
rotinju. 

Što je bio oduvijek siromah za bogataša nego rob koga je tla. 
čio i komu je krv sisao te se od njega obogaćivao. Što je bio siro- 
mah za bogataša nego blato po kojem je bogataš gazio? Što je bio 
siromah za bogataša nego tegleća marva koju je bićem tjerao da 
za njega radi i ugiba. 

Baš zato je Bog htio postati siromašnim Bogom u siromašnoj 
štali. Rodio se u štali jer je bogataš smatrao siromaha marvom i 
blagom. Ali rodio se Bog kao siromah da pokaže bogatašu da siro- 
mah nije blago, nego njegov Bog. 

Ili, zar ne znate što će Bog reći prokletnicima na svojemu su 
du: Odlazite od mene, prokleti, u oganj vječni jer ja sam bio gla- 
dan, a vi me niste nahranili. Bio sam žedan, i niste me napojili. Bio 
sam gol, i niste me odjenuli. Pitat će tada prokletnici: Kad smo te 
vidjeli gladna, žedna ili gola, i nismo ti dobro učinili? A što će 
im reći Isus? : 

Kad niste dobro učinili jednome od moje najmanje braće, ni- 
ste meni učinili. Ja sam bio u vašem najmanjem bratu. Ja sam bio 
u vašem sinomahu. 

To je bio razlog zašto se Bog rodio u betlehemskoj štali kao 
siromašan Bog da mi u svojim siromasima gledamo svojega Boga 
i da znamo da sve što činimo sirotinji, činimo samome Bogu. 

ko * o#& 

Shvaćate li sada zašto smo se danas na Božić sastali pred siro- 
mašnim jaslicama i pred siromašnim Bogom? 

U Svetom pismu čitamo kako su Izraelci u pustinji došli k 
Mojsijevu bratu Aronu i rekli mu: Načini nam bogove koji će nas 
voditi u obećanu zemlju. Aron je tada rekao narodu: — Donesite 
mi zlata! Narod je skupio golemu hrpu zlata. Iz tog je zlata Aron 
salio narodu njegovo zlatno tele da mu bude bog koji će ga voditi 
do sreće. 

Ali to je bio lažan bog. Taj bog nije doveo do sreće. On je u 
propastio narod. Tisuće i deset tisuća platile su glavom za svoje 
zlatno tele. 

Kad je, nasuprot pravi Bog dolazio na zemlju, tada nije po 
tražio zlato. Potražio je najdublje siromaštvo. Potražio je najsiro- 
mašniju majku. Potražio je najsiromašniji dom. Postao je siroma- 
šni Bog. Ali taj siromašni Bog bio je pravi Bog. U siromašnoj je 
štali ležao Bog koji vodi ljude do sreće. U siromašnoj je štali ležao 
Bog koji vodi svijet k njegovoj obećanoj domovini u bogato nebo. 

Zato smo se, evo, danas skupili pred siromašnim Bogom da 
odbacimo zlatno tele i da priznamo siromašnog Boga. Priznajmo 
sirotinju, poštujmo i cijenimo siromaštvo, ali iznad svega priznaj- 
mo Boga u sirotinji. To neka bude plod našeg poklonstva pred si- 
romašnim Bogom u siromašnoj štali. Amen. 

Varaždin, 1960. 


Božić 
BLAGDAN DJECE 
Prilog kao dokumenat vremena. Izrečena 1947. u bazilici na Irsatu 


Predmet Božić se smatra blagdanom za djecu. 
On 1 jest blagdan djece 
kao blagdan nevinosti, 
ljubavi, 
sreće. 


Božić je ljeta Gospodnjega 1947. 

Ali nas, kao napredno čovječanstvo, možda ne zanima današ- 
nji dan, nego nas više zanima dan budućnosti. Možda nas više za- 
nima kako će izgledati Božić dvijetisuće godine. 

Kad bih imao toliko bujne fantazije koliko je recimo ima ta- 
ko zvana moderna znanost koja zna i ono što ne zna, koja kad 
nema činjenica, ispuni tu prazninu praznim maštanjem i frazama, 
možda bih vam mogao strogo znanstveno prikazati taj Božić 2000. 
godine. No budući da za to nemam dara, ja ću vam samo u par 
riječi ocrtati taj Božić kako si ga zamišlja napredno čovječanstvo. 

Prenesite se duhom u jedan razred više škole. Nad školskim 
stolom visi kalendar s datumom pisanim crnim slovima: 25 decem- 
bar 2000. Za stolom sjedi profesor povijesti i upravo priča o praz- 
novjerju koje je vladalo u svijetu prije dolaska napredne znanosti. 
Ljudi su, kaže on, slavili i neki Božić kao rođenje nekoga Isusa 
Krista koji se i nije rodio. I ja se još sjećam iz svoga djetinjstva 
kako me je moja natražna majka vodila u pola noći u neku veliku 
kuću koja se zvala crkva gdje je sav svijet pjevao. To je bilo dok 
sam ja još bio dijete. Danas svega toga više nema jer mi smo na- 
Predno čovječanstvo. Sve je to bilo za djecu. A mi više nismo dje- 
ca. 

Ne zamišlja li si doista napredno čovječanstvo na ovaj način 
Božić 2000. godine? 

No što ja idem na Mars i govorim o nekoj dalekoj budućnosti! 
Sjetite se samo malo Božića pred deset godina: Božića 1937., ili 
ako hoćete 1927. godine! Nije li već tada Božić bio za napredno 
čovječanstvo samo bajka za malenu djecu? Tko se već tada među 
višim krugovima veselio Božiću, osim malene djece? Nije li se već 
tada više društvo smijalo čovjeku iz puka i naroda koji je još vje- 
rovao u Božić i nazivalo ga zaostalim, nazadnim, nezrelim djete- 
tom? 

koko 

Ako je tome tako, pitat ćete možda mene: A zašto onda mi 
ipak slavimo danas svoj Božić? Zašto ga slavimo danas i zašto 
ćemo ga slaviti, tko bude živ, i dvijetisuće godine kao što su ga 
slavili naši duhovni pređi već gotovo dvije tisuće godina? Slavimo 
ga i slavit ćemo ga upravo zato jer smo djeca, upravo zato jer ho- 
ćemo i ostati malena djeca. 

Nije bez razloga da se Božiću vesele upravo malena djeca. Ne 
zove se bez razloga Božić blagdanom djece, blagdanom djetinj- 
stva. Božić doista u sebi krije nešto što privlači dušu maloga dje- 
teta. 

Da li je to samo veselje djeteta koje se veseli malenome dje- 
tetu u jaslicama? Da li je to veselje samo veselje djeteta što vidi 
Boga svojim vršnjakom? Da li je to veselje djeteta što vidi sebi 
ravnoga Boga? 

Bez sumnje da se dječja duša posebno veseli Bogu djetetu jer 
osjeća da je to na poseban način njegov dječji Bog. Ipak ima dub. 
lji razlog zašto je Božić blagdan upravo malene djece i zašto se 
dječja duša prva veseli Božiću. Dječja duša se prva veseli Božiću 
jer dječje srce potpuno razumije tajnu Božića. Dječje srce prodire 
do dna božićnoj istini. Dječje srce otkniva sve ljepote božićne noći. 
Dječje srce gleda i prozire dubinu božićne tajne jer je to srce pot- 
puno srodno s božićnom tajnom. 

koko 

Što je tajna Božića? Tajna Božića prije svega tajna je nevino- 
sti. Betlehemska je štalica oaza nevinosti u kaljuži grešnoga svi- 
jeta. U toj štalici nalazimo tri duše, tri srca čista kao što je čisto 
srce djeteta izišlo iz kupelji svetoga krštenja. Isus se htio roditi u 
prljavoj štali, ali je htio u njoj vidjeti samo čista neokaljana srca. 
U Rimu neka vlada pokvareni car koji grijesima kalja svoju dušu. 
U Jeruzalemu neka vlada krvnički kralj Herod koji krvlju maže 
svoju dušu. Ali ovdje kod Isusovih jaslica — tu mora vladati novi 
zakon, zakon kojega razumije samo djetinjsko srce, a to je zakon 

nevinosti! Betlehemska je štalica kao visoka planina pokrivrena 
svježim djevičanskim sjajem i blistavam bjelinom snijega kojega 
još nije taknula ljudska prljava noga. 

Ta nevinost privlači nevina dječja srca k betlehemskim jas- 
licama. Sjaj nevinosti koji sijeva iz nevinog djetinjeg oka vođi di- 
jete k izvoru i idealu nevinosti, prema Betlehemu, prema božićnoj 
tajni. a0 ' 
Što onda trga moderno čovječanstvo od Božića, što ga udalju- 
je od Božića i što mu onda oduzima vjeru u božićnu tajnu? Ono 
samo na to odgovara dok govori: Mi nismo više djeca! Ja nijesam 
više dijete, tako govori djevojka koja se više ne stidi jer je izgu- 
bila svoju nevinost. Ja nisam više dijete govori i mladić koji je 
ugrezao u blato strasti i grijeha iz kojega ne vidi izlaza. Mi nismo 
više djeca jer više ne znamo šta je nevinost. I baš zato jer ne zna- 
mo što je nevinost i ne vjerujemo više u nevinost niti u tajnu ne- 
vinosti, ne vjerujemo u božićnu tajnu. Mi vjerujemo još samo u 
grijeh i opačinu, zato ne vjerujemo u Božić. Tako bi moralo reći 
to čovječanstvo. Kad bismo bili djeca, kad bismo imali nevino dje- 
čje srce, vjerovali bismo poput malog djeteta u nevino djetešce u 
betlehemskoj štalici. 


koko 

No Božić nije samo tajna nevinosti. Božić je i tajna ljubavi! 

Što je betlehemsko Djetešce nego plod vječne ljubavi Božje? 
Tako je Bog ljubio svijet da je dao svoga jedinorođenoga Sina. Be. 
tlehemsko je dijete pjesma Božje ljubavi. Ii ako želite još više: 
betlehemsko je Djetešce sama nestvorena ljubav jer to je dijete 
Bog, a Bog je ljubav. Čovjek nije ljubio Boga, čovjek nije ljubio 
ljubav. Zato je sama ljubav došla na svijet u slici malenoga dje- 
tešca. Što je ljudskom srcu toliko milo kao nježno maleno dijete? 
Bog je u liku djeteta htio da ljudsko srce osjeti da je stvoreno za 
ljubav — ta ono je stvoreno na sliku Boga koji je ljubav! Čovjek 
je zaboravio na riječ ljubav jer više nije ljubio ni čovjeka kao 
svojega brata. Dolazi zato Isus iz svoga nebeskoga bogatstva i ve 
ličanstva da se baci u bijedu i siromaštvo sve iz ljubavi prema čo- 
vjeku da nauči čovjeka opet ljubiti ne samo Boga nego 1 čovjeka. 
To je Božić! Najdivnija tajna ljubavi. 

Ne otkriva li nam se time još više zašto dječje srce hrli prema 
jaslicama? Ta dijete živi od ljubavi! Majčina ga ljubav hrani, maj: 
čina ga ljubav grije, majčina ljubav nad njime bdije. Uz poljubac 
svoje majke ono na večer lijega. Poljubac ga njegove majke ujutro 
budi da ustaje. Dijete najbolje znade što je to ljubav. A dječinsko 
srce znade ne samo primati ljubav. Ono znade da je stvoreno da 
ljubav i svijetom širi. Kako je toplo djetinjsko srce, najbolje do- 
življava njegova majka. A osjeti i svatko tko se tom srcu približi. 
Djetinje je srce kao iskrica ljubavi koja se otkinula od Božjega sr- 
ca i pala na zemlju. Ljubav daje dakle djetinjem srcu da razumije 
tajnu ljubavi sakrivenu u božićnoj tajni. Ljubav vuče djetinje srce 
Prema jaslicama. i ' “did 

Ali sada nam je još jasnije što znače riječi: Mi ne vjerujemo 

u Božić jer više nismo djeca. Što to znači nego: Mi nemamo više 
toplog djetinjeg srca koje razumije riječ ljubav. Preko našeg je 
srca prohujao hladan vjetar mržnje. Naše se srce smrznulo i zale- 
dilo. Mi smo se pretvorili u mržnju. Mi ne znamo pogledati brata 
blagim i umiljatim okom djeteta. Naše je oko oko risa i tigra koji 
žeđaju krvi. Postali smo Kaini bratoubojice. Nijesmo više dijete 
koje ljubi travku, kojemu je žao zgaziti i crva. Mi smo sposobni 
zgaziti i zdrobiti i ljudska srca. Kako bismo mi Herodi bili još spo- 
sobni naći put do betlehemske štalice. 
kod o 

No Božić skriva još jednu tajnu koju otkriva djetinje srce. 
Božić skriva tajnu sreće. 

Javljam vam veliku radost koja će biti svem narodu! Tako je 
anđeo navijestio Božić pastirima na betlehemskim pašnjacima. I 
tada pastiri gledaju kako se nebo otvara i slušaju kako to nebo 
pjeva. Nebo se otvorilo, nebo je zapjevalo — to je Božić! Ali što 
ja govorim o nebu? Sam Bog koji je živo nebo, sam Bog koji u 
sebi nosi izvor i blaženstvo neba, sam je taj Bog došao k čovjeku 
da mu bude nebo. 

Božić je dakle pjesma sreće. Tko da tu sreću bolje shvati od 
malenog djeteta na čijim još usnama titra osmjeh sreće djetinj- 
stva? Djetinje je srce još nepatvoreno, iskonsko i neiznakaženo 
čovječje srce kakvo mu je Bog stvorio kad ga je stvorio za neiz- 
mjernu sreću. Zato je to srce neobuzdano u svojim čežnjama i tež- 
njama. To srce još nije okovano lancima zemaljske stvarnosti. Ono 
još juri prema neizmjernim daljinama. Dijete nije kadro razumom 
Shvatiti tu domovinu sreće koju traži. Zato ono svojom maštom 
sanja o sreći. Ono sanja o čarobnom carstvu sreće. Zato je ono 
toliko spremno da s božićnim anđelima zapjeva pjesmu sreće. Di- 
jete osjeća da se u božićnoj tajni njegov san pretvara u zbilju. 

Sada možemo konačno potpunoma shvatiti što znače riječi čo- 
vječanstva koje govori: mi ne vjerujemo više u Božić jer nijesmo 
više djeca. Mi nismo više djeca: znači mi više ne sanjamo o sreći. 
Nismo više djeca znači: mi razumijemo život kakav jest, a on je 
kruta stvarnost. On je kruta stvarnost koja je krvnik sreće koji 
gazi preko srdaca i njihovih lijepih sanja. On je kruta stvarnost 
koja kida zlatne niti paučine iz kojih smo spleli toplo gnijezdo 
sreće i on poput oluje baca naše ideale u blato. Mi nismo više dje- 
ca to dakle znači: mi ne vjerujemo u sreću. Razumljivo je zato da 
za nas Božića više nema. 

g je 

Ako ne budete kao djeca, nećete uči u kraljevsko nebesko — 
rekao je jednom Isus. Ako ne budete kao djeca, nećete učiniti niti 
prvi korak k tom kraljevstvu, a to je upravo božićna tajna. Samo 
djeci je otvoren pristup do velikog Boga na nebu i do maloga 
Boga na zemlji. 

Ima lijepa legenda iz života svetoga Bernarda. Dok je on bio 
još maleno dijete, donijela ga je jedne božićne noći majka u crkvu. 
Njegova je mala glavica bila sva ispunjena pričanjima njegove 
majke o malom Isusu, a njegovo je srce bilo prepuno ljubavi pre- 
ma tom malom Isusu. Nije čudo da je u crkvi na rukama majke 
pritisnut teretom tih misli i osjećaja zaspao. Kad li u snu vidje 
samu nebesku Majku kako prolazi crkvom sa svojim malim Isusom 
također na rukama. Kad je došla do Bernarda, mali ju je Isus za- 
ustavio i kliknuo: Gle mojeg malog Bernarda! I nasmiješi se 
njemu. A Bernardo malom Isusu. 

Malena su se djeca razumjela. Malena su se djeca jedno dru 
gom razveselila. 

I mi želimo biti i ostati djeca nevinošću, ljubavlju i vjerom u 
sreću. Zato slavimo Božić i slavit ćemo ga kao Božja djeca i u 
nebu. Amen. 

Trsat, 1947. 


Sveta obitelj A 


TERET DJECE 


Predmet: Dijete Isus nije bilo samo radost, nego i teret 
svete Obitelji. 
A tako i svako dijete svojoj obitelji. 
Misli za olakšanje tog tereta: 
taj je teret od Boga, 
taj teret nosi Bog s roditeljima, 
taj je teret teret djeteta Božjeg. 


Božić je blagdan veselja. Sve u Božiću kao da kliče i viče, 
Vrije i ključa od veselja. Anđeli sa samoga neba navješćuju veliku 
radost koja će biti svemu narodu. Svi koji dolaze u doticaj s ma- 
lim Isusom kao da pjevaju od veselja. A tko više od Marije i sve- 
tog Josipa! Mi u svojim pjesmama kao da upravo čestitamo Ma- 
Tiji i Josipu na veselju i sreći koju su našli u svome djetetu. 

No danas kao da Crkva okreće tu veselu stranicu Božića. Kao 
da posve mijenja pozornicu radosti Isusovih roditelja: Marije i 
poočima Josipa. Dijete Isus nije više izvor sreće i radosti za njih. 
Ono za njih postaje izvorom brige i boli. — Ustani brzo i uzmi 
dijete i majku njegovu i bježite u daleku tuđu zemlju! Bježite u 
Egipat! Tako anđeo govori svetom Josipu. A tim riječima napunja 
Srce svetog Josipa golemom brigom i srce Marijino dubokom ža- 
lošću. Dijete Isus postaje im teškim teretom. 

O tome nam je pripovijedilo današnje sveto evanđelje. To je 
druga strana Božića. Ona pokazuje dijete Isusa ne samo kao ra- 

dost nego i kao žalost, ne samo kao sreću nego i kao brigu i teret 
svete Obitelji. 


koko 


Ali time to evanđelje najbolje pristaje na blagdan svete Obi- 
telji koji je blagdan Crkva postavila na današnji dan. To evanđelje 
otkriva najdublju stvarnost obiteljske tajne. Vi znate što je obi- 
telj. Ona je zajednica koju je sam Bog ustanovio, a koja se ima 
sastojati ođ muža, žene i njihove djece. Roditelji i djeca a to je 
obitelj u svojoj punini, kako ju je Bog zamislio. No ta je zajed- 
nica roditelja i djece uvijek po sebi kao slika Božića. Djeca su 
radost roditelja. Djeca su njihova sreća. Ali obiteljska tajna ima 
i drugu stranu Božića. Djeca su i žalost svojih roditelja. Djeca su 
njihova briga i teret. To je sam Bog ugradio u zgradu obiteljske 
zajednice. Ta sam je Bog već prvoj ženi i prvoj majci izrekao ri. 
ječi: U bolovima ćeš rađati svoju djecu! A to rađanje nije samo 
onog časa kad dijete izlazi na svijet. Cijeli život majka ostaje maj- 
kom svoje djece. Ona ih zato na neki način čitav svoj život rađa. 
Zato su djeca i čitav život njezina bol. Djeca su vječna njezina 
briga i teret. A to vrijedi na svoj način i za oca. I ako je dijete u 
prvom redu teško majci koja ga nosi, ono je teško i ocu koji 
se za njega u znoju lica svoga muči. Djeca su teret i ocu i majci. 

To je velika istina na koju nas podsjeća današnje sveto evan- 
đelje, evanđelje na blagdan svete Obitelji. Djeca su teret roditelja. 

kokoš 


Ali nam je to evanđelje danas Crkva pročitala ne samo da nas 
podsjeti kako su djeca teret roditelja nego još više zato da tim 
evanđeljem olakša kršćanskim roditeljima taj njihov teret. To nam 
evanđelje pruža lijepe i svete misli koje su sposobne roditeljima 
olakšati teret njihove djece. a 

Čuli smo, naime, kako anđeo Božji dolazi k Josipu, pa mu 
dovikuje: Ustani, uzmi dijete i majku njegovu! Teret dakle bijega 
u Egipat nametnuo je svetom Josipu na leđa sam Bog. Anđeo je 
samo nositelj Božje zapovijedi. Ustani i uzmi — to je zapovijed 
samoga Boga. 

Tu se, međutim, kao u prekrasnom primjeru pokazuje velika 
istina naše svete vjere da su djeca teret koji je sam Bog postavio 
i stavlja na ramena roditelja. Sva briga i muka koju roditelji imaju 
sa svojom djecom sveta je volja Božja. Dok roditelji nose taj 
teret, oni samo izvršuju svetu volju Božju. 

Ili zar ne znate prvu zapovijed koju je Bog izdao ljudima kad 
ih je stvorio? — Rastite i množite se i napunite zemlju! Tako je 
Bog rekao Adamu i Evi. Djeca su plod te Božje zapovijedi. Krš- 
ćanski roditelji imaju djece zato jer vrše zakon Božji koji je Bog 
stavio u samu ljudsku narav. Oni žive po tom Božjem zakonu. Oni 
ga ne gaze i zato imaju djece. 


30 


Djeca su dakle plod Božje volje, izražene u ljudskoj naravi. 
Bog želi i traži da ženidbeni čin bude otvoren djeci. Ali kod krš- 
ćanskih roditelja to vrijedi još više. Kao što je Bog svetom Josipu 
dao po svome anđelu još i posebnu zapovijed obzirom na dijete 
Isusa, tako i kršćanskim roditeljima daje obzirom na djecu svoju 
posebnu zapovijed, ne po anđelu, nego po Duhu Svetomu. Poznato 
vam je, naime, da kršćanski zaručnici primaju u sakramentu že- 
nidbe Duha Svetoga primajući posebnu ženidbenu milost koja ih 
prati kroz čitav njihov život. Po toj ženidbenoj milosti oni primaju 
i posebnu zadaću u Božjoj Crkvi. A ta je zadaća da se po njima 
širi Crkva i napunja nebo. Kao da im Duh Sveti po toj milosti go- 
vori: Rastite i množite se i napunite nebo! Svako je kršćansko di- 
jete prema riječima apostola Pavla posvećeno, a to znači na po- 
sebni način određeno za nebo. Ženidbena ga milost njegovih rodi- 
telja donosi na svijet zato da postane djetetom Božjim. Kao da ga 
Duh Sveti još prije uhvat nego ga je svet krst učinio Božjim dje- 
tetom. 

Na taj način rađanje je djece kod kršćanskih roditelja samo 
dio zadaće koju je Bog dao svima kršćanima, a to je da budu apo- 
stoli i šinitelji svete Crkve. Teret je djece samo dio apostolskog 
tereta koji je Bog stavio na leđa kršćanstva. Crkva se širi žrtvom 
Kristovom i žrtvama misionara i roditelja. To je zakon križa u ži- 
votu Crkve. Kad roditelji primaju taj križ na svoja ramena, oni 
ispunjaju jednu od najvećih Božjih zapovijedi. To je zapovijed 
ljubavi. Oni izlaze iz svoje sebičnosti da se žrtvuju za druge. Cijeli 
njihov život postaje žrtvom ljubavi. Oni postaju poput svetog Jo- 
sipa vjerni sluge svete volje Božje. Ali zato ni njihov trud u noše- 
nju tereta njihove djece nije uzaludan. Oni nose teret djece. Ali 
djeca nose njih u nebo. Onaj koji vrši volju Božju, taj će unići u 
kraljevstvo nebesko. 

Nije li to veliko olakšanje kod nošenja tereta djece? 

koko 
" Ali nije to jedino olakšanje. Današnje nam evanđelje pokazuje 
i drugu utjehu kod nošenja tog tereta. Bog ne pušta da roditelji 
sami nose teret svoje djece. Bog svojom brigom preuzima glavni 
dio tog tereta na sebe. 

Baš je današnje evanđelje povijest Božjeg zahvata u brigu oko 
djeteta Isusa. Božja ruka vodi njegov životni put. On ne pušta 
Isusa na milost i nemilost zvijerima. On točno određuje mjesto 
Sdje se ima skloniti. On točno određuje i vrijeme u koje se ima 
Skloniti. Sve je točno zapisano u Božjem planu i programu. 

To je, međutim, samo slika Božje brige nad svakim djetetom, 
a osobito kršćanskim, na zemlji. Lijepo kaže naš narod: Kad Bog 
daje dijete, s njime daje i njegov kruh. Bog se brine i za vrapce na 

Towu da nijedan od njih ne pada s krova bez Božje volje, koliko 
Se on više brine za čovječje dijete! 

Tko se ne sjeća samo čudesne Božje brige koju je imao za 
malog Mojsija! Pripovijeda Sveto pismo kako su bili Egipćani iz- 
dali zapovijed da se ubije svako muško židovsko dijete tako da se 
istrijebi židovski narod u Egiptu. No Mojsijeva majka nije imala 
srca da bi ubl.a svoje dijete. Tri ga je mjeseca krila. Kad više nije 
mogla da ga krije, stavi ga u košaricu od trske, oblijepljenu smo- 
lom, u tretik na obali Nila. Sestra je djetetova stajala podalje da 
vidi što će se zbiti. Slučajno je prolazila onuda faraonova kći, na- 
đe košaricu s djetetom. Ono joj se dopadne i odluči da ga prisvoji. 
Samu majku djetetovu uzme kao dojilju. Tako je Bog svojom bri- 
gom skinuo teret djeteta s tužne Mojsijeve majke i prebacio ga 
na neprijatelje njegova naroda. 

Mislite li da je to naka iznimka koju je učinio kod proroka 
Mosija, kao što ju je učinio i kod malog Isusa? Nipošto. To su 
samo zorni primjeri što Bog čini sa svakim ljudskim djetetom. 
Ta vi znate što je Isus učinio s djecom koju su mu majke donijele. 
Kaže evanđelje da ih je pnivijao na grudi i da ih je blagoslivljao. 
A to Isus čini i s vašom djecom. Ona su na njegovim grudima. Ona 
su zapisana u njegovu srcu. On stoji uvijek raširenih ruku da ih 
blagoslovi. Zato su ona njegova briga. Nisu ona samo vaša briga, 
nego još više njegova. 

Sveti se Josip prepustio toj Božjoj brizi za dijete Isusa. To je 
bilo olakšanje njegovoj brizi. Nažalost, mnogi roditelji mjesto da 
predadu svoju djecu u Božje ruke i Božjoj brizi, oni ih svojim pro- 
kletstvima predavaju u nuke sotone. Koje čudo da im djeca pos- 
taju previše teška! A bila bi im daleko lakša kad bi bila više na 
Božjoj brizi i izručena Bogu. 

No znadete li što je svetom Josipu najviše olakšalo teret dje- 
teta Isusa kad je morao bježati u daleku zemlju Egipat? Bila je 
to svijest da to_ nije prvotno njegovo dijete nego da je to dijete 
koje je samo dobio od samoga Boga kao Božjega Sina, da je to 
dijete, dakle, Božje dijete. Zato anđeo Josipu i ne govori: Uzmi 
svoje dijete, nego uzmi dijete i njegovu majku. Josip je znao da 
mu je povjereno Božje dijete, sin Božji i da sva briga i teret koji 
je dobio s tim djetetom da je briga i teret djeteta Božjeg. Josipu 
je zato bilo lako nositi taj teret, jer je bio teret Sina Božjega. 

No, nije li to i olakšanje svim kršćanskim roditeljima u no- 
šenju tereta njihove djece? Ta oni znadu isto što i sveti Josip, ma- 
kar u drugom smislu, da je njihovo dijete Božje dijete! Što god 
činim svome djetetu, činim samome Bogu! što god trpim za svoje 
dijete, trpim za samoga Boga! Sam je Isus rekao: Tko primi jedno 
od ovih malih, mene prima. Kršćanski otac i majka kad primaju 
u kuću svoje dijete, primaju samoga Isusa. A zato što čine svome 
djetetu, čine samome Isusu. 

Briga kršćanskih roditelja slična je dakle brizi svetoga Jo- 
sipa. Ali zato i plaća kršćanskih roditelja bit će slična plaći sve- 
toga Josipa. To je misao koja mora kršćanskim roditeljima u pra- 
vom smislu olakšati breme i teret njihove djece. 

Uzmi dakle, kršćanski oče i kršćanska majko, uzmi dijete! 
Tako ti danas dovikuje tvoj anđeo čuvar umjesto samoga Boga. 
Uzmi svoje dijete kao dijete Isusa! Neka ti ono bude i težak te- 
ret. Bit će ti na nebu sladak i presladak. Slast neba neka ti već 
sada olakša taj teret! Amen. 


Slavonski Brod, 1971. 


Sveta Obitelj C 


IZGUBLJENA DJECA 


i 
Pregled: Najveća tragedija obitelji izgubljena djeca 
Nisu izgubljena djeca koja su Bogu dana, 
nego djeca koju Bog izgubi. 
To su djeca 
koja izgube dobru savjest, 
koja izgube vjeru. 
Krivnja roditelja. 


U zimi vrtlar znade da u svom vrtu ima ruže. Ali tada ružin 
grm izgleda kao trnov grm. U proljeće, međutim, kad prolista taj 
immov grm, svakom je poznavaocu cvijeća očito da je to ružin 
grm. Po lišću može poznati ružin grm. Neznalica neće ipak ni ta- 
da znati da je to ružin grm. Ali kad taj grm procvate svojim 
Cvjetovima, kad na tom grmu procvatu ruže, tad i onaj koji nije 
Nikada vidio gdje rastu ruže vidi ta je taj trnovit grm doista ru- 
žin grm. 

To je slika obitelji. Obitelj postoji i kad se muž i žena uzmu. 
Sama je zajednica muža i žene već obitelj. Ali ta je obitelj samo 
kao ružim grm. Ako nema među njima prave ljubavi, oni su, kao 
Tužin grm u zimi. samo trnov grm. Ako ih spaja prava ljubav, 
Oni su kao ružin grm u proljeće kad se zazeleni i prolista. Ali ni 
tada obitelj nije još došla do svojega potpunog 'smisla. Do tog 
Potpunog smisla obitelj dođe kad se obitelj rascvate, kad se na 
NJOJ pokaže cvijeće ruža. A to njihovo cvijeće — to su djeca. Dje- 
ća su cvijet obitelji u kojem se ona pokaže u svoj punini i vri- 
Jednosti. 

. Mislim da odatle možemo razumijeti zašto je Crkva odredila 
da se upravo odmah iza Božića slavi sveta Obitelj. Sveta je Obi- 
telj, doduše, postojala od onog časa kad je sveti Josip uzeo Ma- 


IJU k sebi kao svoju ženu. Ali to je bio samo kao prolistao ružin 

grm. Pravi se pojam svete Obitelji pokazao istom onda kad je na 
tom grmu procvao njegov cvijet. Kad se rodilo djetešce iz te obi- 
telji, tad je sveta Obitelj dobila svoju puninu. Isus, Marija i sveti 
Josip — to je prava i potpuna sveta Obitelj. Zato, evo, naša maj- 
ka Crkva upravo sada nakon Božića, nakon rođenja Isusova slavi 
blagdan svete Obitelji. 

No dok smo slušali evanđelje koje je Crkva dala čitati na 
blagdan svete Obitelji ove godine, kao da smo ugledali pred so- 
bom ružin grm na kome je uvenula ruža dok se bila najljepše ras- 
cvala. Marija i Josip izgubili su svoju ružu, izgubili su svoje di- 
jete. Današnje, je, naime, evanđelje evanđelje o izgubljenom Isu- 
su. Ono nam pripovijeda o žalosti sveti Obitelji koja je izgubila 
svoje najveće blago, svoju diku i ures, svoj ovijet, svoje dijete 
Isusa. Isus kao da nije mogao pnirediti veću žalost svetom Josipu 
i Mariji nego baš time što se izgubio. — Otac tvoj i ja žalosni 
smo te tražili — tako se iz Marijina srca razlila pred Isusom du- 
boka bol gubitka njihova djeteta. Dijete Isus bila je najveća ra- 
dost svete Obitelji. Ali zato je i gubitak tog djeteta bila najbol- 
nija žalost te Obitelji. 

To je vijest koju nam daje Crkva po današnjem evanđelju 
o svetoj Obitelji. Ali to je divna pouka koju nam daje Crkva na 
današnji blagdan za naš život. Djeca su cvijeće naših obitelji. Ona 
su kao prekrasne ruže kojima cvatu trnoviti grmovi naših obite- 
lji. Djeca su zato ponos i radost obitelji. 

Ali baš zato nema veće žalosti za obitelj nego kad te ruže 
postanu uvenule ruže. Nema veće boli i žalosti za kršćansku obi- 
telj, nego kad njihova djeca postanu izgubljena djeca. Izgubljena 
su djeca najveća tragedija za kršćanske obitelji. 

koko 

A što su to izgubljena djeca? Ima, naime, roditelja, ima obi- 
telji koje smatraju gubitkom svoje djece ako ga izgube u. Božjem 
hramu. Ako dijete zaželi postati svećenikom, a još više ako želi 
postati redovnikom ili redovnicom i otići u samostan, ima obite- 
lji koje se protiv toga bune misleći da će time izgubiti svoje di- 
jete. Dijete u Božjoj kući za njih izgleda izgubljenim. 

Tim roditeljima kao da je odgovor samo današnje evanđelje. 
Isus se izgubio u Božjem hramu. Majci je Mariji i svetom Josipu 
to izgledalo kao gubitak svoga djeteta. Ali Isus nije mislio tako. 
Isus to nije smatrao gubitkom. On je upravo ukorio svoju majku 
i svetog Josipa: Zašto ste me tražili? Zar ne znate da ja imam 
biti u kući svoga Oca? : 

Koliko bi više Isus morao koriti današnje roditelje koji i 
pomisle da bi bilo gubitak svoga djeteta ako ga dadu Bogu! Ni 
jesu li roditelji dobili svoje dijete upravo zato od Boga da ga 
Bogu dadu? Pa ako ga već na zemlji dadu Bogu, samo su izvr- 
šili u najvećem stupnju zadaću koju su od Boga dobili sa svo- 

jim djetetom. A nikada dijete nije toliko njihovo kao kad je dano 
Bogu. Dijete je dotle njihovo dok je Božje, i što je više Božje, 
više je i njihovo. Dijete je, naime, dar koji Bog želi roditeljima 
dati, a sotona im ga hoće oteti. 

Kada dakle roditelji izgube svoje dijete? Izgube ga onda kad 
ga Bog izgubi. Koliko ga Bog izgubi, toliko ga izgube i roditelji. 
Sam nam je Isus najljepše prikazao što to znači izgubljeno di- 
jete. Isus je to prikazao u slici izgubljenog sina. Neki je otac 
imao dva sina. Mlađi od njih reče ocu: Daj mi dio baštine koja 
mi pripada! Otac mu ga dade. Poslije nekoliko dana mlađi sin 
skupi svoje stvari te krene u daleku zemlju gdje razasu svoje 
imanje živeći razvratno. To je slika izgubljenog sina. Za tog nam 
sina Isus govori da je bio izgubljen. 

izgubljeno dijete — to je dakle prije svega dijete koje ostavi 
Boga svojim životom. Ta vi znate da je Bog čovjeka povezao sa 
sobom da ga drži uvijek kraj sebe. Bog je povezao čovjeka so- 
bom po savjesti. Savjest je Božja sila koja čovjeka uvijek drži s 
Bogom. Po savjesti kao da Bog čovjeka uvijek drži u svojoj ruci. 
Dok dakle čovjek slijedi glas savjesti, on je s Bogom. A zato on 
je kod svoga Oca. On je u svojemu domu. On je siguran da se 
nije izgubio. 

“No zato onoga časa kad čovjek prestane slušati glas savjesti, 
kad kao da pobjegne toj sili koja ga vodi u životu, tad se istr- 
gao iz Božje ruke i on počne lutati i lunjati daleko od Boga. On 
je kao izgubljena ovca koja je pobjegla svojemu pastiru. On je 
izgubljeno dijete. On više nema svog doma ni domovine. 

To vrijedi za svakoga čovjeka, pa i poganina. Tko živi protiv 
savjesti, izgubljen je. On je zalutao na bespućima svijeta. On je 
izgubio svoj put koji vodi k ocu. A to vrijedi neizmjerno više za 
kršćanina, pa zato i za kršćansko dijete. Kršćanin je na svetom 
krstu postao pravim Božjim djetetom. Bog je postao njegov 
otac. Božje nebo je njegov dom. Za sve to ima svjedočanstvo 
Duha Svetoga po milosti posvetnoj. Ali i to svrhunaravno Božje 
djetinjstvo ovisi o tome da li ćemo čuti i slušati naravni glas 
Svojega Oca, glas svoje savjesti. Taj je glas kršćaninu Bog još 
pojačao pojačalom svoje svrhunaravne riječi. Dijete Božje zato 
još jasnije čuje glas Božji i još jače osjeća silu savjesti koja ga 
drži uz Boga. Ako dakle prečuje taj glas i otrgne se njegovoj sili, 
kao da još dalje odleti od Boga nego bi odletio da ga svrhuna- 
Tavna sila nije privlačila k Bogu. Kršćanin koji gazi svoju sav- 
Jest otiđe daleko dalje od Oca nego poganin. On je dakle više iz- 
Subljeno dijete nego bi bio da nije postao Božjim djetetom na 
Svetome Krstu. 

To su, evo, prvotno izgubljena djeca. To su djeca koju izgubi 

E, a s njime i njihovi roditelji kojima je Bog dao udio na vla- 
SNištvu nad djecom. Kad vam dijete otiđe na krivi put, na put 

nei. 


grijeha, na put protiv Božjeg zakona i savjesti, tad imate izgub- 

ljeno dijete. Pa makar to dijete ostalo živjeti s vama, ono je za 

Boga, a zato i za vas izgubljeno. 
* o * o 

Ali ima još strašnija izgubljenost kojom vaše dijete može 
postati izgubljenim djetetom. Kad se čovjek otme sili glasa svoje 
savjesti, otiđe od Boga da ga na neki način više ne čuje i ne slu- 
ša. On je izgubio Boga jer više ne čuje Boga. Ušima je on izgub- 
ljen. 
No čovjeku su tada ostale još oči. Ako više ne čujemo glas 
koji nas zove, možemo se popeti na kakav brežuljak i svojim o- 
kom pronaći put koji nas može dovesti do doma i oca. To vrijedi 
u svrhunaravnom smislu za nas kršćane. I mi imamo osim glasa 
Božjega u savjesti još i oči svoje vjere. Dok čovjek ima te oči 
vjere, nije posvema izgubljen. I ako je prestao čuti glas Božji, 
očima vjere, još može naći put do Boga. Vjerom je čovjek na 
neki način ostao kod Boga i onda kad ga je životom protiv sav- 
jesti ostavio. 

A što je onda s kršćaninom, što će biti i s vašim djetetom 
ako se:ne udalji samo od Božjega glasa u savjesti nego ako i iz- 
gubi i oči svoje vjere? Tko će mu pokazati put k ocu i njegovu 
domu? Bez vjere čovjek se nađe u crnoj noći usred prašume svi- 
jeta. To znači biti izgubljen, do kraja izgubljen. Ako dakle vaše 
dijete uz dobru savjest izgubi i vjeru, tad znate da je ono doista 
izgubljeno dijete. Tad ste tužniji otac i majka nego što je bila 
majka Marija sa svetim Josipom dok su tražili izgubljenog Isusa. 

* * o* 

No koliko ima danas takvih obitelji koje su u pravom smislu 
tužne obitelji! Koliko ima majki i očeva koji bi morali sa suzama 
zalijevati svoju izgubljenu djecu! Koliko, naime, ima ne samo mo- 
ralno nego i vjerski izgubljene djece u našim kršćanskim obite- 
ljima! | 
Marija i Josip nisu bili krivi gubitku svojega djeteta, pa 
ipak su tugu tugovali predbacujući si da nisu dosta pazili na nje- 
ga. Dječak Isus s dvanaest godina bio je po židovskom zakonu 
punoljetan pa su mu pustili slobodu da ide sa svojim vršnjacima 
na putu prema domu. I još su si Marija i Josip predbacivali da 
su morali više nad njime bdjeti. 

A što onda da kažemo za današnje roditelje koji od malena 
puštaju svojoj djeci svaku slobodu? Ne paze na njih. Ne brinu 
se za njih. Puštaju ih da rade što hoće i da idu kamo hoće. Ko- 
liki roditelji time postaju grobanima svoje djece. Nemar u od- 
goju djece prvi je krivac izgubljenosti djece. 

Pitajmo se samo da li naši roditelji čine sve što bi morali i 
mogli načiniti da svoju djecu zadrže na Božjem putu, na putu prav- 
de i vjere! Da li su se brinuli za njihovu vjersku pouku? Da li 

su svoju djecu vodili u crkvu ili ih puštali da se okolo skiću? 
Da li su iznad svega nastojali da njihova djeca budu s Bogom 
po čestim ispovijedima i pričestima? Ako su, dakle, puštali svoju 
djecu da budu daleko od Boga u svojem djetinjstvu i najranijoj 
mladosti, koje čudo ako su u dane svoje ludosti potpuno napus- 
tili Boga i izgubili se daleko od njega? ' 

No ako roditelji svojom krivnjom izgube djecu, tad oni nisu 
samo tužni roditelji. Oni su tada i izgubljeni roditelji. Iz njiho- 
vih će ruku Bog tražiti njihovu djecu koju im je dao da ih Bogu 
vrate. — Oče, majko, gdje su tvoja djeca? Oče, majko, gdje su 
tvoji sinovi i kćeri? Tako će Bog pitati. Pa ako ih roditelji neće 
moći dati Bogu, zar će i sami biti vrijedni da budu Božji? I oni 
će biti izgubljeni za Boga. 

Oče, majko, ne gubite dakle svoju djecu da ne izgubite sami 
sebe! Amen. 

Varaždin, 1973. 


Sveta Obitelj 


OBITELJ I KRŠĆANSTVO 


Pregled: Božić je povezan sa svetom Obitelju, a 
kršćanstvo s kršćanskim obiteljima. 
Obitelji su, naime, naravna podloga kršćanstvu. 
Obitelji su škola kršćanstva i 
kao škola ljubavi, 
kao škola križa. 
Obitelji su po sakramentu ženidbe upravo 
uzidane u kršćanstvo. 
Rušitelj obitelji — rušitelj kršćanstva. 

Proslavili smo lijep blagdan Božića. Proslavili smo taj blag 
dan koji je za kršćansko srce najslađi blagdan. Ali ne samo li- 
Jep i sladak. Božić je za kršćanstvo i prevažan blagdan. On nam 
doziva u pamet dolazak Sina Božjega na svijet. A može li se za- 
misliti kršćanstvo bez tog dolaska Sina Božjega? Na Kristovu 
Utjelovljenju, a to znači i na rođenju stoji cijelo kršćanstvo. Bez 
Božića nema kršćanstva. 

Ali Božić nije samo blagdan malenog Djetešca u betlehem- 
skoj štalici. Božić nije blagdan samo maloga .Isusa. Prvi su pro- 
slavili blagdan Božića betlehemski pastiri. Oni su čuli prvi vijest 
Božića. Oni su prvi i čuli pjesmu Božića. Oni su prvi bili i kod 
Isusovih jaslica. Ali kad su imali doživjeti tajnu Božića kod be- 

Mariju i Josipa s Djetešcem gdje leži u jaslama. Oni su doživjeli 
Božić ne samo s malim Isusom, nego i s Marijom i Josipom. 

Isus nije pao s neba na našu zemlju. Isus se htio roditi u 
krilu jedne obitelji. Bogu nije bilo ni dosta da se njegov Sin rodi 
od jedne ljudske osobe, od jedne žene. On je htio da njegov Sin, 
iako rođen djevičanskim porodom, iziđe kao cvijet jedne obite- 
lji. On je pozvao djevičanskog zaručnika svoje Majke Josipa i re- 
kao mu: Nemoj se bojati uzeti Marije, svoje žene, uzmi je k sebi 
u kuću! Stvori jednu obitelj. Iz te obitelji ima izići dijete Isus 
koji će spasiti narod svoj od grijeha njihovih. 

Božić zato nije blagdan samo maloga Isusa. Božić je i blag- 
dan svete Obitelji. Uvijek uz maloga Isusa u njegovoj štalici vi- 
dimo i Mariju sa svetim Josipom. Cijela je sveta Obitelj prisutna 
kod božićnog slavlja. 

Nije zato čudno što je Crkva prema novoj uredbi primaknu- 
la blagdan svete Obitelji upravo k samom Božiću. I ako je taj 
blagdan i prije bio slavljen u božićno vrijeme, sad je Crkva taj 
blagdan stavila u sam božićni tjedan. 

ko #* 

No baš tim spojem Božića i svete Obitelji najljepše je ozna- 
čena duboka i bitna veza koja spaja kršćanstvo i obitelj. Kao 
što je, naime, prvi Božić najtješne povezan sa svetom Obitelju, 
tako je i cijelo kršćanstvo povezano s kršćanskim obiteljima. 

Doduše, kršćanstvo nije, kao što je bilo židovstvo, utemelje- 
no na tijelu i krvi. Kršćanstvo je duhovna i svrhunaravna činje- 
nica kod koje tjelesni odnosi ne igraju ulogu. Jer u Kristu Isusu 
nema muško ni žensko i sami domaći mogu biti neprijatelji 
onomu koji vjeruje u Krista. Tko želi ići za Kristom, mora osta- 
viti oca i majku, braću i sestre, ženu ii djecu. Drugim riječima, 
obitelj kao obitelj ne ulazi izravno u kršćanstvo. Kršćanstvo je 
osobno djelo i osobna odluka. Kršćanstvo je dar Božji ili milost. 
A što je više osobno od milosti? 

Pa ipak je Bog i u Novom zavjetu uključio obitelj na izvan- 
redan način u svoje djelo na zemlji, a to znači u kršćanstvo. I u 
kršćanstvu je Bog obitelji dodijelio neprocijenjivu ulogu. A to 
prije svega zato što Bog ne želi graditi u zraku. On ije Bog koji 
gradi svrhunarav na naravi. Narav je uvijek ili redovno podloga 
na kojoj Bog gradi svoje svrhunaravno djelo. 

Među svim naravnim činjenicama koje stoje kao podloge krš- 
ćanstvu, sigunmno je jedna među prvima upravo obitelj. Da krš- 
ćanin bude kršćanin, potrebno je najprije da bude čovjek. A 
obitelj je tvornica čovjeka. Ne samo u tjelesnom pogledu nego 
još više u pravom nutarnjem pogledu. Samo je posebna Božja 
milost kadra stvoriti čovjeka izvan obitelji. 

Svi odgojitelji dobro znadu da su djeca odgojena izvan obi- 
tilji najveći problem društva. Njima manjka bitni ele 


38 


ment čovještva. Oni ostaju neka vrst divljaka. A to vrijedi i 
za ljude koji ne sagrade svoje obitelji. Ako čovjek nema poseb- 
nog Božjeg dara da može biti bez obitelji, ostat će kao samac 
neki čudak, neko nastrano čudovište. Ptica izbačena iz gnijezda 
propada. Čovjek izbačen iz obitelji prestaje biti čovjekom ako ga 
Božja milcst i izvan obiteljskog gnijezda ne izgradi. Među tak- 
vim se pticama bačenim iz obiteljskih gnijezda, većinom novače 
svi izrodi čovječanstva. One su rasadnik propalica i lopova u 
čovječanstvu. 

A teško je od lopova i propalica stvoriti kršćane. Gdje je 
zato obitelj u rasulu, i kršćanstvo dolazi u rasulo. To se najbolje 
vidi po tome što obitelji u rasulu gotovo nikada ne mogu dati 
Crkvi svećenika. Svećenici redovno dolaze iz zdravih obitelji. A 
što će biti s kršćanstvom bez svećenika i bez dobrih svećenika? 
Što i od košnica bez matice. Takvo je kršćanstvo osuđeno na u- 
miranje. 

A obitelji u rasulu teško daju i obične kršćane. U nekim je 
našim krajevima davno prije rata bilo započelo s bijelom kugom, 
pa onda s pobačajima i preljubima. Jednostavno s rasulom obi- 
telji. Poslije rata swršilo je s time da u tim krajevima jedva još 
iko dođe u crkvu. Gdje je odzvonilo obiteljima, odzvonilo je i 
kršćanstvu. 


x* «o» 


' Tako su već po samoj naravi obitelji, zdrave obitelji, preduv- 
jet i temelj kršćanstvu. To međutim, vrijedi još više kad se iz- 
bliza pogleda veza između obitelji i kršćanstva. 

Prije svega, dobro znate, da kršćanstvo nigdje ne nalazi na 
tako pogodno tlo za svoj razvoj kao što u obitelji. Što je, naime, 
kršćanstvo nego ljubav? Po tom ćete poznati da ste moji učenici 
ako se budete ljubili međusobno — rekao je sam Isus. Ljubav 
Je srž kršćanstva. I to ljubav ne samo prema Bogu nego i ljubav 
koja je ovoj jednaka, a to je ljubav prema bližnjemu. 

No gdje bi čovjek mogao lakše naučiti ljubiti bližnjega nego 
u ustanovi ljubavi, a to je obitelj? Bog je ustanovio obitelj upra- 
vo zato da čovjek uoči bližnjega pokraj sebe, da čovjek prizna 
bližnjega kraj sebe i da čovjek ljubi ne samo samoga sebe nego 
1 bližnjega kao samoga sebe. Odakle, naime, to da toliki moderni 
Muškarci bježe od braka i obitelji, nego od posvemašnije sebič- 
nosti koja želi misliti na samoga sebe? Odakle i to da danas 
Nastaju toliki brodolomi u brakovima i obiteljima nego opet iz 
Najerublje sebičnosti jer jedan ili drugi bračni drug ili član obi- 
telji neće znati za drugoga doli za samoga sebe? Oni ne poznaju 

dIžnjega nego sami sebe. Pa kad bi morali priznati bližnjega, 
Njihova sebičnost poput paklena stroja diže u zrak ustanovu obi- 
telji kojoj je bit da prizna i ljubi bližnjega pokraj samoga sebe, 

Koliko je obitelj ustanova ljubavi, vidi se po tome da je Bog 
čak pretvorio ljubav u strast samo da čovjeka prisili na ljubav 
prema bližnjemu, pa makar ta ljubav izvirala iz strasti. Ali tko 
je imalo čovjek, neće ostati kod same strasti. Taj će makar glavu 
dignuti iz blata strasti i spoznat će da postoji ljubav koja je nešto 
više od strasti. Baš zato je Bog dao kao plod obitelji djecu. Ljubav 
prema ženi možda bi u mladosti mogla ostati kod strasti. Ali 
gdje se pokaže ljubav prema djeci, čovjek je već u visinama čiste 
ljubavi. Ljubav prema djeci najprije će pročistiti i samu ljubav 
muža prema ženi i žene prema mužu. 

Tako je obitelj najdivnija škola ljubavi. Koje onda čudo da 
je time i škola kršćanstva? Tko je naučio ljubiti čistom ljubavi, 
taj je po svojoj duši već kršćanin. 

koko 

No kršćanstvo nije vjera samo ljubavi, nego vjera raspete lju- 
bavi. Ono je vjera raspetoga Krista. Ono je riječ križa. Kršćanstvo 
je raspeće s Kristom. Toliko smo više kršćani koliko smo više spre- 
mni biti s Kristom raspeti. ' 

A nije li Bog učinio obitelj i školom križa, školom raspeća s 
Kristom? Bog je izričito dao ženi poslije istočnoga grijeha njezina 
muža i djecu kao pokoru. A da će žena biti pokora i križ za muža 
to Bog nije trebao ni spominjati. Pravi muškarac nosi na svojim 
leđima teret cijele obitelji, a često bi mu bilo lakše nositi na leđi- 
ma kuću nego obitelj koja u njoj stanuje. A baš je to jedan od raz- 
loga današnjeg rasula obitelji što njihovi članovi misle da je obi- 
telj samo neki raj zemaljski, dan čovjeku na uživanje, dok je ona 
Kalvarija gdje se čovjek za čovjeka žrtvuje. Obitelj je škola lju- 
bavi, ali raspete ljubavi, ljubavi na križu. Bez žrtve i križa nema 
prave obitelji. 

Tko, međutim, ovako shvaća obitelj i obiteljski život, taj stoji 
na domak Kristova križa. Za čovjeka raspete obiteljske ljubavi taj- 
na križa nije sablazan ni ludost. Zo čovjeka raspete ljubavi tajna je 
križa tajna njegova srca. Ljudi zdravih obitelji prijatelji su Kristo- 
va križa. Ta Kristov je križ samo njihov život! 

* ko 

Već time je kršćanstvo i obitelj povezano. A Bog je htio da 
stvori i svrhunaravnu, upravo bitnu vezu između obitelji i kršćan- 
stva. On je obitelj ne samo poškropio svojom svetom krvlju, ne 
samo okupao u svojoj svetoj krvi. On je obitelj upravo uronio u 
tajnu presvete krvi. On je obitelj učinio bitnim dijelom kršćanstva. 
Krist je, naime, ustanovu koja je temelj i izvor obitelji, a to je 
ženidba, uzidao u same temelje svojega djela. Krist je ženidbu uči- 
nio svetinjom među sedam svetih izvornih svetinja kršćanstva. Uči- 
nio je ženidbu jednim od sedam svetih sakramenata. 

Nikada si nećemo biti dostatno svjesni što je Krist učinio od 
ženidbe, a dosljedno i od obitelji. On je ženidbu uvukao u samo svo 

je božansko srce. Na nju je izlio svojega Svetog Duha, Uzdigao ju je 
u božanske sfere, učinio ju je božanskom stvarnošću i prožeo ju 
milosti posvećenja. Po ženidbenoj je milosti cio obiteljski život, a 
to je ne samo zajednički život muža i žene, nego i rađanje i odgaja- 
nje njihove djece neprestano natopljeno izljevima Duha Svetoga. 
Ženidbena, naime, milost daje pravo da se sav ženidbeni život pos- 
većuje Božjim milostima. 

Na taj način kršćanska obitelj uvijek ima u sebi nepresušiv iz- 
vor Duha Svetoga koji njezin život provejava, natapa, posvećuje i 
pobožanstvenjuje. Kao što je u crkvi Isusovo tijelo u presvetom 
oltarskom sakramentu vječni izvor milosti i posvećenja za čitavu 
Crkvu, tako je, na neki način, ženidbena milost u kršćanskim obite- 
ljima vječni izvor posvećenja za obiteljski život. Što bi značilo za 
Crkvu kad bi izgubila presveti oltarski sakramenat, to po prilici 
zato znači za kršćanske obitelji kad izgube ženidbenu milost. Krš- 
ćanstva nema bez euharistije. Ali ga slično nema i bez ženidbene 
milosti. Bez pravih kršćanskih obitelji doista nestaje kršćanstva. 

* oR. 

No dok danas promatramo tu duboku vezu koja postoji između 
svete Obitelji i Božića kao i duboku vezu koja postoji između krš- 
ćanskih obitelji i kršćanstva, ne nameće li nam se samo po sebi pi- 
tanje naših obitelji kao pitanje našega kršćanstva? Dok se u ovo 
božićno vrijeme u nama na poseban način budi naša kršćanska svi- 
jest, pa da i oni koji su već pomalo i zaboravili da su kršćani, ipak 
na Božić iz svoje podsvijesti progovore: Ipak smo kršćani, važno je 
da probudimo oda sna i ono što je nuždan preduvjet da budemo i 
ostanemo kršćanima, a to je naša kršćanska obiteljska svijest. Mo- 
Tamo si postati svjesnima da smo samo toliko kršćani i da ćemo 
samo toliko ostati kršćanima koliko u nama postoje i ostaju krš- 
ćanske obitelji. Svaki rušitelj obitelji, rušitelj je kršćanstva. 

Baš to je jedno od gorućih današnjih pitanja kršćanstva. Kao 
da je sve danas zajurišalo protiv naših kršćanskih obitelji. Kao da 
je čitav pakao sve svoje sile poveo u boj protiv kršćanskih obitelji, 
On dobro znade što će time postići. Ne može sigurnije uništiti Kri- 
sta i kršćanstvo na zemlji nego će ih uništiti uništenjem obitelji. 
To ima biti prava druga Kalvarija za Krista. , 

' Ne trebam vam nabrajati sve pokušaje kojima sotona sprema 
STIstu i kršćanstvu tu Kalvariju. Previše vam je sve poznato. Jedno 
Je dostatno da spomenem. To su današnji odlasci pojedinih članova 
Obitelji u tuđi, daleki svijet. Ne znače li ti odlasci prečesto rušenje 
Irasulo obitelji i obiteljskog života? Tu se sprema Kalvarija krš- 
Ćanstvu u našem narodu. i 

. Ali mi nećemo Veliki petak. Mi želimo Božić našemu narodu. 
i. ne smijemo dopustiti da ti odlasci donesu uništenje kršćanskih 
Obitelji u našem narodu. Sjećate se događaja koji nam pripovijeda 
SVeto evanđelje kako je sveti Josip morao bježati u tuđu zemlju, u 

Egipat. Ali što je anđeo rekao svetom Josipu? — Uzmi dijete i maj- 
ku njegovu i bježi u Egipat! Nećeš ti ići sam, niti sama tvoja žena. 
Cijela obitelj ima krenuti u tuđi svijet. To je najboji nauk za sve 
iseljenike i u naše doba. To vrijedi za svaku kršćansku obitelj. Muž 
ne smije nikada ići sam i ostaviti svoju ženu i djecu. Žena jednako 
ne smije ići sama i ostaviti svoga muža i svoju djecu. Cijela obitelj 
ima ići kud god ide po bijelome svijetu. 

Nažalost, to uvijek nije moguće ostvariti na izvanjski način. 
Mnogo se puta mora razbiti jedinstvo i zajednica obitelji na izvanj- 
ski način. Ali i u tim teškim i nesretnim prilikama ne smije se raz- 
biti barem nutarnje jedinstvo i zajednica. Muž i onda kad odlazi 
sam u tuđi svijet, mora barem u srcu ponijeti sa sobom svoju ženu 
i djecu. A jednako i žena, ako mora otići daleko od muža, nikada 
ne smije izgubiti iz svoga srca muža i djecu. Srcem moraju ostati 
to čvršće zajedno što su prostorom i daljinama odijeljeni više jedni 
od drugih. Njihovo srce mora biti i ostati uvijek kod svoje obitelji. 
Njihovo srce zato mora neprestano i vući prema svojoj obitelji, pre 
ma svojoj ženi ili mužu i djeci. 

Jao muževima ili ženama koji u tuđini zaborave svoju obitelj, 
koji se u tuđini odreknu svoje obitelji. Oni se nisu odrekli samo 
obitelji. Oni su se odrekli kršćanstva. Oni su se odrekli Božića. 
Amen. 

Slavonski Brod, 1969. 


Sveta obitelj 


EUHARISTIJA — TEMELJ OBITELJI 


Pregled: Spasenje izlazi iz svetih obitelji. 
Svete su obitelji, kao slike Svete Obitelji, 
koje imaju Isusa u sredini. 
To biva po svetoj euharistiji. 
Euharistija hrani sakramenat ženidbe. 
Ona je prije svega hrana ljubavi 
i hrana žrtve. 


Kardinal Faulhaber, veliki biskup i propovjednik, izrekao je 
jednom ove velike riječi: — Ostaje velika činjenica: Kad je Krist 
htio spasiti svijet, on je započeo posvećenjem obitelji. Prvo je djelo 
spasenja svijeta bilo posvećenje nazaretske obitelji. Sa Svetom je 
Obitelji Krist započeo svoje spasiteljsko djelo na svijetu. 

No odakle započinje spasenje pojedinoga čovjeka? Odakle nego 
iz njegove obitelji? Čisti izvor, čista voda. Zagađen izvor, zagađena 
voda. Iz svetih obitelji niču svete duše. Dobro drvo rađa dobrim 
plodovima. Što obitelj posije u dušu čovjekovu, to samo Bog može 

iz nje iskorijeniti. Čovjek može i zalutati i lutati u životu, ali se on 
ipak prije ili kasnije vraća svojemu domu, kao i ptica svojemu gni- 
jezdu. 

Ako, dakle, želimo spasiti svijet, spasimo obitelj. Ako želimo po- 
svetiti svijet, posvetimo obitelj. Baš zato i Crkva daje da slavimo 
Svetu Obitelj, baš zato je ona ustanovila blagdan Svete Obitelji da 
nas podsjeti kako nema ništa važnije na svijetu, nego da i naše obi- 
telji budu svete obitelji. 

LEI 

Svete obitelji! A što su to svete obitelji? 

Tko od vas nije vidio sliku Svete Obitelji? Evo i na zidu naše 
crkve visi slika Svete Obitelji! Josip, Marija i u sredini mali Isus 
— to je Sveta Obitelj koju mi slavimo! Što bi dakle bile svete obi- 
telji u našim kućama, nego samo slike te Svete Obitelji iz nazaret- 
ske kućice? Svete su obitelji one koje imaju Isusa u svojoj sredini. 

Neki misionar Indijanaca u Sjevernoj Americi iznenadio je 
svoje siromašne Indijance za Božić lijepim jaslicama. U jaslicama 
je ležalo prekrasno djetešce Isus. Djeca divljine nijesu se mogla na- 
Igedati maloga Isusa pa su cijeli dan Božića klečali pred jaslicama 
i molili se Isusu. Konačno na večer dođe veliko izaslanstvo k misi- 
onaru pa mu kažu: — Crni kapute, dijete je Isus toliko krasno, to- 
liko dražesno i milo da bismo ga mi htjeli imati bliže kod sebe. Ono 
mora doći i u naše obitelji. Pusti ga svakoj našoj obitelji jedan dan. 
Mi ćemo ga lijepo primiti i s počasti kod sebe držati. , 

Misionar drage volje udovolji njihovoj djetinjoj želji. Tako 
su kroz čitavo božićno vrijeme nosili djetešce Isusa od kuće do 
kuće. Bilo je dirljivo gledati kako su ti siromašni Indijanci čistili 
svoje kolibe i kitili ih za božansko Djetešce. Kamo god bi to Dje- 
tešce ušlo, u toj su kući cijeli dan molili i pjevali tolikom ljubavlju 
i srdačnošću da je svećenika diralo do srca i suza. 

To je upravo lijepa slika što bi imale biti svete obitelji u na- 
šim kućama. Ali samo slika. Svete su obitelji u kojima živi Isus 
trajno boravi u njihovoj sredini. : 

Ili, zar ne znate što je svaka kršćanska obitelj ili što bi morala 
biti svaka kršćanska obitelj? Sveti Pavao, kad piše svom prijatelju 
Filomenu, pozdravlja njegovu domaću crkvu. Kršćanska je obitelj, 
dakle, domaća crkva, a to znači živa stanica iz koje se sastoji či- 
tava velika Crkva katolička. A što je središte crkve, jednako tako 
žive Crkve kao i zidane crkve? Središte je svetohranište. Isus u sve- 
tohraništu crkve središte je crkve. Crkva bez oltara i svetohraništa 
kao da i nije crkva. 

P. Matteo bio je svjetski apostol posvete obitelji. U deset je 
godina obišao više puta 43 biskupije Francuske. Dva put je propu- 
fovao Španjolsku i Italiju. Djelovao je s velikim uspjehom u Ho- 
landiji, Švicarskoj, Belgiji, Luksemburgu, Engleskoj i Irskoj. Kad 
Je ovako jednom u dupko punoj katedrali u Bolonji propovijedao o 

posveti obitelji te je svršivši htio sići s propovjedaonice, zadrži ga 
tamošnji kardinal riječima: — Ostanite, velečasni! A tada nastavi 
sam kardinal pred čitavom crkvom i reče: — Vi ste nam propovi- 
jedali veliku istinu. Ja bih na te riječi želio izreći svoj Amen. Gle- 
dajte, na velike blagdane katedrala je, a i druge crkve uvijek puna. 
Ali ja ne vidim da narod postaje sve više kršćanski. Pitam se, oda- 
kle to dolazi. Ja vidim razlog u tome jer taj narod samo nekoliko 
časaka ovdje moli, a tada odlazi kući te tamo nastavlja živjeti svoj 
uobičajeni, posve naravni i poganski život. Razlog je tome što dom 
— i kardinal je tu uzdigao glas — nije ono što ste vi velečasni rekli 
— jedno svetohranište gdje se nalazi Isus u obiteljima. Ta se stvar 
mora izmijeniti. 

Da, dom, obitelj mora biti svetohranište u kojem se nalazi Isus, 
gdje Isus stoji usredini kao što je stajao u nazaretskoj kućici. To je 
kršćanska obitelj. To je sveta obitelj. 

koko 

Možda ćete pitati: Ali kako da u našim obiteljima ostvarimo 
to svetohranište da Isus boravi među nama? No da li je nama krš- 
ćanima potrebno postavljati ovakvo pitanje dok znamo da se Isus 
stvarno nalazi u svetohraništu u crkvi? Ako Isusa želimo u svojim 
kućama, trebamo ga samo iz svetohraništa u crkvi prenijeti u sve- 
tohranište svojega doma. 

Neki njemački redovnik pripovijeda što je doživio u Holandiji 
prije rata. — Oko 12 sati posjetio sam jednog slikara. Najednom 
se otvore vrata i tri svježa dječaka ulete u sobu. Na njihovim je 
licima sjalo kao neko preobraženje. Ja im odmah kažem: Vi ste 
se danas sigurno pričestili. — Da — odgovore oni. — Čija su to 
djeca? — upitam slikara. — To su djeca moje kćeri. Ona ima tri- 
naestero djece, a:ima trideset četiri godine. Devetero se djece da- 
nas pričestlo. Kad sam to pričao svojem subratu u samostanu, re- 
kao mi je: — To nije ništa neobično u Holandiji. 

To su obitelji koje imaju Isusa u sredini. Te su obitelji živa 
svetohraništa Isusova. Euharistijske obitelji, obitelji u kojima Isus 
boravi po svetoj pričesti — to su svete obitelji, svete kao što je 
bila Sveta Obitelj u Nazaretu. 

ox o 

No tko bi uopće opisao što znači sveta pričest, što znači euha- 
ristija, za jednu obitelj? Ako bismo presvetu euharistiju nazvali 
samo posvećenjem obitelji, rekli bismo daleko premalo. Sveta je 
euharistija, sveta pričest upravo temelj kršćanske obitelji. Na sve- 
toj euharistiji i počiva velebna zgrada kršćanske obitelji. 

Poznata vam je, naime, sila koja stvara i posvećuje kršćanske 
obitelji. Nije to sila krvi. Sila krvi povezuje životinje. Kršćane po- 
vezuje sila svetog sakramenta ženidbe. Sila sakramenta ženidbe 
srca i duše ženidbenih drugova povezuje u nerazdjeljivo jedinstvo 
i zajednicu. Sila sakramenta ženidbe podjeljuje ženidbenim drugo- 

vima roditeljsku vlast koja će ih povezati najtjesnijom vezom s 
njihovom djecom. Sila sakramenta ženidbe svojim milostima kao 
nebeskim pomoćima daje snage predstavnicima obitelji, ocu i 
majci, da obiteljski život drže na visini. Koliko može sveti sakra- 
menat ženidbe razviti svoje sile u krugu jedne obitelji, toliko će 
ta obitelj biti svetija i božanstvenija. 

No od čega, prije svega, ovisi razvoj ženidbene milosti? Pozna- 
to vam je da svi sveti sakramenti, pa i sakramenat ženidbe istječu 
g križa, iz probodenog Isusova srca, Ili ako hoćete još bolje, da 
svi sveti sakramenti imaju svoj izvor iz presvetog Isusova tijela i 
krvi. No budući da je žrtva na križu istovjetna s euharistijskom 
žrtvom i budući da se tijelo i krv Isusova s križa nalaze u presve- 
toj euharistiji, može se s punim pravom reći da je izvor svih  sa- 
kramenata u presvetoj euharistiji. Svi sakramenti crpe svoju silu 
i snagu iz presvete euharistije, iz presvetog oltarskog sakramenta. 

I još više! Svi sakramenti, baš zato jer crpe snagu iz euharis- 
tije, zahtijevaju i traže, upravo viču za euharistijom. Svaki sakra- 
menat u sebi uključuje želju za euharistijom, za svetom pričesti. 
Euharistija ima zadaću da hrani sve sakramente da im ne pones- 
lane snage. Zato sakramenti viču za euharistijom kao dijete za 
prsima svoje majke. 

Kršćanin koji je kršten, a ne bi primao svetu pričest, sve više 
bi u sebi slabio milost svetoga krsta. Isto tako i kršćanski ženid- 
beni drug koji ne prima svete pričesti, sve više u sebi slabi milost 
svete ženidbe. A nasuprot, tko se hrani svetom euharistijom, tko 
prima svetu pričest, taj ujedno hrani i ženidbenu milost koju je 
primio u ženidbi. Po svetoj pričesti, hrani za dušu, raste duša u 
svem svojem svrhunaravnom životu, pa i u svojim sposobnostima 
i darovima koje je primila kod sakramenta ženidbe. Po euharistij- 
ji te milosti dolaze do svoga razvoja i rascvata. One sve većom 
snagom probijaju u bračnom i roditeljskom, a prema tome i u obi- 
teljskom životu. 

Ako, dakle, kršćanska obitelj ovisi u svojem opstanku i sa- 
Vršenstvu od razvoja ženidbenih milosti, primljenih u sakramentu 
ženidbe, a razvoj tih milosti ovisi od hrane presvetog tijela i krvi 
Isusove, kome još nije jasno zašto od presvete euharistije, zašto od 
Svetih pričesti ovisi opstanak i savršenstvo kršćanskih obitelji. 

kk 

Možda se ovo zaključivanje čini kome previsokim. Sjetimo se 
onda jednostavnijih činjenica koje moraju biti i napriprostijom 
Pameti jasne. 

Što je potrebnije obiteljima i što je upravo njihov temelj nego 
Jedinstvo i ljubav? Oduzmite obiteljima jedinstvo i ljubav, i one 


Više nisu obitelj, nego predvorje pakla! Sam je Bog stavio u čov- 


čju narav najveću silu koja pokreće svijet, a to je ljubav, da sje- 
Obitelji u najtješnje jedinstvo koje je uopće moguće na zem- 

lji među ljudima. A da učvrsti tu naravnu ljubav, Isus je po  sa- 
kramentu ženidbe iz samoga svojeg srca na križu prelio u ženid- 
beni vez svoju božansku ljubav. Duhom Svetim, kao djeliteljem 
svih milosti, sklapaju se kršćanske ženidbe. Toliko je, dakle, bitno 
jedinstvo i ljubav za obitelji u samim Božjim očima. 

No što je presveta euharistija, što je sveta pričest nego hrana 
jedinstva i ljubavi? — Budući da je jedan kruh, jedno smo tijelo 
mnogi jer svi smo dionici jednoga kruha. Tako piše sveti Pavao 
svojim Korinćanima o presvetoj pričesti. Kod svete pričesti svi 
blagujemo jedan kruh, a to je tijelo Isusovo, i svi se tim blagova- 
njem pretvaramo u to jedno tijelo Kristovo. Svi postajemo jedan 
Krist, žive stanice jednoga otajstvenog tijela Kristova. Kad bismo 
bili samo kod jednoga stola zajedno, već bi to značilo da pripada- 
mo jednoj Božjoj obitelji. Ali blagovanjem jednoga te istoga tijela 
Kristova, postajemo svi u pravom smislu ne samo jedna obitelj, 
nego upravo jedno tijelo, tijelo Kristovo. 

Tako muž i žena i njihova djeca primanjem svete pričesti po- 
staju više jedno, nego je to kadra učiniti ikakva i najžarča ljubav 
koja bi vladala među njima. U Isusu Kristu nema više ni Židova ni 
Grka, nema više ni roba ni slobodnjaka, nema više ni muško ni 
žensko, jer svi smo mi jedno u Isusu Kristu — piše isti sveti Pa- 
vao. U tijelu se Isusovu na neki način brišu sve razlike koje nije 
kadra ni ljubav izbrisati, sve razlike koje priječe potpuno jedinstvo 
u jednoj zajednici. 

Pravo i potpuno jedinstvo u obiteljima ne stvara, dakle, za- 
jedništvo njihove tjelesne krvi, nego zajednica presvete božanske 
krvi. U presvetoj euharistiji nalazi se posljednji temelj, najdublji 
temelj jedinstva i ljubavi u obitelji. Kad u svim članovima obite- 
lji počne kucati jedno srce Isusa Krista, tada njihova ljubav pos- 
tane sličnom ljubavi Isusa Krista kojom je ljubio svoju zaručnicu 
Crkvu i svu djecu te Ćrkve, sve duše otkupljene njegovom presve- 
tom krvlju. 

kokoš 

No za pravu obiteljsku zajednicu nije dostatna samo obična 
ljubav da ih poveže u jedinstvo tijela, srdaca i duše. Potrebna je 
viša ljubav, potrebna je ljubav koja je spremna ići na križ, ljubav 
odricanja, pregaranja, ljubav žrtve. 

Jedna stara kineska priča pripovijeda kako je kineski car jed- 
nom na šetnji susreo obitelj u kojoj su svi: muž, žena, odrasla dje- 
ca, snahe, mala djeca i služinčad — svi zajedno živjeli u najvećoj 
slozi i miru. Začudio se pa je upitao glavu obitelji kako to njima 
uspjeva. Otac obitelji pokaže na djeda koji je mirno sjedio pred 
vratima. On mu može dati odgovor. Tada car upita časnoga starca 
da li bi mu izdao recept za taj krasni složni obiteljski život. Starac 
zatraži papir, tuš i kist te naslika tri znaka na papir i pruži ga caru 
s dubokim naklonom i riječima: — Evo recepta! Car uze papir u 

ruke i pročita. Bile su samo tri riječi: — Strpljivost! Strpljivost! 
Strpljivost! 

To je stara kineska mudrost. Ali je to mudrost za sva vreme- 
na. Na trnju žrtava raste ruža obiteljske ljubavi. Samo na križu 
raste savršena obitelj. 

Ne shvaćate li onda još bolje što znači sveta pričest za obitelj- 
ski život? — Kad god budete jeli ovaj kruh i pili ovaj kalež, smrt 
ćete Gospodnju naviještati dok ne dođe — piše sveti Pavao. Sveta 
je pričest plod Kristove muke, kruh ispečen na vatri boli i u peći 
križa. Sveta je pričest dioništvo na Kristovoj krvnoj žrtvi koju je 
za nas prinio na križu. 

Kod svake zato svete pričesti kršćanin upija u sebe duh žrtve 
koji je Krista ponio na križ. Kod svake svette pričesti kršćanin 
crpi iz Kristova srca snagu kojom je podnio svoj križ. Snaga križa 
prelijeva se po svetoj pričesti u kršćanska srca. Tom snagom is- 
punjen lakše će kršćanin prihvatiti i ponijeti svoje križeve, pa_i 
svoje obiteljske križeve, te koraknuti s Isusom na Kalvariju. 

A k tome je sveta pričest izvor svih Božjih milosti, svake Božje 
pomoći. S kršćaninom koji nosi Boga u sebi po svetim pričestima 
radi sam Bog i trpi sam Bog. Treba li onda i trošiti riječi doka- 
zujući kako se u svetoj euhoristiji, u svetim pričestima nalazi te- 
melj kršćanske obitelji? 

* Kk hk 

Isusovi su roditelji išli svake godine u Jeruzalem o blagdanu 
Pashe. A kad je bilo Isusu dvanaest godina, uzišli su svi zajedno 
u Jeruzalem po običaju blagdana. Tako smo čuli u današnjem evan- 
đelju. Josip, Marija i Isus na putu u hram. Josip, Marija i Isus u 
Božjem hramu. Cijela se obitelj htjela sastati s Bogom u njegovu 
hramu. Sveta je Obitelj imala Boga u svojoj sredini. A još je htje- 
la da dođe u Božju blizinu u njegovom hramu. 

Takvih nam, evo, treba obitelji! Treba nam obitelji u kojima 
se često cijela obitelj sastaje s Bogom. Treba nam obitelj gdje je 
Bog blizu. Treba nam obitelj u kojima svih članovi zajednički pri- 
stupaju k Božjemu stolu u svetoj pričesti i nose iz crkve Boga u 
svoje domove, u svoje obiteljske domove. 

Ima li što ljepše na svijetu nego kad otac i majka zajedno sa 
Svojom većom i manjom dječicom zajednički pristupe k svetoj 
Pričesti? To su kršćanske obitelji! To su prave svete obitelji. Amen. 


Slavonska Požega, 1957. 


Stara Godina 
AMEN Mut 


Pre gled: Stara je godina velik Amen. 

Naš život mora biti Amen 
na Božju riječ, 
na Božju volju, 
na Božju ljubav (milost). 
Tada će i Bog izreći svoj Amen na našem suđu. 


U velikim je samostanima običaj da u čas kad jedan član sa- 
mostanske obitelji ispusti svoju dušu zvono samostanske crkve 
navijesti njegovo preminuće i odlazak s ovoga svijeta. Taj glas 
zvona koji šalje svoje zvukove kršćanskom narodu na koncu jed- 
noga života kao da ori jednu veliku riječ. Ono zvoni svoj Amen 
ljudskome životu. 

Ne čujete li, međutim, i danas iste zvukove samrtnog zvona sa 
zvonika cijeloga svijeta? Ne zvone li zvona svijeta danas svoj 
Amen ne ljudskome životu, ali jednoj godini ljudskoga života na 
zemlji? Samrtno zvono zvoni svoj Amen godini... 

Stara godina — to je Amen jednoj godini svijeta. Nijedna riječ 
toliko ne pristaje Staroj godini kao što joj pristaje upravo riječ 
Amen. 

Koko 

Nema kršćanina koji ne bi znao što je to Amen. I oni kršćani 
koji ne znaju iz kojeg je jezika ta riječ, i oni kršćani koji ne znaju 
ni njezino pravo značenje, ipak dobro poznaju tu riječ Amen. I 
oni znaju da ta riječ dolazi na koncu kršćanskih molitava. Ta je 
riječ završnica kao potpis i žig na službenim predstavkama. 

Riječ Amen je židovska riječ. Ona je riječ potvrde kojom se 
želi potvrditi što je blo rečeno: Istina je, tako je ili tako neka bu- 
de. Isus je tu riječ često upotrebljavao. Ta on je božanska Istina 
i kroz njega je govorila vječna Istina. Sam se zato Isus naziva u 
knjizi Otkrivenja Amen, a to znači Istina. 

Nije čudo da je Crkva tu riječ poprimila i unijela u svoje mo- 
litve i u svoje bogoslužje. U knjizi Otkrivenja ta riječ ori i u bogo- 
služju samoga neba. — Amen. Aleluja. To su dvije riječi koje ore 
u nebeskom slavlju. 

Tako riječ Amen i na zemlji i na nebu postade konačna riječ 
ljudskoga srca na sve druge misli i osjećaje, na sve želje i molitve. 
Kao što graditelji svodova, bolti, stavljaju na svršetku svoje grad- 
nje završni kamen koji drži čitav svod i bez kojeg bi se svod sru- 
šio, tako i kršćanska duša stavlja svoj Amen na čitavo svoje bogo- 
služje. Taj Amen kao da drži čitavo bogoslužje i daje mu snagu. 
On je pravi završni kamen bogoslužja. 

A baš takav završni kamen na svodu godine je dan Stare go- 
dine. Na taj dan čovjek kao da sabire u pamet sve misli, osjećaje, 
događaje prošle godine da im udari posljednji pečat i žig te ih tako 
pohrani u arhive vječnosti. Stara je godina pravi Amen i sveg na- 
šeg bogoslužja, sve slave Božje koju smo dali kroz ovu godinu. Na 

dan Stare godine kao da sve to zajedno još jednom nosimo Bogu 
na oltar da mu od srca prikažemo. 
k* * o* 

Ali dok ovako na današnji dan Stare godine ori svijetom veliki 
Amen, taj nas dan odmah sjeća i prevelike dužnosti koju nam je 
Bog dodijelio na ovome svijetu. Taj nas dan odmah sjeća da smo 
i mi pozvani da na svijetu budemo Amen. Naš život mora biti gla- 
san krik Amen pred čitavim svijetom. Kao što u crkvi svećenik 
moli, a kršćanski puk odgovara Amen, tako i Bog kao veliki sveće- 
nik svijeta također predmoli, a kršćanski puk mora kliknuti svo- 
jim životom Amen. 

Pionije je bio polovicom trećega stoljeća svećenik u Smirni. 
Zbog odbijanja da žrtvuje poganskim bogovima osudi ga Julije 
Proklo, upravitelj Male Azije, na smrt u ognju. Neka se tako ljudi 
zastraše, a bogovi umilostive. Pionije primi osudu smrti s najve- 
ćom pripravnošću. 

Kad ga dovedoše na stratište, najprije zahvali Bogu što može 
svoje čisto i neokaljano tijelo prinijeti kao žrtvu Bogu. Veselo pru- 
ži svoje ruke da ih pribiju na križ dok su oko njega slagali lomaču 
na kojoj je imao izgorjeti. 

Zapale lomaču. Oganj plane, a s njime i tijelo svetog mučenika. 
Pionije zatvori oči i molio je. Već je narod mislio da je mučenik 
mrtav u ognju. Kad li otvori oči i preobražena lica usklikne jakim 
glasom: — Amen. Tada ispusti dušu šapčući: .Gospodine, primi 
moju dušu! 

To je najljepša slika kršćanskog života. Poput mučenika Pio- 
nija pravi kršćanin cijelim svojim životom kliče samo jedan Amen 
svojemu Bogu. To je i sve što Bog od nas traži. On traži samo ve- 
liki naš Amen. 

*'* o* 

Bog je na različite načine govorio dok nije došao sam na svi- 
jet da progovori po svojemu Sinu. Tu je svoju riječ ostavio zapi- 
sanu u svojim svetim knjigama. A ostavio je svoju riječ i u pohra- 
mu svojoj svetoj Crkvi. Kroz zvučnike crkvena učiteljstva glas te 
riječi ori po čitavu svijetu. 

Mislite li da je Bog želio govoriti u vjetar? 

Možda ste čuli lijepu irsku legendu o slijepom starcu bardu, 
slijepom pjevaču, koji je prolazio Otokom svetih, zelenom Irskom, 
te uz pratnju harfi pjevao pobožnom irskom narodu o veličini i 
ljubavi Božjoj. 

Na tom svom putovanju dođe taj slijepi pjevač i do jednog 
Sela gdje ga na ulazu u selo dočekaju nestašni dječaci. Slijepi ih 
Pjevač zamoli da ga uvedu u selo. No oni se htjedoše s njime na- 
šaliti pa ga mjesto u selo odvedu u pustoš gdje nije bilo drugo 
Oko njega, osim kamenja. — Evo starče, tu te narod čeka da mu 

. Zapjevaš, — rekoše dječaci. 

Uvjeren da oko njega stoji sakupljen narod započne pobožni 
pjevač svoju pjesmu i glazbu. Dječaci su se dotle iz prikrajka zlob- 
no smijali. Kad pjevač završi jednu prekrasnu himnu i pijev Bogu, 
klekne, pomoli se, a tada poviče narodu koji ga je imao slušati 
prema njegovom uvjerenju, da i on oda počast Bogu jakim i odu- 
ševljenim Amen. 

I što se dogodi? Najednom zaori od svega kamenja naokolo 
kao u svečanom zboru: Amen, Amen, Amen. Kad nije bilo ljudi 
kamenje je progovorilo i kliknulo Amen na starčevu pjesmu slave 
Božie. 

To ie pobožna irska legenda. Ali ta legenda ima svoj duboki 
smisao. Ta nam legenda lijepo prikazuje što Bog očekuje i traži 
od čovjeka na glas svog govora kojeg je ljudima progovorio po 
svojemu Sinu i po svim namjesnicima i nasljednicima svojega Sina. 
I od kamenia Bog očekuje odgovor. Kako da ga ne očekuje i ne 
traži od ljudskih srdaca i umova? Bog traži na svoju riječ naš 
Amen. Bog traži da svojim umom svečano priznamo istinu njegove 
riječi te pred čitavim svijetom uskliknemo: Amen. Tako je! 

. Naša vjera — to je, evo Amen koji Bog traži od čovjeka. Tko 
svojom vjerom prizna istinu Božje riječi, taj započinje nebeski pi- 
jev Amen, Aleluja već ovdje na zemlji. 

' # x %* 

Ali tai Amen naše vjere nije jedini Amen koji Bog traži od 
čovijeka na zemlji. Bog nije pred čovjekom samo izrekao svoju 
misao. Bog ie pred čovjekom izrekao i svoju svetu volju. 

Čim je Bog stvorio čovjeka, već je glas volie Božie zaorio u 
išovjeku: — Sva svakog drveta u vrtu smiješ jesti. Ali s drveta 
znanja dobra i zla da nisi jeo! Glas prve zapovijedi bio je prvi glas 
volje Božie za čovjeka. 

A kad je Bog sklopio svoj posebni ugovor sa svoiim narodom 
na gori Sinajskoj da se s tim narodom poveže u savez kao s izabra- 
nim narodom, nije li opet s gore zagrmio glas volje Božje u obliku 
njegovih zapovijedi? : 

No što je time Bog tražio i od prvog čovjeka i od svog izabra- 
nog naroda? što nego odgovor na glas svoje volje izražene u zapo- 
vijedima? Bog je od njihove volie tražio Amen na svoiu volju. Od 
tog Amen ovisila je sreća prvih liudi i njihove djece. Od tog Amen 
ovisila je i sreća izabranog naroda. 

A mislite da nije tako i u Novom zavjetu? Mislite li da glas 
svete volie Božje ne odzvanja i u našem zavjetu ili savezu s Bo- 
gom? Mislite li da i Isus ne traži od nas Amen za taj glas volie 
Božje? — Po tom ćete se poznati da mene ljubite ako budete dr- 
žali moje zapovijedi. Neće svaki koji mi govori: Gospodine, Gos- 
podine, koji govori samo vjerom Amen na moje rijeći unići u kra: 
ljevstvo Božje, nego onaj koji kaže Amen na volju Božju, koji čini 

gu Oca mojega koji je na nebesima, on će ući u kraljevstvo ne- 
besko. 

Nitko nije toliko naučio izricati Amen, Neka bude na glas vo- 
lje Božje kao što je to naučio Isus. I u svojem najtežem času kad 
je stajao pred strahotama muke i križa, kad se tresla čitava nje- 
gova ljudska narav, te se krvlju znojila pred užasom koji ju je 
čekao, Isus je znao uskliknuti Amen. — Oče moj, ako je moguće, 
neka me mimoiđe ova čaša koju mi šalje tvoja sveta volja. Ali 
ipak ne moja, nego neka bude tvoja volja! To je bio savršeni Amen 
jednog čovjeka na glas volje Božje. Taj Amen, taj Neka bude tako 

ako Bog hoće — to je vrhunska nauka za kršćansko srce. Taj 
Amen traži Bog od svakog svog djeteta koji želi biti slikom jedi- 
norođenog njegova Sina. 

Msgr Foulquier, biskup Mende-a ležao je na samrti. Njegov mu 
tajnik reče: Vaša milosti, vi mnogo trpite. Ali strpite se, mi mo- 
limo mnogo za vas. Biskup mu zahvali, ali odvrati: — Da, ja trpim. 
Ali imam kratku molitvicu po kojoj mogu sve mirno podnositi. 
To je riječca Amen. Moj Isuse, ja ne mogu više gledati Amen. Moj 
Isuse, ja ne mogu više slušati. Amen. Moj Isuse, ja ne mogu više 
mise služiti niti časoslov moliti. Amen. Tada biskup sa smiješkom 
doda: Naučite ovu molitvicu, ovu riječcu. Ona će vam mnogo po- 
moći! 

To je bila mudrost iz Isusove škole. Taj je biskup znao što 
Znači svojom voljom reći Amen na Božju volju. 

* x # 

Ali ima još jedan Amen koji je gotovo važniji i od Amena vjere 
na riječ Božju i od Amena naše volje na volju Božju. To je Amen 
koji ljudska duša izriče na ljubav Božju. 

Vječnom sam te ljubavlju ljubio — govori Bog čovječanstvu. 
Bog je u svojoj vječnoj ljubavi odredio čovjeka za svoje dijete 
kao brata jedinorođenome Sinu svojemu. Bog je u toj ljubavi od- 
lučio čovjeka uzdići iz stanja njegove naravi na svrhunaravno do- 
stojanstvo svoga djetinjstva. To je učinio po djelu svoje milosti. 

Milost Božja i nije drugo nego ljubav Božja koja se izlijeva na 
Čovjeka. Zato svaka milost dolazi po Duhu Svetome koji je duh 
ljubavi. Zato je Bog i htio da svaka njegova milost isteče iz nje- 
gova probodenog srca na križu, gdje je njegova ljubav bila došla 
do svoga zenita. Zato je i htio da svaka milost dođe preko ruku 

jke Marije, koje materinstvo najdivnije predstavlja njegovu lju- 
bav pred svijetom. 

Kad god, dakle, Bog čovjeku nuđa milost, kao da progovara 
Njegova božanska ljubav. S milošću odzvanja svijetom glas ljubavi 
Božjega srca. 

A što onda da traži Bog od čovjeka kad mu nuđa svoju milost? 


To je najbolje pokazao kod najveće milosti koju je Bog pružio 


ičnom čovjeku. Bog je to pokazao kad je nuđao svojoj budućoj 

majci milost božanskog materinstva. — Našla si milost kod Boga. 
Evo začet ćeš i roditi Sina Božjega. Tako je anđeo navijestio Ma- 
riji nuđajući joj od Boga tu najveću milost. A što je tada Bog oče- 
kivao od Marije? Što drugo nego njezinu pripravnost da tu milost 
primi? Bog je očekivao od Marije baš one riječi koje je Marija i 
izrekla: Evo službenice Gospodnje! Neka mi bude po tvojoj riječi! 
Od Marije je Bog čekao Neka mi bude, čekao je Marijin Amen. 

Bog je, dakle, od Marije čekao Amen na glas svoje ljubavi, na 
ponuđenu svoju milost. A to je upravo što čeka Bog od svake duše. 
Ljubav želi biti ljubljena. Ljubav čeka odgovor ljubavi. Na glas 
ljubavi Božje čovječja duša mora odgovoriti svoj Amen, svoj pris- 
tanak. Duša mora prihvatiti ponuđenu ruku i srce koje joj Bog po 
milosti nuđa. 

JE 
«Da li smo, dakle, mi kroz ovu godinu koja danas kliče svoj 
Amen također cijelim svojim umom, voljom i srcem klicali tros- 
truki Amen? Da li je naš život bio kroz ovu godinu život vjere, iz 
vršivanja svete volje Božje i suradnje s Božjim milostima koje 
nam je Božja ljubav pružala? 

Ako je doista orio iz naše duše taj trostruki Amen, Amen, 
Amen, tada budimo sigurni da će i sam Bog jednoga dana kliknuti 
svoj Amen. 

Ili ne znate što je to Božji Amen? 

Stara je godina posljednji dan jedne godine svijeta. Ali doći 
će i jedna Stara godina koja će biti posljednji dan sviju godina 
svijeta. Bit će to dan kad se bude kralj koji je svojim slugama raz- 
dijelio svoje talente, vratio sa svog dalekog puta i tražio račun o 
tim svojim talentima. Pa kad dođe sluga koji je primio pet tale- 
nata i donese drugih pet i koji je primio dva talenta, pa donese 
druga dva, znate što će reći kralj: Dobro, slugo dobri i vjerni jer 
si bio u malom vjeran, nad mnogim ću te postaviti. Uđi u veselje 
svoga gospodara. Penna 

To će biti Božji Amen. Dobro, slugo dobri i vjerni! Moja riječ, 
moja volja, moja milost bila je za tebe blago mojih talenata. Ti si 
rekao Amen. I ja kažem Amen: Dobro je! Uđi u veselje svoga gos: 
podara da se raduješ tamo gdje neće više biti Starih godina ni 
prolaznosti vremena. Uđi u vječno veselje, u Božje veselje! Amen. 


Varaždin, 1961. 


Lea 's9 Nova godina 
SRETNA NOVA GODINA 


Pregled: Sretna nova godina prazna je želja 
ako nije godina, a to znači vrijeme 

si 


ispunjeno ne uživanjem, nego dobrim 
djelima, 
ako nije nova duhovnom obnovom, 
ako nije sretna ne prolaznom srećom, 
nego kao put do vječne sreće. 


Što očekujete danas od mene da vam kažem? Ne trebam vas 
to ni pitati. Što možete danas očekivati od svoga znanca i prijate- 
lja kao prvu riječ nego: Sretna nova godina! 

Sretna nova godina! To je riječ koja je danas svakome na us- 
tima. Sretna nova godina! To je pozdrav kojim se pozdravljaju da. 
mas ukućani. To je prva riječ koju dovikne danas znanac znancu 
čim provire malo na ulicu. Sretna nova godina — to je pravi no- 
vogodišnji dar kojim nas izobilja obasipa društvo u kojemu živi- 
mo. 

Da li ste se kada, međutim, zapitali kakav je taj dar koji nam 
poklanja društvo novogodišnjim pozdravom: Sretna nova godina? 
Što vrijedi taj lijepi pozdrav? Kakva korist od tog pozdrava? Ako 
ne znate ja ću vam reći. 

Bilo je to kod jedne društvene tombole. Zgodici nisu bili otvo- 
reno izloženi. Bili su zapakirani u velikim zavojima, u velikim pa- 
ketima. Zato nitko nije mogao znati što se u njima skriva. Kad su 
bili izvučeni već svi dobici, ostao je još samo jedan najveći paket. 
Svi su u njega čeznutljivo gledali i nadali se da će se baš njima nas- 
mijati sreća da ga dobiju. Ali bio je samo jedan sretnik koji je 
postigao kao zgoditak taj veliki paket. Brzo raspakira taj zavoj. 
Ali je u njemu našao samo omot manjeg paketa. Kad je raspakirao 
i taj paket, opet je unutra našao samo novi manji paket. Na kraju 
je svih tih manjih i manjih zavoja konačno našao samo jedan ma- 
leni paketić. Mislio je: tu se skriva kakav zlatni sat ili nakit. Ali 
kad je otvorio i taj paketić, našao je unutra samo malo piljevine. 
Tako se rasplinuo sav njegov san o sreći glavnog zgoditka. 

Nije li baš tako i s novogodišnjim pozdravom: Sretna nova go- 
dina? Nije li i to samo malo prašine koja se baca čovjeku u oči? 
Da li je taj pozdrav kadar učiniti doista sretnim ne jednu godinu 
nego i jedan dan u našem životu? Nije li taj pozdrav zato kao dim 
koji odnese vjetar, prazna riječ koja se raspline u zraku? 

* %* # 

Sve te naše čestitke, sve te naše sretne nove godine doista su 
samo prazne riječi i ništa više. Ali želio bih vam reći kako bismo 
mogli iz tih praznih riječi stvoriti zbilju i stvarnost. Želio bih vam 
danas pokazati kako bi nam mogla biti doista sretna nova godina. 

A da nam to bude, da nam bude sretna nova godina, prije sve- 
8a godina nam mora biti godina. Jer to je upravo prvi dar koji mi 
želimo nekome dati. Mi mu želimo godine. S godinama želimo us- 


 Tećiti one kojima čestitamo. Godine, naime, za nas predstavljaju 

život. Više godina za nas znače i više života. Pa kad želimo nekome 
godine, želimo mu život. : 

Ali baš se tu skriva varka i prevara kojom čovjek vara sebe 
i drugoga kraj sebe. Godine, naime, nijesu još život. Godine su 
samo ljuska koju treba istom ispuniti da postanu pravi život. Go- 
dine su kao plodovi na drvetu našega života. Ali ti plodovi istom 
onda postanu pravim plodovima kad su puni jezgre. Inače nisu 
plodovi nego prazne ljuske. 


Ili, što biste rekli za čovjeka koji bi pošao na daleko putovanje 
po svijetu. Prošao bi mnoge zemlje i krajeve. Prošao bi gradove i 
sela. Ali bi sve to učinio samo spavajući u zatvorenom autu. Da li 
bi taj čovjek nešto doista prošao i proputovao? Baš tako je i s čov- 
jekom koji svoje godine ne ispuni sadržajem. On proživi žvot, a da 
ga nije proživio. Njegove su godine ljuska života. Njegove godine 
nisu njegov život. 

A kakav je to sadržaj koji ispunja život? Čovjeka ovoga svjeta 
ne bismo trebali ni pitati. Što bi drugo za njega bio sadržaj života 
nego naužiti se života? Čovjek daleko od svijeta i njegovih radosti 
za čovjeka od ovoga svijeta jest kao živi mrtvac. Tko se nije nau- 
žio života, taj nije ništa ni doživio. Toliko čovjek živi koliko uživa. 
Uživanje je dakle jezgra života koja ima ispuniti ljusku čovječjih 
godina. Tako misli čovjek svijeta. 

No to je druga varka i prevara. I lopta izgleda puna kad se 
napumpa i nadune zrakom. Ali je ona ipak u stvari prazna i šup- 
lja. Tako i život pun uživanja izgleda pun i ispunjen, ali je on samo 
nadunut, a u sebi pust i prazan. Dosada, gađenje nakon sve trke 
za užicima i nasladama ovoga života, što je drugo nego vječni svje- 
dok kako je ljudsko srce ostalo prazno? Taština nad taštinama i 
sve je taština! Sve je praznina! 

Užicima se ne ispunjuje život. Ako hoćemo točno reći, užicima 
se život ispraznjuje. Užici su kao crv koji izgriza i izjeda jezgru 
našega života. Ne vidite li kako mladić ili djevojka koji se bace na 
uživanje brzo postaju isisani, izmoždeni, uvenuli starci? To je 
samo vanjska slika onoga što se zbiva u ljudskoj duši. Kod svakog 
užitka kao da izgara nutarnja energija ljudske duše, izgara i troši 
se kao svijeća dok svijetli. 

Nažalost, čovjek ovoga svijeta to ne vidi. On ne vidi kako je 
pust i prazan njegov život naduven uživanjem. Ali ni mnogi bla- 
gajnik i loši računovođa ne vidi kako je prazna njegova blagajna 
do onoga časa dok ne dođe kontrola te traži račun i obračun, Baš 
tako će se i mnogi uživaoci svijeta probuditi do svijesti svoje praz- 
nine istom onda kad dođe čas smrti i obračuna za vječnost. Tada 
će doći do svijesti kako je blagajna njihova života prazna. Vidjet 
će kako su godine njihova života uza sve uživanje bile samo praz- 
na ljuska bez sadržaja i vrijednosti. 

Nešio, dakle, drugo ispunja život njegovom jezgrom. Nisu to 
užici nego dobra djela. Dobra su djela jezgra života. Dobra djela 
daju životu njegov smisao i vrijednost. Dobra djela ispunjuju ljus- 
ku godina da te godine postanu vrijedni plodovi za vječnost. 

Pitali su nekog starog pustinjaka koji je nosio već sijedu bradu 
koliko mu je godina. A on odgovori: Dvadeset. — Pa vi se šalite 
— rekoše mu. Starac sa sijedom bradom, a dvadeset godina? — Da 
ja doduše imam osamdeset godina. Ali su moje prave godine istom 
od onog časa kad sam počeo Bogu služiti. Godine prije toga za 
mene nisu godine. One su za mene propalo vrijeme. 

Taj je pustinjak shvatio riječi Svetoga pisma i Mudraca Sta- 
roga zavjeta: Starost se čovjekova ne mjeri godinama, nego je dob 
starosti neokaljani život. Pravednik u kratko vrijeme ispuni mno- 
ge godine, a grešnik od stotinu godina nije ni počeo živjeti. Jedan 


dan dobroga života vrijedi više nego stotinu godina u grijehu _i 


opačini. Ima zato na svijetu mladića koji su u kratkim godinama 
ispunili svoj život. A ima staraca koji niti u stotinu godina ne pro- 
žive dan života. 

Što je, dakle, prvi uvjet da vam se ostvari želja sretne nove 
godine nego da vam ova godina bude doista godina, puna godina, 
a ne izgubljeno i potraćeno vrijeme? Ova godina mora biti od Bo- 
ga darovana kesa koju da ispunimo zlatom za nebo. 

Drugi uvjet tog ostvarenja novogodišnje čestitke stoji u tome 
da nam ova godina bude doista nova godina. Ona mora biti nova, a 
ne stara. 

Čovječanstvo upravo luduje za novostima. Sve što je novo 
osvaja svijet. A kako se čovjek osjeća upravo preporođenim kad 
obuče na sebe novo odijelo! Kao da je u čovječjem srcu ista narav 
prirode koja se svake godine u proljeće obnavlja. Čovjek bi htio 
sa sebe skinuti staru kožu i obući se u novu. 

Baš ta želja ljudskog srca sa novošću daje poseban čar Novoj 
godini. Čovjek si utvara barem taj jedan dan da je staro pokopao, 
a u novi život unišao. : 

No baš tu je i najveća prevara koju čovjek doživljuje od Nove 
godine. Godine i dani prolaze pokraj nas iioni se ne obaziru na 
nas, kao ni ono sunce visoko nad nama čiji prividni put predstav- 
lja naše godine. Naše godine stoje izvan sunčanih godina. Naše su 
godine u nama samima. Sunce se svake godine vraća istim putem 

kojim je i otišlo. Ali naše se godine ne vraćaju. Naše godine idu 


ravno naprijed, i to naprijed prema svome svršetku, Neka cijela 
Priroda ima svake godine svoje novo proljeće. Naše je proljeće 


samo jednom u životu i naše se proljeće ne vraća. Baš zato nova 
godina ne nosi nama novi život. Ona samo pokazuje da smo za 
jednu godinu stariji. Nove su godine vjesnici naše starosti. Svaka 
> Nova godina za nas sve starija godina. 

Badava dakle čovjek od Novih godina očekuje novost i pomla- 
đenje. Samo jedan postoji na svijetu koji je kadar i čovjeku vra. 
titi mladost koji je kadar obnoviti čovjeka. A to je onaj koji govori 
u knjizi Otkrivenja: Evo sve činim novim, sve obnavljam. To je 
onaj koji je kadar u grobu pokopati i starost čovjekovu jer je re- 
kao: Ja sam uskrsnuće i život. 

Uskrsnućem će biti zauvijek pokopane naše godine i naša sta- 
rost. Uskrsnuće će biti prava obnova svijeta. Uskrsnuće će biti pra- 
va Nova godina svijeta. 

Ali kršćanin ne treba čekati tu Novu godinu vječnosti uskrs- 
nuća tijela. Za kršćanina ta Nova godina može biti svaki dan. Sam 
je Krist rekao: Ide čas i već je tu, kad će mrtvi čuti glas Sina čo- 
vječjega i koji ga uščuju, živjet će. Već je nastao čas, već je tu čas 
uskrsnuća — govori Isus. Za kršćanina svaki čas njegova života 
može biti čas uskrsnuća. U kršćanskoj se duši svaki čas može os- 
tvariti uskrsnuće, stvaranje novoga čovjeka, novoga stvora u 
Isusu Kristu, kako to govori sveti Pavao. — Svucite staroga čovje- 
ka koji ide u propast i obnovite se duhom uma svojega i obucite 
se u novoga čovjeka koji je stvoren po Bogu! — kliče sveti apostol. 
To je kliktaj prave Nove godine. 

Neki se muškarac vraćao od svete ispovjedi kući i slučaj ga na- 
nese na pokvarenu djevojku s kojom je griješio. On, međutim, pro- 
đe kraj nje, a da je nije ni pogledao. Djevojka se okrene za njim 
pa mu dovikne: — Što me više ne poznaš? Pa ja sam tvoja staar 
ljubav! No muškarac ni ne okrećući se odvrati: — Ali ja nisam više 
onaj stari koji sam bio. 

To je bio jedan od onih koji su imali svoju pravu Novu godinu. 
To je bio jedan od onih koji su uistinu postali novi ljudi, koji su 
uskrsnuli na novi život. Tko ima takvu novu godinu, taj doista 
ima Novu godinu. 


' 


* %# %* 

Ali postoji još jedan uvjet, najglavniji uvjet da se pravo ispuni 
novogodišnja čestitka, da bude sretna nova godina. A taj je uvjet 
da ta godina bude doista izvor sreće. 

Baš sreća je prva zvijezda koju čovjek želi ugledati na nebu 
Nove godine. Ta čekanje Nove godine što je drugo nego veliki san 
o sreći? Ljudi ovoga svijeta neće ni da pođu spavati kako bi mogli 
budni sanjati o sreći koju će im Nova godina donijeti u svojem 
naručju. Nova godina za njih predstavlja kao čarobni ključ koji 
ljudima otvara dvorove sreće. Zato i svi simboli i emblemi Nove 
godine označuju sreću. Tu je četverolist djeteline. Tu je potkova, 
tu je debelo prase, tu je dimnjačar — sve sami znakovi sreće. Zato 
se novogodišnje slavlje ne može zamisliti bez idola sreće. 

No što je sva sreća koju čovjek očekuje od Nove godine? Što 
je ta sreća za većinu čovječanstva nego fata morgana, lažno privi- 
đenje putnika u pustinji ovoga svijeta? Sva nada u sreću samo je 

dokaz kako sreće nema na ovome svijetu. Jer nemamo sreće, zato 
se i nadamo sreći koju nikada nećemo imati. 

A koliko i ima sreće na ovom svijetu. Nije bez razloga četvero- 
lisna djetelina njezin simbol i znak. Ona je tako rijetki lutrijski 
zgoditak kao i četverolisna djetelina na livadi. Nije bez razloga 
ni izgubljena konjska potkova njezin simbol i znak. Jer je sva 
sreća ovoga svijeta tako malo vrijedna kao i takva odbačena pot- 
kova. Nije bez razloga njezin simbol i znak debelo prase. Jer sva 
je sreća ovoga svijeta tako prljava i tako niska i gadna kao što je 
blatno prase. Ali iznad svega dimnjačar kao simbol sreće najdivnije 
pokazuje što je sreća ovoga svijeta. Sreća je svijeta doista samo 
kao dim koji se raspline prije nego smo ga uhvatili. Ona je cvijet 
koji uvene prije nego i procvate. Ona dolazi na krilima vremena. 
Ali zato i odlazi na krilima vremena. 

U zapadnom trulom svijetu je običaj da se svake godine izabiru 
tako zvane kraljice ljepote ili Mis. Tako izabrana djevojka one 
je godine kraljica ljepote bilo svoje zemlje bilo čitavoga svijeta. 
No taj se izbor obavlja svake godine. I još se nije dogodilo da bi 
jedna djevojka bila dva put izabrana za kraljicu ljepote. Njezino 
kraljevstvo traje samo jednu godinu. Godina ga donosi. Godina 
ga odnosi. 

Takva je sreća ovoga svijeta. To je sreća kojoj su Nove godine 
krvnici. To je sreća kojoj su čak i pojedini dani krvnici. To je 
sreća kojoj je svaka godina nesretna. 

Da nam godina bude doista sretna, mora nam biti godina gra- 
ditelj, a ne krvnik sreće. Ona nam mora izgraditi takvu sreću koju 
Nova godina neće ubiti nego nadopuniti. Da nam Nova godina bude 
sretna, mora biti graditelj naše vječne sreće. 

U tom smislu želim vam svima ovdje sakupljenima: Sretnu 
Novu godinu. Amen. 

Trsat, 1955. 


Nova godina 


VJERA VESELJA 


Pregled: Dan veselja za sotonu i Boga: za sotonu lažno, 
za Boga istinski jer kršćanstvo je vjera 
veselja. 

To pokazuje sakramenat kršćanstva, 
sveti krst: 
kao rođenje, 
vodom i Duhom Svetim, 
kao sakramenat vjere, 
kao sakramenat djetinjstva Božjeg, 

koje nam daje pravo na nebo, 
pravo na Mariju majku. 
kao sakramenat smrti, ali koja nosi 
uskrsnuće. 
Koliko je od tog kršćanstva ostalo u nama? 


Ima jedan dan u godini kad se sastanu Bog i sotona. To je 
upravo dan koji danas slavimo. To je dan koji se naziva Novom 
godinom. 

Što je, naime, značajka toga dana? Što je značajka nove go- 
dine? Pa vi to dobro znate. To su novogodišnje zabave! Cijeli se 
svijet kao da pretvara u jedno veliko zabavište. Cijeli se svijet pre- 
tvara kao u jedan vrt raskošja. Cijeli se svijet pretvara u dvoranu 
veselja. Nova je godina za svijet dan veselja. Sotona koga Krist na- 
ziva poglavicom ovoga svijeta htio bi na dan Nove godine uvjeriti 
svijet da je veselje monopol njegova kraljevstva. : 

Ali da li je doista tako? Nije li Nova godina i za nas kršćane 
također dan veselja? Nećemo li i mi pjevati iz puna grla: Na tom 
mladom ljetu veselimo se? Samo što je naše veselje istinsko vese- 
lje dok je sotonino veselje lažno veselje. Simbol Nove godine kako 
je zamišlja sotona znate da je svinja, prase. On, naime, ne zna 
pripraviti čovjeku većeg veselja nego da ga pretvori u prase. Vr- 
hunac novogodišnjeg veselja ovoga svijeta nalazi se u pijanstvu 
gdje se čovjek doista pretvara u životinju. 

Sotonino veselje nije, dakle, pravo čovječje veselje. Ali naše 
kršćansko novogodišnje veselje uistinu je čovječje veselje. Simbol 
tog veselja nije prase nego maleno djetešce. Mi se nalazimo još u 
božićnom slavlju. Danas je Osmina Božića, kao neka kruna Božića. 
Pred nama je betlehemsko Djetešce. Svako je dijete simbol veselja 
Koliko je onda simbol veselja božansko Djetešce! U naše slavlje 
Nove godine zato dopire još anđeoska pjesma i vijest radosti: Jav- 
ljam vam veliku radost koja će biti svemu narodu! 

To je naše novogodišnje slavlje, slavlje radosti, ali prave i is- 
tinske čovječje radosti. To nam naše novogodišnje slavlje pokazuje 
da je naša kršćanska vjera vjera veselja. 

Xx o 

Ili bi možda bilo potrebno dokazivati da je kršćanstvo vjera 
veselja? Pa taj se dokaz nalazi u samom činu kojim čovjek postaje 
kršćaniom. 

Nekada se na današnji dan slavilo Obrezanje Kristovo. Još i 
danas se u evanđelju govori o tom obrezanju. Obrezanje, je među- 
tim, bio židovski obred po kojem je muški član židovskog naroda 
bio ubrojen u članstvo izabranog Božjeg naroda da ima dio u Bož- 
jim obećanjima. Kao što je za židovski narod bilo određeno obre- 
zanje kao ulazak u Božji narod, tako je u Novom zavjetu Krist 
ustanovio obred ili sakramenat svetoga krsta da bude ulazak u 

Božji narod novoga zavjeta. Sakramenat kršćanstva je sveti krst. 

No baš se u svetom krštenju i u njegovoj tajni nalazi najbolji 
dokaz kako je kršćanstvo vjera veselja. Sve u tom sakramentu kao 
da odiše veseljem. Sve govori i upravo viče od veselja. 

Ta što je, prije svega, sveti krst nego sakramenat rođenja, ku- 
pelj preporoda, kupelj novoga rođenja! No svako je rođenje rados- 
tan događaj. Žena dok rađa ima tugu jer je došao njezin čas — 
govori Isus. Ali kad rodi, raduje se, jer se rodio na svijet čovjek. 
Za svaku je zdravu porodicu rođenje svečanost koja se proslavljuje 
s veseljem. 

Kršćansko svrhunaravno rođenje još je više radostan događaj. 
Ono je slika samog Kristova rođenja u betlehemskoj štalici. Ta u 
svetom se krstu rađamo za djecu Božju. Sam Krist kao da se rodi 
ponovno u nama. Zato nad svakim krsnim zdencem anđeo ponav- 
lja betlehemsku vijest: Javljam vam veselu vijest o velikoj radosti! 

A i sam način na koji se zbiva to svrhunaravno rođenje odiše 
veseljem. Krštenje je rođenje vodom i Duhom Svetim — rekao je 
Isus. Izvana kupa tijelo voda, a iznutra kupa dušu božanska voda, 
a to je Duh Sveti. Iz vode se, naime, rađa svaki život, pa i božanski 


= život. 


Nije li, međutim, voda veselje čovječje? Zašto sve leti na mo- 
re? Zašto privlači kupanje? Zašto se djeca ne mogu otrgnuti od vo- 
de? Ima u vodi nešto čarobno što napunja radošću čovječje srce. 

A Duh Sveti! Sveti Pavao među prvim darovima Duha Svetoga 
navodi ijubav i radost. Ili može li biti veće radosti za čovječje 
srce, nego da znade da je ljubljen od Boga? A baš to rađanje Du- 
hom Svetim znači rađanje Božjom ljubavlju. Djeca smo ljubavi 
Božje! 

A kad pogledamo osnovnu značajku svetoga Krsta, ne susreće- 
mo li se opet s radošću? Sveti je krst, naime, sakramenat vjere. To 
je njegova osnovna značajka. On je samo sakramentalna ispovijest 
vjere. Po krstu pretvaramo prihvaćenu vjeru u život. 

No što je kršćansko vjerovanje nego prihvaćanje evanđelja? 
Po vjeri evanđelje ulazi u dušu, osvaja dušu; prožima dušu. A evan- 
đelje je grčka riječ. Hrvatski bismo najbolje tu riječ preveli kao 
Vesela vijest, radosna vijest. Već prorok Izaija naziva Mesijin go- 
Vor veselom vijesti. Isus tu riječ preuzima od proroka. Njegov je 
Cijeli govor samo evanđelje, vesela vijest. Ili zar ne znate kako 
Isus započinje svoj programatski govor, a to je govor na gori? Za- 


Počinje s osam puta ponovljenim riječima Blaženi. Na sinajskoj je 


gori Bog svoj zavjetni govor započeo grmljavinom deset zapovi- 
jedi. Isus započinje novozavjetni govor s osam blaženstava. 

Po svetom krstu, dakle, kao da upijamo sveto evanđelje s nje- 
Sovim blaženstvima, s njegovim veselim obećanjima, s njegovom 
Veselom vijesti u svoju dušu. Kršćanin kao da svoj razum utapa 
u jednom moru radosti. 

A što tek da kažemo za bogate plodove i darove koje nam nosi 
sveti krst! Kao prvi i glavni plod svetog krsta milost je posvetna, 
koja je božanski život za dušu po kojoj postajemo Božja djeca da 
s punim pravom u Duhu Svetom možemo klicati Aba, Oče. Kad 
bismo na zemlji do kraja shvatili što je i kakav je to dar, naš um 
toga ne bi mogao podnijeti. Morali bismo poludjeti od sreće. Naše 
srce to ne bi moglo podnijeti. Morali bismo poludjeti od radosti. 
Milost posvetna i nije drugo nego klica i početak neba, a to znači 
samog Božjeg veselja u duši. S Božjim životom primamo i Božje 
veselje. 

Makar to veselje ne može na zemlji postati potpuno svjesno 
za dušu, ipak milost djetinjstva Božjega dovoljno iz sebe žari ve- 
selja već samom nadom u vječno veselje. Ako smo, naime, djeca, 
onda smo i baštinici Božji i subaštinici Kristovi — kliče u zanosu 
radosti sveti Pavao. Mi se dakle možemo radovati u nadi, kako piše 
isti apostol. Ta imamo zato kaparu, Duha Svetoga! 

Trebam li spominjati kakav izvor veselja predstavlja sveti krst 
i time što nam daje ne samo Boga za Oca nego i Mariju za majku? 
Kao što je, naime, Isus rođen od Marije i Duha Svetoga, tako se 
se on i u nama rađa od Marije Djevice i Duha Svetoga. Po svetom 
krstu postajemo ne samo djeca Božja, nego i djeca svete Crkve. A 
Crkva je samo zemaljsko lice Marijino. 

Kršćanstvo je dakle vjera koja daje majku! A s majkom i to- 
plinu majčinskog srca. Treba li onda još trošiti riječi o kršćanstvu 
kao vjeri veselja? 

No možda bi tko rekao: Ali sveti nas krst uronjuje u tajnu 
križa, u tajnu muke i smrti Isusa Krista. Sveti je krst raspeće Ss 
Kristom. Kako bismo mogli na križu pjevati? 

Istina je, u svetom krstu otajstveno s Kristom ulazimo na križ, 
otajstveno s njime trpimo i umiremo. Ali tajna križa ne svršava 
na križu. Krist je trpio i umro da uđe u svoju slavu. Križ je bio 
samo most do slave i ključ za nebo. Umiranjem zato s Kristom mi 
se proslavljujemo. Tajna smrti na križu tajna je uskrsnuća. 

U tome je upravo vrhunac radosti naše svete vjere što je kadra 
i smrt pretvoriti u život, što je kadra i bol pretvoriti u slast, što je 
i žalost kadra pretvoriti u radost. No što onda u kršćanstvu ne pje- 
va kad pjeva i križ? Što bi u kršćanstvu moglo biti tužno kad je i 
suza vesela? 

Tako je kršćanstvo doista vjera veselja. S punim zato pravom 
možemo pjevati iz cijelog svog kršćanskog srca: Na tom mladom 


ljetu veslimo se. 
* % 


Ali samo se onda možemo veseliti ako smo doista kršćani Samo 
kao kršćani imamo dio na božićnoj tajni. Samo kao kršćani imamo 
pravo na božićno veselje. Isus je jednom rekao tvrde riječi ženi 

Kananejki: Nije dobro da se kruh uzme djeci, pa da se baci psima. 
Nije pravo da se veselje Božje djece baci onima koji to nisu. 

Nikada zato nije prikladnija zgoda da se upitamo kako stoji 
s našim kršćanstvom, kako stoji s milošću našega krštenja kao što 
je, evo, sada u božićno vrijeme, kao što je danas na Novu godinu. 
Što je ostalo od našeg kršćanstva? 

Neću ni govoriti o krsnoj milosti. Neću govoriti o krsnoj nevi- 
nosti. Malo ih je među nama koji bismo sačuvali netaknutu i neo- 
kaljanu bjelinu krsne haljine koju smo primili na svetom krštenju. 
Kroz grešno trnje života mi smo je već stotinu puta razderali. Kroz 
močvare svijeta mi smo je već tisuću puta uprljali i zablatili. Sret- 
ni su među nama oni koji su je barem nekako oprali i zakrpali. 

Neću govoriti niti o kršćanskom moralu. Koliki kršćani uopće 
danas žele i čuti o tom moralu? Ta kršćanski je moral moral križa! 
Koji su Kristovi, raspeli su svoje tijelo s njegovim požudama. A 
gdje ima danas kršćana koji bi bili spremni s Kristom ići na križ, 
koji bi bili spremni uzeti svoj križ i ići za Kristom! 

Dosta je da zapitamo kako stoji sa samim temeljem kršćanstva 
u našim dušama. Dosta je da zapitamo kako stoji s prvim darom 
svetoga krsta, a to je dar svete vjere. Kad Krist dođe na svijet, da 
li će naći vjeru na svijetu? To si je pitanje postavio sam Krist. Kad 
promatramo današnje kršćane, gotovo to pitanje Kristu i ne bi 
trebalo ni postavljati. Koliko, naime, ima kršćana koji su još saču- 
vali vjeru! 

Ne živimo li u vremena kad se s vjerom pravi unosna trgovi- 
na? Ne živimo li u vremena kad se vjera prodaje na svakom uglu, 
čak za jeftine pare? Ako netko misli da još ima vjeru,, ima je samo 
za nutarnju porabu. Ne dao Bog da bi netko znao da on ima vjeru! 

No da li je to kršćanstvo dostatno da budemo sretni, da bu- 
demo veseli? Da li je to izdato kršćanstvo, izdato na tisuće načina, 
dostatno da možemo od srca pjevati: Na to mladom ljetu veselimo 
se? 

Leopold Arthofer, duhovnik kaznionice, pripovijeda među svo- 
jim doživljajima i ovaj: 

Jednog sam dana posjetio kažnjenika koji je imao ispaštati 
svoj zločin četiri godine. Baš mu je umrla stara majka. Bio je sav 
slomljen. — Velečasni, imao sam vrijednu ženu i dobru majčicu. 
A sada su me svi ostavili. Žena se sa snom rastavila jer sam je 
strašno zlostavljao. Uzela je sa sobom djecu da ih bezbožno ne 
odgajam. A svoju dobru staru majku spremio sam u grob. Vele- 
Časni, sad istom znam kako sam bijedan i nesretan. Pogledao me 
je žalosno i tada drhtavim glasom nastavi: Oh kako sam nekada 
bio sretan! No jednog sam dana došavši kući s jednog bezbožnog 
sastanka pograbio križ i razbio. Razbio sam raspelo u našoj kući. 
No s križem slomio sam i sreću. 

Nijesmo li i mi, današnji kršćani, razlomili križeve? Slomili 

smo križeve kršćanskog morala. Slomili smo i križeve kršćanske 
vjere. Posjekli smo drveće koje je cvalo srećom. Kako bismo onda 
mogli još pjevati iz punih srdaca: Na tom mladom ljetu veselimo 
se? 

No Dijete Isus još leži u jaslama. Njegov je smješak kadar po- 
mladiti grane naše vjere. Sunce iz njegova srca kadro je izmamiti i 
novo cvijeće kršćanskog života na tim granama. Još imamo mo- 
gućnosti da opet budemo kršćani, pravi kršćani. Zato smo u mo- 
gućnosti da opet budemo veseli. Neka dakle betlehemsko Dijete 
donese svima to veselje! U tom smislu neka vam bude: sretna nova 
godina! Amen. 

Slavonski Brod, 1964. 


Nova godina 


NAPREDAK ČOVJEČANSTVA 


Predmet: Nova godina ne znači napredak čovječanstva. 
Ona zapravo znači nazadak. 

Usponski razvoj postoji u prirodi i u tehnici, 
ali ne u čovještvu. 

Čovjek i ne zna smjer tog napretka, a kamo li 
da ima snage za taj napređak. 

Krist u jaslicama postao je svjetionik koji 
pokazuje put prema napretku i 

“ koji daje snage za taj napredak čovještva. 

Opet kao da smo načinili jedan korak naprijed. Ostavili smo 
iza sebe staru godinu i zakoraknuli u novu! , 

Nije li to prvi osjećaj i prva misao čovjeka kad se upale svjetla 
u novoj godini ili kad se ujutro probudi u novoj godini? Čovjek 
osjetno u sebi doživi neku naprednost. Svi koji su živjeli samo u 
godinama prije naše nove godine, izgledaju za nas kao neki nazadn- 
njaci i zaostali ljudi. Nova godina kao da sama po Sebi znači na- 
predak čovječanstva. 

Time svaka nova godina postaje najsilnijim gorivom koje u 
čovječanstvu podržava plamen vjere u napredak, u vječni napre- 
dak čovječanstva. Kao što godine idu naprijed, tako čovječanstvo 
vjeruje da i njegov napredak ide naprijed. Čovječanstvo vjeruje 
iz toga u neprestani i vječni uspon prema neviđenim vrhuncima 
svoga opstanka. 

Ali se možda nigdje ne uviđa tolika plitkost i površnost čo- 
vjekove vjere kao što se uviđa to u toj vjeri u vječni uspon i na- 
predak koji čovjek doživljuje na Novu Godinu. Ako čovjek samo 
malo dublje zagleda u smisao nove godine, sijevne mu brzo pred 

očima kako se duboka varka krije u njegovoj vjeri u napredak, 

Po čemu, naime, računamo svoje godine i po čemu dakle ra- 
 čunamo i nove godine? Računamo po suncu ili ako hoćemo, po 
kretanju i kružnom gibanju zemlje oko sunca. No da li zemlja 
novom godinom dolazi i korak naprijed na tom svom putu? Ta 
na istom je mjestu bila i pred stotine milijuna i milijarde godi- 
na! Ona se kreće u svom začaranom krugu i iz tog kruga nikuda 
naprijed. Loše je, dakle, to znamenje za napredak. 

Ali pustimo znamenja i simbolike! Nova nam godina i stvar- 
no doziva u pamet što je kadro dotući čovjekovu vjeru u napre- 
dak čovječanstva. Ona nam doziva u pamet veliki biološki zakon 
svijeta, zakon sveg živog bića na zemlji, a to je zakon starenja i 
smrti. Na svijetu su postojala različita živa bića koja su nestala 
i izumrla s lica zemlje. Učili smo u školama o dinosaurima, ihti- 
osaurima, velikim gušterima. Bilo je njihovo vrijeme na zemlji. 
Živjeli su, napredovali i najednom su nestali i zakopani u zemlji. 
Bilo je tako vrijeme i drugih živih bića biljnog i životinjskog car- 
stva. Imala su svoj vijek, vijek svoga razvoja, svog uspona i na 
pretka. Ali su imala i vijek svoga pada i nestanka. To je biološki 
zakon smrti, koja kosi ne samo pojedinke nego i čitave vrsti ži- 
vih bića. Godine približuju čas propasti i nestanka svakog živog 
bića sa zemlje. 

Mislimo li da taj biološki zakon smrti ne vrijedi i za čovje 
 čanstvo? Mislimo li da čovjek kao živo biće ne podleži tom os- 
novnom zakonu svijeta, da mu godine nose smrt? Godine dakle 
nisu vjesnici nekog apsolutnog napretka. One su prije vjesnici da 
se čovječanstvu približuje čas, neumitni čas njegove smrti. Taj 
napredak naviještaju godine, napredak prema propasti. 

ko koOk 
Već bi to samo bilo dosta da u korijenu posiječe jednu od 
najluđih vjera čovječanstva, vjeru u stalni i bezgranični napre- 
dak čovječanstva. Ali kad smo se stom vjerom sastali, malo 
ćemo se ozbiljnije s njom pozabaviti. 
' Sigurna je činjenica da u prirodi postoji progresivna evolu 
Cija, usponski razvoj svijeta. Sam Mojsije u svom izvještaju o 
Stvaranju svijeta, makar u njemu nije napisao znanstveni izvješ- 
taj, ipak dobro uočuje i iznosi djelo stvaranja svijeta kao progre- 
nu evoluciju. Znanost nam to nedvosmisleno potvrđuje. Svijet 
Je prošao svoj razvoj prema svem većem usponu i savršenstvu. 
Druga je sigurna činjenica da se čovječanstvo u posljednjih 
nekoliko vjekova neprestano diže neviđenim tehničkim usponom 
lL napretkom. Tko bi želio zanijekati tehnički napredak posljed- 
Njih stoljeća, bio bi ili neznalica ili luđak. 
Baš su ove dvije činjenice uzbudile u današnjem čovječans- 
optimizam i vjeru u progresivnu evoluciju čovječanstva. Čov- 
postavlja kao temeljnu dogmu svoje vjere dogmu u nužni na- 

predak očvječanstva. Napredak je za tu vjeru nužni zakon svijeta 
koji vrijedi za svako biće, pa mora vrijediti i za čovjeka i čovje- 
čanstvo. Sve konzervativno, a to znači nazadno i zaostalo mora 
nestati. Dolazi novo, napredno čovječanstvo. Ono će dostići nevi- 
đeni uspon i napredak svog opstanka. Tako glasi Vjerovanje da- 
našnjeg čovječanstva. Ta je vjera toliko jaka da se smatra znan. 
stvenom postavkom. 

Kad se mala djeca varaju te misle da će im sveti Nikola do- 
nijeti darove, puštamo djecu u njihovoj zabludi i varci, ne ruši. 
mo im zlatne sne jer znamo da im ti sni ništa ne škode. Ako ne 
dođe sveti Nikola, doći će otac ili majka, pa će djeca dobiti svo- 
je darove. Ali kad se čovječanstvo vara da će mu priroda ili za- 
kon prirode sam po sebi baciti u krilo zlatnu jabuku uspona i 
napretka, tada to više nije nevini dječji san. Tada je to najsud- 
bonosnija samoobmana. Time se, naime, čovjek odriče temelja 
samog napretka. Svaki je, naime, napredak koji je čovječanstvo 
uopće izvojevalo, bio plod krvave borbe s prirodom, a ne neki 
nužni dar prirode. 

Sam usponski razvoj u prirodi ostavlja veliko pitanje da li 
je on plod same prirode i njezinih nutarnjih sila. Nije i kod 
progresivne evolucije sudjelovala i neka sila izvana? Nije li kod 
nje bio izravni Božji zahvat? U prirodi možemo ustanoviti evo- 
luciju. Ali u prirodi nigdje ne nalazimo sile koje su tu evoluciju 
proizvele, jer danas nigdje nemamo primjera takve evolucije. o- 
dakle dakle sile evolucije — to je tajna dublje zakopana, nego svi 
fosili koji pokazuju evoluciju. 

po. EJ 

Kad se, međutim, radi o napretku čovječanstva, tad je još 
jasnije da taj napredak nije plod prirode niti dar prirode, nego 
plod užasne borbe s prirodom. To vrijedi već u slučaju samog 
tehničkog napretka. Ili je možda plod prirode i prirodnog razvo- 
ja činjenica da danas čovjek leti u visine svemira? Priroda čov- 
jeka nije obdarila krilima. Da čovjek poleti, morao se uzdići nad 
prirodu. Morao se jednostavno upustiti u borbu s prirodom. 
Njegov je napredak pobjeda nad prirodom. pa 

To već vrijedi, kako kažem za tehnički napredak čovječan- 
stva. A tehnički napredak nije u pravom smislu napredak čovje- 
čanstva. Čovječanstvo kao čovječanstvo ne napreduje time što 
napreduje znanost i tehnika. Napredak čovječanstva nije napre- 
dak strojeva. Napredak strojeva napredak je strojarstva, a ne na 
predak čovječanstva. Napredak čovječanstva u pravom smislu na- 
predak je samoga čovjeka. Napredak čovječanstva nije u tome da 
čovjek ima bolje strojeve, nego da su u čovječanstvu bolji ljudi. 
Napredak čovječanstva napredak je čovještva. Kij 

Ili mislimo da s boljim strojem čovjek postaje boljim čov- 
vjekom? Nažalost, povijest nam i iskustvo pokazuju suprotno. 

Vjekovi tehničkog uspona, vjekovi napretka tehničke civilizacije 

bili su vjekovi najnižeg pada i dekadencije čovještva. Što čovjek 

ima bolji stroj, to kao da ima gore srce. Što više izgrađuje svijet, 

to više zanemaruje samoga sebe. Na đubrištu i truleži čovjeka 

kao da rastu i uspijevaju gljive tehnike. 

Tko je dakle taj da ustvrdi da je napredak čovječanstva plod 
samih nutarnjih zakona i sila prirode? 
Kk oOKoOoik 
Ali tu nam se samo po sebi nameće Pitanje da li uopće mo- 

žemo govoriti o napretku očvječanstva ako taj napredak znači na- 

predak u čovještvu. Da se, naime, može govoriti o napretku čov- 

ještva, mora se točno znati što znači čovjek i prema tome čovješ- 
= otvo. Što bi imao biti ideal čovjeka i čovještva? Što bi imao biti 
vrhunac čovještva prema kojem bi se imao čovjek uspinjati u 
svom napretku? Ni kako bismo mogli govoriti o napretku ako 
ne znamo što je naprijed i što natrag, a to znači ako ne znamo 
smjer i cilj prema kojemu moramo stići? Ako netko sjedne na 
kolodvoru u jedan od bezbrojnih vlakova koji kreću u svim smje- 
rovima, može li nakon jednog sata pitati koliko je napredovao 
prema svome cilju? — Čovječe, a kamo ti putuješ? Kamo želiš 
= doći? — To ja ne znam. O tome nemam pojma! — A šta onda go- 
voriš o napretku čovječanstva. Znade li to čovječanstvo što je čo- 
vjek? Znade li cilj čovještva prema kome bi napretkom imao stići? 
Baš toga ono ne zna. 

Današnje čovječanstvo stoji na ogromnom raskršću svojih 
filozofija koje u svim smjerovima pokazuju put prema čovječjem 
idealu. Sve filozofije, od kada se grčka filozofija sa svojim sofis- 
tima počela baviti čovjekom i njegovim problemom, kao da ne 
znaju drugo, nego da svaka postavi novi puiokaz na raskršće tog 
problema. Već ima toliko teorija o čovjeku, o čovještvu, o idealu 
' čovjeka, o smislu i cilju čovjeka da se čovjeku mora zavrtjeti u 
= glavi od samih tih teorija. 


Neka dakle kaže današnji čovjek ako želi biti siguran da neće 
Sjesti u krivi vlak i prema tome ako želi biti siguran da doista 
napreduje obzirom na čovještvo, neka kaže koji je pravi put pre- 
ma čovještvu! Ili mislite da je svejedno kojim putem da udari- 
mo pa da napredujemo u čovještvu? No to nam najbolje odgo- 
Vara Hitlerov primjer. On je udario smjerom Nitzscheove filozo- 
tije prema čovještvu. Nakanio je stvoriti prema Nitzscheu nad- 
Čovjeka, nordijskog nadčovjeka. A koliko je napredovao prema 
Čovještvu? Stvorio je mjesto nadčovjeka zvijer i nečovjeka. To je 
bio napredak čovječanstva prema filozofiji Nitzschea. 

Tko nam dakle jamči da nećemo doći do istog ili sličnog na- 
Preika ako krenemo kojim drugim filozofijskim smjerom? Tko 
dakle jamči današnjem čovjeku da neće svojim napretkom i on 
Mjesto nadčovjeka stvoriti kakvog podčovjeka i nečovjeka? Nije 

li dakle sva vjera današnjeg čovjeka u napredak čovječanstva 
samo utvara kojom čovjek vara i obmanjuje sebe? 
x. EE 

No ta utvara je za čovjeka doista kobna. Vjerujući u napre- 
dak čovječanstva on prečesto sam zatvara vrata pravom napretku. 
Vjerujući u naravni napredak on zatvara vrata u jedino moguć 
napredak, a to je nadnaravni napredak. Napredak je čovječanstva 
doista moguć. Ali taj napredak nije napredak kao plod prirode 
i prirodnih zakona. Napredak čovječanstva izvire jedino iz betle- 
. hemske štalice. j 

Bog je, doduše, u samu ljudsku narav postavio svjetionik da 
čovjeku pokazuje put prema idealu čovještva. Taj je svjetionik 
čovjekova savjest. Prekrasne misli o čovjeku i čovještvu koje se 
nalaze kod različitih filozofa odbljesak su tog svjetla savjesti. Sli- 
jedeći svijetlo svoje savjesti čovjek bi se mogao uzdizati sve više 
prema visinama čovještva. 

Ali je to svjetlo bilo preslabo da bi cijelo čovječanstvo po- 
vuklo sa sobom. Ili bolje, ljudsko je oko bilo grijesima i strasti- 
ma toliko zamračeno da nije više bilo kadro zamijetiti svjetlo Bo- 
žjeg svjetionika u čovjeku. Zato ni ideali čovještva, kako su ih 
dali i najveći filozofi, nisu bili čisti od zabluda i krivih mišlje- 
nja. Filozofi su unijeli vlastite mane u ideal čovjeka koji je leb- 
“dio pred njima. t 

No gle! Što čovjeku nije bila kadra učiniti savjest — to je 
učinilo dijete iz betlehemske štalice. To je dijete postalo jasniji 
svjetionik čovještva nego svi ideali koje su filozofi stavili pred 
čovjeka. Nikada na svijetu nije bilo takva čovjeka koji bi bio 
ideal čovjeka kao što je Isus Krist. U primjeru i riječima Isusa 
Krista čovjek je ugledao vrhunac čovještva prema kome vodi put 
napretka čovještva i zato napretku čovječanstva. Napredak čov- 
jječanstva napredak je prema idealu Isusa Krista! 

Ali još više! Savjest je pokazivala put prema čovještvu. Ali sa- 
vjest nije dala snage čovjeku da ide putom čovještva. Čovjek nije 
imao u sebi snage da bude čovjek. Priroda ili narav čovjeka ne 
vuče prema visinama čovještva. Ona ga upravo najviše spriječuje 
da se prema tim visinama uzdigne. Ona nije sila napretka, nego 
kočnica tog napretka. Za svoj napredak čovjek treba jačih sila 
nego što su sile njegove naravi. A te sile izlaze iz onoga slabašnog 
Djeteta koje leži u betlehemskim jaslicama. Krist je došao da 
čovjeku dade snagu čovještva. U svecima koji su heroji čovještva 
Krist je pokazao do kakvih je vrhunaca čovještva on kadar uz 
dići čovjeka. X 

No što ja govorim? Zar samo do vrhunca čovještva? Nije li 
betlehemsko Djetešce došlo na svijet da čovjeka uzdigne neiz 
mjerno više od ideala čovještva. Ono je došlo da uzdigne do visi- 
na samoga Boga. Napredak čovječanstva po Isusu Kristu diže se 

do visina do kojih je došao on koji je glava čovječanstva. To be- 
tlehemsko Dijete sjelo je s desne strane sile Božje. Do tih visina 
ono želi povući za sobom cijelo čovječanstvo. 

ž .To je napredak čovječanstva. To je jedini pravi napredak čo- 
vječanstva. Baš zato danas dok se svijet zavarava svojim lažnim 
napretkom, Crkva nas vodi prema jaslicama da nam pokaže svjet- 
loi snagu do pravog i istinskog napretka. 

Mi vjerujemo u napredak. Ali napredak u imenu Isusa Kris- 
ta. Nije dano drugo ime ljudima u kojem bi mogli doći do istin- 
skog napretka osim imena Isusa Krista. S tim imenom dakle u 
ikad godinu. U tom imenu bit će nam doista godina napretka. 


Slavonska Požega, 1959. 


Ime Isusovo 


VJEČNO IME 


Pregled: Ime Isusovo nije prolazno nego vječno ime 
jer je ime Boga, 
suca vječnosti, 
spasitelja za vječnost. 
Ne samo za čovječanstvo nego i svakoga pojedinca. 
Zato je ono i sudbina vječnosti. 


Nadjenuše mu ime Isus. Tako pripovijeda današnje evanđelje 
0 Djetetu iz betlehemske štale kojeg smo rođenje slavili prije osam 
dana. Betlehemsko je Djetešce dobilo ime Isus. 

. Tako je u Betlehemu zazvučalo ime Isus. Majka Marija i sveti 
Josip tim su imenom nazvali svoje maleno djetešce. Tim će ime- 
nom zvati i ljudi tog novog stanovnika na zemlji. Ono je zapisano 
u popise stanovnika židovske zemlje i rimskoga carstva. 

Ali to ime Isus nije ime kao što je svako drugo ime zemalj- 
iSkih stanovnika. Druga imena umiru sa svojim nosiocima. Rijet- 
ko se koje od zemaljskih imena spominje u kakvim spomenicima. 
A još rijeđe u kakvim povijesnim knjigama i učitima. Imena su 
judi mrtva imena. No ime Isus je živo ime. 

: Ima, doduše ljudi koji bi htjeli to ime izbrisati iz povijesti 
[e Ovječanstva. Ima ih koji bi htjeli to ime izbrisati iz ljudskih pa- 
m eti i srdaca. Ali im je uzaludan posao. To ime ne samo da je za- 
Pisano u povijesnim spomenicima. Ono je čak postalo kao os oko 
kojega se okreće povijesno zbivanje. To ime ne samoda je zapi- 
: o vjerom u ljudskim pametima i ljubavlju u ljudskim srcima. 
BO je ime postalo idealom za kojega se živjelo i umiralo. 

No ime Isus nije samo zato živo jer mu čovjek i čovječanstvo 


67 


daju život koji ne umire. To je ime prije svega zato jer je to im 
vječno ime. : 
X # 

Svako ime predstavlja jednu osobu. Ime kao da pred nas iz- 
vodi jednu konkretnu individualnu ličnost s kojom nas hoće upoz- 
nati. A kakvu ličnost, kakvu osobu izvodi pred nas ime Isus iz Na- 
zareta? Koju nam osobu predstavlja? j 

Ovo je moj ljubljeni Sin koji mi je omilio! Ovim riječima pred- 
“stavio je sam vječni Otac, sam Bog iz neba osobu koju zovemo 
Isus. Tako je Isusa predstavio nebeski Otac kad se Isus krstio na 
Jordanu. Tako ga je predstavio kad je bio preobražen na gori Ta- 
boru. i 

Sam je, dakle, Bog predstavio Isusa kao svojega Sina, kao svo- 
jega Jedinorođenca. A predstavio ga je ne samo riječima. Pred- 
stavio ga je i djelima. — Izraelci! Čujte riječi ove: Bog je potvrdio 
među vama Isusa Nazarećanina, čovjeka silama i čudesima i zna- 
cima. Tako otvoreno dovikuje sveti Petar Židovima koji su bili svje- 
doci čudesa koja je Bog činio preko Isusa da ga potvrdi za svoje- 
ga Sina. — Što-više, ovoga je Isusa Bog oživio. Desnicom je Bož- 
jom podignut — nastavlja isti apostol. Tako je određen da bude 
silan Sin Božji Duhom svetosti po uskrsnuću od mrtvih — kako 
piše sveti Pavao. Po uskrsnuću od mrtvih udario je Bog posljednji 
žig i pečat na svoju požansku potvrdu o Božjem sinovstvu Isusa 
Krista. 

Tako se u Isusu Kristu Nazarećaninu koji se rodio o betle- 
"hemskoj štali, koji je živio i hodao židovskom zemljom, koji je 
"umro raspet na križu, čovječanstvo ne sastaje s jednim običnim 
čovjekom. U tom imenu, u toj osobi čovječanstvo se sastaje s je- 
dinorođenim Sinom Božjim, jednobitnim i jednakim samome vje- 
čnome Ocu, sastaje se s Bogom od Boga, sa svjetlošću od svijet- 
losti po kojemu je sve postalo. Sin Božji, druga božanska Osoba, 
od vijeka rođen od svojega Oca, uzeo je ma sebe čovječju narav 
od Marije Djevice i rodio se u vremenu kao čovjek, A taj je čov- 
jek zato bio Bog. To je Isus iz Nazareta. Ime Isus ime je samoga 
Boga. ; 
On budući u biti Božjoj nije držao za nepravdu da je jednak 
Bogu. Ali je sebe poništio uzevši bit sluge i postao sličan lju 
dima i vanjštinom bio kao čovjek. Ponizio je sam sebe. A zato ga 
“Bog uzvisi i darova mu ime koje je nad svakim imenom da se u ime 
isusovo pokloni svako koljeno onih koji su na nebu i na zemlji i 
pod zemljom i svaki da jezik prizna na slavu Boga Oca: Isus Krist 
je Gospodin, Isus Krist je, Bog. To su riječi velikog apostola Pavla. 
Ime je Isusovo ime Božje. Njemu će se kao imenu Božjem poklo- 
niti čitav svijet. 

Treba li onda još tumačiti zašto je to ime vječno ime? 

Ali je to ime i s druge strane vječno ime. Ono je naime ime 
i vječnoga suca, suca za vječnost. ' 

Vi znadete kako je Bog pomazao Isusa iz Nazareta Duhom 
Svetim i silom — tako propovijeda sveti Petar u svojoj svečanoj 
ipropovijedi u Cezariji. Njega Bog oživi i zapovijedi nam da jpro- 
povijedamo narodu i svjedočimo da je on određen od Boga za suca 
živima i mrtvima — to je postala prva riječ apostolske propovi- 
jedi. Tu riječ naviješta sveti Pavao čak poganskim Atenjanima kao 
prvu riječ o Isusu Kristu. — Bog je pregledao vremena neznanja 
i sada naviješta ljudima da svi svagdje čine pokoru jer je postavio 
dan u koji će suditi svijetu od pravdi po čovjeku koga je odredio 
i pred svima potvrdio što ga je oživio od mrtvih. ; 

Otac ne sudi nikome, nego je sav sud predao Sinu — govori 
sam Isus. — Dade mu vlast da sudi jer je Sin čovječji. — Ne čudite 
se ovome jer ide čas u koji će svi koji su u grobovima čuti glas 
njegov. I izići će koji su činili dobro za uskrsnuće života, a koji 
su činili zlo na uskrsnuće suda. — Jer kad dođe Sin čovječji u sla- 
vi svojoj, onda će sjesti na prijestolje slave svoje. I sabrat će se 
pred njim svi narodi. I razlučit će ih jedne od drugih kao što pa- 
stir razlučuje ovce od jaraca. I on će izreći posljednje riječi: 
Dođite blagoslovljeni! Ali će i zagrmjeti i strašne riječi: — Odla- 
izite prokleti. Na njegovu će riječ tada otići prokletnici u muku 
vječnu, a pravednici u život vječni. 

Isus je, dakle, sudac, Isus je konačni i vječni sudac. To je 
jednako sigurna istina i činjenica kao što je da je Isus Bog. Kad 
čujemo ime Isus, pred nama se već na neki način pojavi onaj neu- 
moljivi sudac koji će nam na koncu života uskliknuti: Daj račun! 
Kad čujemo ime Isus, pred nama se pojavi onaj veličanstveni su- 
dac na čiji će samo znak i grb proplakati sva plemena na zemlji. 
Baš zato sotona koji je na sebi već iskusio Isusov strašni sud, na 
samo ime Isus bježi i skriva se u posljednji kutić svojega pakla. 

Tako je Ime Isus vječno ime kao ime vječnoga suca, suca 
vječne naše sudbine. 

koko 

Ime je Isus vječno ime jer je sveto kao ime božanstva. Ime 
je Isus vječno ime jer je strašno ime suca naše vječnosti. Ali ime je 
Isus i vječno ime jer je slatko ime kao ime spasitelja koji nas diže 
u vječno blaženstvo. 

Sveti bi se Franjo uvijek obliznuo kad bi izgovorio ime 
Isus. Tako mu je to ime bilo slatko. Sveti Bernardo to ime naziva 
medom u ustima. A sve to nije čudo kad se sjetimo prvog znače- 
nja imena Isus. — Dat ćeš mu ime Isus jer će on spasiti narod svoj 
od grijeha njihovih. Tako je anđeo rekao Josipu kad mu je naviješ- 
ćivao tajnu imena Isus. 

«Da nije čovjek sagrješio, Sin bi Božji bio došao na svijet. 
Ali tada on ne bio Isus. Bio bi samo Krist, a to znači kralj svijeta. 

On bi samo svijet kao njegov kralj predao kao dar ljubavi Bogu, 
svojemu Ocu. Ali budući da je čovjek sagriješio, Bog je morao naj- 
prije palom čovječanstvu pružiti ruku, morao je najprije otvoriti 
čovjeku bogatstvo svoga milosrđa da ga digne iz bijede i ponora 
grijeha. Milosrđe je Božje kao Božja ruka koja čovjeka diže iz du- 
bina bijede. Kao znak i simbol spasiteljskog milosrđa Bog je od- 
lučio da bude sveto ime Isusovo. Ime Isus predstavlja Božje milo- 
srđe svijetu. U to je im unio sve bogatstvo svoga milosrđa. Preko 
tog imena želi dati svijetu sve svoje milosrđe. Ono je zato je znak 
i put spasenja, — Čujte narodni starješine i glavari! Neka bude 
na znanje vama i svem narodu izraelskom! Neka bude na znanje 
čitavom svijetu! Nema ni u jednom drugom imenu spasenja, jer 
nema drugoga imena pod nebom danog ljudima u kojem bi se 
mogli spasiti. Tako je dovikivao sveti Petar velikom židovskom vi- 
jeću. Tako Bog dovikuje i danas čitavome svijetu. Ime Isus pred- 
stavlja moje milosrđe — govori Gospodin. Tko želi milosrđe, taj 
neka zazove slatko ime Spasitelj, slatko ime spasenja. Taj neka na- 
zove sveto ime Isus. Tko dušom i srcem zazove to ime, taj će se 
spasiti. A tko odbaci to ime, odbacio je i svoje spasenje. — Tko 
vjeruje u njega, ne sudi mu se. A tko ne vjeruje, već je osuđen 
jer ne vjeruje u ime jedinorođenoga Sina Božjega, jer ne prima 
Božje milosrđe koje je skupljeno u tom imenu. Na njemu ostaje 
Božji gnjev. 

Ime Isusovo tako je doista ime, jedino ime vječnog blažen- 
stva. Ono zato jest i ostaje vječno ime za čovječanstvo. 

* o * . 

Tko je, dakle, taj da izbriše sa svijeta ime Isus? Tko je taj 
da izbriše vječno ime? Tko je taj da izbriše ime vječnoga Boga, 
ime suca vječnosti i ime jedinog spasitelja za vječno blaženstvo? 
Židovi su bili pokušali izbrisati ime Isus. Zato su Isusa pribili na 
križ. Ali baš na križu zasjalo je ime Isus pred čitavim svijetom. 
Natpis: Isus Nazarećanin, kralj židovski raznio je slavu imena I- 
sus na sve jezike svijeta. I današnja borba čovječanstva protiv 
imena Isus kao da je novi križ za Isusa. Ponovno se želi raspeti 
Krista da mu se zatre ime sa svijeta. Ali zar nije i taj novi križ 
nova proslava imena Isus? U toj se borbi ne stavlja više na križ 
natpis: Isus Nazarećanin, kralj židovski. Danas se stavlja natpis: 
Isus Nazarećanin, kralj svijeta. 

ko X o 


Ali pustimo na stranu taj položaj i značenje imena Isusova 
u povijesti svijeta. Nama je dosta da se sjetimo značenja tog 
imena za svakoga pojedinoga čovjeka na ovome svijetu. Što znači 
ime Isus za mene? Što znači ime Isus za tebe? Što znači ime Isus 
za svakoga od nas? I za mene, i za tebe, i za svakoga pojedinoga 
od nas ime je Isusovo vječno ime. Ono je za mene i za tebe i za 

svakoga od nas ime našega vječnoga Boga, ime našega vječnoga 
suca i ime spasitelja naše vječnosti. 

Koliko ima ne samo pogana nego čak i kršćana koji su zabo- 
ravili tu prevažnu činjenicu! Koliko ima čak kršćana koji po- 
svema puštaju s vida vječno ime Isus! Oni još nešto znadu o Bo- 
gu. Nešto znadu o molitvi. Nešto o Božjem zakonu. Nešto znadu 
i o prekogrobnom životu. Nešto, dakle znadu o stvarima naravne 
religije. Ali o svrhunaravnoj objavi koja stoji sva u imenu Isus 
oni nemaju pojma. Kao da nijesu nikada ni čuli o imenu Isus. 
Oni su posvema zaboravili da je baš Isus živi Bog među njima, 
da je baš Isus sudac koji će ih tražiti za račun kako su vršili Bož- 
ji zakon u životu, da je baš Isus jedini vođa do vječne sreće u 
prekogrobnom životu. : 

No što znači izgubiti iz svijesti i zaboraviti na vječno ime 
Isus? Ako čovjek izbriše to ime iz svojih povijesnih knjiga, još 
uvijek čovjek ima dosta ličnosti i zbivanja o kojima može u tim 
knjigama pisati. Ali ako čovjek izbriše ime Isus iz svoje duše, on 
ga briše i iz svoje vječnosti. 

U knjizi Briefe aus der Hčlle — Pisma iz pakla pripovijeda 
jedan njemački pisac o putniku koji je naišao u nekoj nepregled. 
noj pustinji smetene ljude izmučenih lica kako sjede i s najve 
ćom mukom i naprezanjem pameti o nečemu razmišljaju. — O 
čemu vi to razmišljate? — upita ih putnik. — O jednom imenu? 
—A o kojem imenu? — To mi ne znamo. To je upravo naša ne- 
sreća: mi znademo samo nešto tamno da postoji neko ime, neko 
jako i uzvišeno ime. Kad bismo zazvali to ime, bili bismo iz ovoga 
pakla spašeni. Dok smo bili na zemlji, čuli smo o tom imenu. Ali 
na njega nismo pažnju svraćali. A sada više ne možemo tog ime- 
na pronaći. Ne bi li nam mogao ti to reći? Svi su se tada proklet 
nici objesili na putnika, molili ga, prosili, zaklinjali i cvilili, ne 
bi li im mogao reći to ime. Putnik im spomene jedno, veliko, div: 
no i sveto ime, Isus. Spomenuo im ga je jasno i glasno. No oni 
nisu ništa čuli. Počeo je govoriti sve glasnije, počeo je vikati, po- 
čeo je toliko gromovito vikati kao buka orkana da bijim moralo 


 tutnjiti u ušima. Ali sve je bilo uzalud. Oni kao da su imali uši 


začepljene ili kao da su posvema oglušili za to ime. Oni nisu mo- 
gli čuti tog imena. Nisu imali više organa da ga čuju. Bilo je to 
Njihovo prokletstvo. 

Zaboraviti ime Isus — to je prokletstvo. To je pakao. Ali zato 
zaboravljati sveto ime Isus, prelaziti preko imena Isus što je 
drugo nego put prema paklu? Ne dao Bog da tim putem pođemo! 
Amen. 

Slavonska Požega, 1957. 


Bogojavljenje 

NAŠA ZVIJEZDA 


Pregled: Blagdan Bogojavljenja blagdan je zvijezde 
koja vođi k Isusu. 
Za nas je ta zvijezda naša vjera. 
Ona je svjetlo koje vodi k Isusu. 
Jesmo li i mi veseli dok nas vodi ta zvijezda? 
Cijenimo tu zvijezdu ako izlazimo iz 
grada 
gospoštije, 
polukulture, 
trke za zabavama. 


Crkva danas slavi Bogojavljenje. A kršćanski narod slavi i 
sveta Tri kralja. A nisu ta slavlja bez razloga spojena. Sveta su 
naime Tri kralja bili prvi sretnici koji su među poganima doživ- 
jeli bogojavljenje. Oni su našli Spasitelja i u njemu prepoznali 
svojega Boga. Oni su našli Boga na zemlji da ga nađu i u nebu. 

No postoji kao jedan temelj svem današnjem slavlju. Ima 
nešto što je dovelo sveta Tri kralja da dožive svoje bogojavljenje. 
Trebam li vam to i tumačiti? — Vidjesmo zvijezdu njegovu i do- 
đosmo mu se pokloniti. Tako nam odgovaraju sama sveta Tri 
kralja. Zvijezda nas je dovela do Isusa. Bez zvijezde ne bi bilo 
sveia Tri kralja niti današnjeg slavlja. Iz zvijezde kao da prosi- 
jeva sav sjaj današnjeg blagdana. 

Dok slavimo Bogojavljenje i sveta Tri kralja, naše se oko 
neodoljivom nuždom zaustavlja na zvijezdi. Blagdan Bogojavlje- 
nja i sveta Tri kralja blagdan je zvijezde. Bez zvijezde tog blag- 
dana ne bi ni bilo. 

koko 

Mislite li, međutim, da je bogojavljenske zvijezde zauvijek 
nestalo s neba? Mislite li da su sveta Tri mudraca s istoka bili 
jedini sretnici da vide zvijezdu koja ih je dovela do Isusa? Ta 
čuli ste u današnjem svetom evanđelju: — Zvijezda koju su vid. 
jeli na istoku išla je pred njima dok se ne zaustavi nad mjestom 
gdje je bilo dijete. Zvijezda se dakle zaustavila tamo gdje je bilo 
dijete. Ona je na neki način tamo zauvijek stala. Tako bogojav- 
ljenska zvijezda ostaje za sva vremena vodilicom do mjesta gdje 
se nalazi Isus. 

I za nas postoji mogućnost da i pred našim očima zasja i svi- 
jetli bogojavljenska zvijezda, zvijezda vodilica do Isusa. Ta vi tu 
zvijezdu znate! Nije to materijalna zvijezda kakva je bila zvijez- 
da svetih Triju kraljeva. Ali je zato ona još čudesnija nego je 
bila njihova zvijezda. Ta zvijezda — to je naša sveta vjera. 

Možda vam to nije jasno? Možda ne shvaćate da je naša vje 
ra prava zvijezda poput bogojavljenske zvijezde koja vodi k Isu 

su? Pogledajte samo našu vjeru malo iz bližnjega! Ne nosi li ona 
svjetlo kao svaka druga zvijezda na nebu? Zvijezde nose i sipaju 
svjetlo u ljudsko telesno oko. Naša vjera nosi i sipa svjetlo u oko 
naše duše. 

Bog je zapovijedio: Neka iz tame zasvijetli svjetlo učinio je 
da svjetlo vjere zasja u našim srcima. Tako piše sveti apostol Pa- 
vao. Vjera je svjetlo koje sja u našim dušama. Baš zato se u po- 
slanici Hebrejima naziva sveti krst, koji je sakramenat vjere, pro- 
svjetljenjem, a oni koji su kršteni prosvijetljeni. A to je ostalo u 
običaju i kod kasnijih istočnih Otaca. U tom smislu čitamo i u 
legendi u životu svete Odilije. Ona je bila kći elzaškog kneza Eti- 
hona. Ali je rođena slijepom. No kad ju je krstio sveti biskup 
Erhard, čudesno je progledala. Sveti je sakramenat vjere imao 
toliku snagu prosvjetljenja da joj je prosvijetlio ne samo dušu 
nego i tjelesne oči. 

A to je jasno i samim nutarnjim pogledom u vjeru. Kao prvi 
uvjet vjere jest prosvjetljenje po milosti Božjoj. Bez svijetla mi- 
losti nema svrhunaravne vjere, kako to lijepo govori prvi Vati- 
kanski sabor: Pristanak vjere nije slijepi pokret duše, ali nitko 
ne može učiniti pravi čin vjere ili dati pristanak na evanđeosku 
vijest bez prosvjetljenja i nadahnuća Duha Svetoga. 

Ali u vjeri dolazi pravo svjetlo od riječi Božje koja je bitni 
dio kršćanske vjere. Vjera je pristajanje uz riječ Božju. Vjera je 
napajanje duše riječju Božjom. A što je riječ Božja, već je lijepo 
izrekao psalmista u Starom zavjetu: Riječ je tvoja svjetiljka 
nozi mojoj, svjetlo na stazi mojoj. Kao što vrijedi za nestvorenu 
Božju Riječ da je svjetlo od svjetla, kako Crkva svečano moli u 
misnom vjerovanju, tako vrijedi i za izljev te Riječi, za Božju 
riječ kojom se vječna Riječ glasila među ljudima da je i ona 
svjetlo iz punine Božjega svjetla. Tko tu riječ prima po vjeri u 
svoju dušu, biva i obasjan Božjim svjetlom. 

A da li je i potrebno duboko dokazivanje kako je naša vjera 
pravo svjetlo koje nosi svjetlo i svijetli našim dušama? Nismo 
li sami svjedoci toj jednostavnoj istini? Kao što nam danje svje- 
tlo pokazuje ovaj svijet i naše oko gleda njegove ljepote, ne po- 
kazuje li nam baš tako i naša vjera drugi svijet, svijet vječnosti, 
Svijet naših duša, svijet samoga Boga, da pred našim očima puk- 
nu neizmjerni i vječni vidici? Po vjeri sam Bog i sva njegova uz- 
Višena djela postaju vidljivima ljudskim dušama, koliko je to 
samo moguće na našoj tamnoj zemlji. Sva svjetla ljudskih pa- 
meti kad se usporede sa svjetlom koje probija iz vjere, mogli bis- 
Mmo nazvati svjetlom svijeće u usporedbi sa svjetlom samoga 
Sunca. 

Ne govorimo li onda s punim pravom kad kažemo da je vjera 
Božja zvijezda? Vjera je prava zvijezda i još čudesna zvijezda. 
Sveti Ignacije, mučenik, učenik prvih apostolskih učenika, a mo- 

žda i samih apostola, piše o betlehemskoj zvijezdi da je njezino 
svjetlo bilo sjajnije od sunca. Ako je to možda samo hiperbolički 
rečeno za betlehemsku zvijezdu Triju mudraca, ali je to najtoč- 
nije rečeno za zvijezdu naše vjere. 

MOO 

Vjera je, dakle, zvijezda, čudesna zvijezda koju je Bog po- 
slao svijetu. Ali ta je zvijezda ujedno i zvijezda vodilica poput 
bogojavljenske zvijezde koja svijet vodi prema Kristu. 

Rekli smo da po vjeri prihvaćamo Božju riječ. Naš je čin 
vjere zato kao zalet u zagrljaj same Božje izvorne Riječi. Sam je 
Isus rekao da je on tamo gdje se propovijeda njegova riječ. Zato 
je i tamo gdje se ta riječ i prihvaća. Po Božjoj riječi nalazimo, 
dakle, Isusa Krista, vječnu Božju Riječ. Zvijezda riječi Božje do- 
vodi čovjekovu dušu ne do zamaljskih jaslica gdje je Riječ tijelom 
postala, nego do krila vječnoga Oca iz kojega od vijeka izlazi nje- 
gova Riječ. 

A koji je cilj kamo nas vodi naša vjera? Šio je prvotni pred- 
met čitave naše vjere? Koja je temeljna istina oko koje se okreće 
sva naša vjera? 

Najljepše nam na to odgovara sveti Pavao kad cijelo kršćan- 
stvo, cijelu vijest koju je on poslan kao apostol da navijesti svi- 
jetu izrazuje jednom riječju: tajna Kristova. Čitava je tajna krš- 
ćanske vjere Kristova tajna, neistraživo bogatstvo Kristovo. 

Baš zato u Djelima apostolskim, prema starim rukopisima i 
prijevodima, nalazimo kod zgode Filipa đakona i Etiopljanina, 
dvonjanina etiopske kraljice kršćansku vjeru sažetu u samoj vjeri 
u Isusa Krista. Taj je dvorjanin bio pozvao đakona Filipa u svoja 
kola da mu protumači jedno mjesto iz Svetoga pisma Staroga za- 
vjeta. Filip upotrebi tu zgodu da navijesti veselu vijest o Isusu, 
kako kaže Sveto pismo. Dvorjanin je bio toliko oduševljen tom 
veselom vijesti da kod jedne vode zatraži od Filipa da ga krsti. 
On je želio primiti sakramenat vjere. A što mu je Filip odgovo- 
rio? — Možeš se krstiti, možeš primiti sakramenat kršćanske 
vjere ako vjeruješ cijelim srcem. Etiopljanin odgovori: Vjerujem 
da je Isus Krist Sin Božji. I Filip tada pokrsti Etiopljanina. 

Kršćanska je, dakle, vjera vjera u Isusa Krista. To je jezgra 
čitave vesele vijesti, čitava evanđelja, kojeg prihvaćamo svojom 
kršćanskom vjerom. 

Niti betlehemska zvijezda nije sigurnije dovela sveta Tri kra- 
lja k Isusu nego nas vodi k istom Isusu naša sveta vjera. 

Ali vjera nas ne vodi samo misaono k Isusu. Ona nas vodi k 
Isusu i u punini stvarnosti. Ta već smo rekli da je sveti krst nu- 
žan cvijet kojim mora procvasti prava vjera. Sam je Isus spojio 
vjeru i krštenje u svom posljednjem govoru u kojem je slao apo- 
stole na njihovo poslanstvo u svijetu. Krst je sakramenat vjere, 
božanskoživotna ispovijest vjere. 

Vjera, dakle, nužno vodi čovjeka do svetoga krsta. A što 
znači čovjeka dovesti do svetoga krsta? Znači dovesti ga u najsa- 
vršenijem smislu do samih Isusovih jaslica. Krštenik naime sam 
postaje na svetom krstu betlehemskim djetešcem. Na svetom kr- 
siu postajemo Božja djeca, jedno s Djetetom koje leži u betle. 
hemskim jaslama. Bog Otac i majka Marija, koju na svetom kr- 
stu zastupa majka Crkva, rađaju nas krštenjem i polažu s Isu- 
som u jaslice. 

A da li je i potrebno govoriti da je vjera zvijezda vodilica 
koja čovjeka vodi ne samo do jaslica Božjega djetinjstva nego i 
do Kristova kraljevskog prijestolja gore na nebesima? Sam je to 
Isus najjasnije istakao također u svojim oproštajnim riječima: 
Tko uzvjeruje i pokrsti se, spasit će se. Vjera je svjetlo koje vodi 
k spasenju. Vjera je zvijezda vodilica u nebo. 

Tako vjera vodi savršenije, nego sama betlehemska zvijezda 
čovjeka k Isusu. 

RO ok 

Betlehemska zvijezda, evo, nije utrnula. Ona je stala i ostala 
nad stanom Isusa Krista. Kršćanska je vjera ostala vječnom zvi- 
jezdom koja svjetlošću vodi ljude k Isusu. 

No čuli smo u današnjem evanđelju za sveta Tri kralja: Silno 
se obradovaše kad ugledaše zvijezdu. Sveta su Tri kralja bila 
presretna što im je zasjala zvijezda pred očima. : 

Vrijedi li to i za sve nas koji se danas nalazimo ovdje u cr- 
kvi? Da li smo i mi veseli što nam svijetli betlehemska zvijezda, 
zvijezda koja nas vodi k Isusu? Da li smo veseli što stojimo pod 
svjetlom zvijezde svoje svete vjere? Osjećamo li sreću što imamo 


vjeru? 
Znameniti obraćenik Leon Kriiger, profesor istočnih jezika u 
Berlinu, napisao je u svojoj ispovijesti i ove riječi: — Ne nalazim 


riječi da izrazim svoju sreću. Katolička je vjera Eden, raj zemalj- 
ski, koji je Sin Božji svojom krvlju kupio. 

Da li bismo mogli svi mi i svaki od nas potpisati od srca ove 
istinske riječi ovog obraćenika? i 

Želite li, međutim, najbolji znak koji pokazuje koliko smo ve- 
Seli i sretni u svojoj vjeri i koliko nam je (draga ta nebeska zvi- 
jezda koja nas vodi k Isusu, upitajmo se samo koliko znamo ču- 
vati tu zvijezdu da nam ne ugasne. Čuli ste, naime, u svetom evan- 
đelju kako se i svetim Trim kraljima zvijezda pokazala istom onda 
kad su izišli iz Herodova grada, kad su izišli iz Jeruzalema. Dok su 
bili u Jeruzalemu, zvijezde nisu vidjeli. Duboka je stvarnost u toj 
činjenici. To je najvjernija slika životne stvarnosti. 

Nigdje se tako lako ne gubi zvijezda vjere kako se lako gubi 
u gradu. Grad, gradski život, najlakše otmu čovjeku njegovu vjeru. 
Treba samo uočiti što je to grad i pred nama zijevnu strahovite 
provalije u kojima može propasti naša vjera. 

Što znači grad? 

Grad prije svega znači gospoštiju. Nije bez razloga što se gra- 
čani od davnina nazivlju i naslovljuju s gospodin. Kad seljanka 
dođe u grad i obuče se u gradsku nošnju, ona neće više ni čuti da 
bi bila mužača. Ona je gospa. Samo po sebi tada dolaze gospodske 
manire i običaji, gospodski zahtjevi i gospodski život. Grad pogos- 
poduje. 

Nije li, međutim, svaka gospoštija golema pogibelj za našu 
vjeru? Svaka gospoštija kao da čovjeku diže nos, uzoholjuje čov- 
jeka. A što je veća opasnost za vjeru od oholosti? Vjera je poniz- 
nost čovjekova duha pred Bogom, dubok poklon čovjekova razuma 
pred Božjom istinom. Gospodin u svojoj oholosti prije bi očekivao 
da Bog pred njim skine šešir i da se Bog njemu pokloni. 


Grad, nadalje, znači, kaže se, višu kulturu. Građani daleko više 


čitaju, pa prema tome i mnogo više znadu, nego, recimo, seljaci. 
No nažalost ta viša kultura grada redovno je samo polukultura. Ta 
odakle građani redovno crpe svoju višu kulturu? Novine i dnevna 
štampa — to je svagdašnja škola takozvane građanske kulture. 

Nije li to druga, gotovo ozbiljnija pogibelj za vjeru, nego sama 
gospoštija? Znanje napuhuje — pisao je već sveti Pavao. A kad je 
to još samo polovično znanje, onda je to gotova propast vjere. Po- 
lovično je znanje slično mostu koji je samo polovično izgrađen. 
Što će biti s autom koji poleti preko takva mosta kod kojega u 
sredini zijeva nedovršena praznina? To je i s vjerom koja se sas- 
tane s glavom koja si utvara da znade sve, a u njoj zijevaju bez. 
brojne rupe i praznine? Glava koja crpi svu svoju kulturu iz novi- 
na, brzo postaje šuplje rešeto kroz koje će procurjeti kao tekućina 
božanska vjera. 

A grad znači i još nešto strašnije. Grad znači trku za razono- 
dama, za zabavama i zato leglo pokvarenosti i nemorala. Kud se 
gradski čovjek okrene, kao da ga sve mami i zove na uživanje. 1 
to ne samo na nedužna uživanja nego još više u dubine blata i ka- 
ljuže. Svaki grad zato postaje pomalo Sodoma i Gomora svojega 
kraja. : . 

A nije li to najstrašniji greben gdje mora doživjeti brodolom 
i najčvršća lađa vjere? Vjera nije cvijet kaljuža nego ljiljan nebes- 
kog vrta. Samo duše koje u svom srcu prirede nebeski vrt čistoće, 
poštenja i dobre savjesti, mogu biti sigurne da će uspjeti uzgojiti i 
uzdržati cvijet vjere u njemu. ' 

Shvaćamo li onda zašto ni sveta Tri kralja nisu u gradu vidjela 
svoje zvijezde? Shvaćamo li zašto je iza nas u gradu tolika opas- 
nost za vjeru? 

Ako, dakle, cjenimo svoju svetu vjeru, to ćemo pokazati prije 
svega time da iziđemo sa sveta Tri kralja iz grada. Nećemo, doduše, 
ostaviti svoje kuće i stanove u gradu. Nastavit ćemo živjeti u gra- 
du. Ali ćemo pobjeći onome što grad čini gradom. Pobjeći ćemo 

gospoštiji i oholosti njezinoj. Pobjeći ćemo umišljenom znanju 
koje se želi suprotstaviti samome Bogu. A iznad svega pobjeći ćemo 
trki za uživanjem s njegovom pokvarenošću. 

Tada će nad obzorjem naše duše uvijek stajati betlehemska, 
bogojavljenska zvijezda, zvijezda naše svete vjere. Ta će nas zvi- 
jezda dovesti do našega Isusa, do našega neba. I mi ćemo se rado- 
vati velikom radosti, ali radošću koja će biti vječna. Amen. 


Varaždin, 1961. 


Isusovo Krštenje A 


ZAHTJEV PRAVDE 


Pregled: Kad je Isus uzeo na sebe grijehe svijeta, 
pravda je Božja tražila od njega 
čin poniženja, 
čin obraćenja i kajanja, 
čin zadovoljštine 
To pravda Božja traži i od nas grešnika. 


Danas slavimo Isusovo krštenje. Dobro znate da Isusovo kršte- 
nje nije bilo isto što i naše krštenje. Bilo je to krštenje svetoga 
Ivana Krstitelja. Ono se neizmjerno razlikovalo od krštenja kojega 
je Isus ustanovio u svojoj Crkvi. Ali jedno im je ipak zajedničko. 
Ivanovo krštenje kao i Isusovo krštenje krštenje je za grešnike, kao 
pokornički znak obraćenja grešnika. ; 

Nije zato čudo što se Ivan usprotivio kad je Isus tražio od 
njega njegovo krštenje. On je Duhom Svetim spoznao da je Isus 
nedužno Janje bez grijeha. Pa kao što je nekada u utrobi svoje maj- 
ke spoznao Isusa kao onoga koji čisti od grijeha, tako je i sada 
priznao: Ja sam začet u grijehu. Ja bih trebao tvoje krštenje. Ti, 
međutim, kao nedužno Božje Janje ne trebaš nikakva čišćenja od 
grijeha. Ti si čist i nevin, odijeljen od griješnika. Kako bih te ja 
smio krstiti kao grešnika? 

Pa ipak, kako nam je pripovijedilo današnje evanđelje, Isus 
je prisilio Ivana da gg krsti. Ivan je morao popustiti Isusovu zah- 
tjevu. Isus ga je; naime, uvjerio da je njegovo krštenje zahtjev Bo- 
žje pravde. — Dolikuje da ispunimo svu pravdu — rekao je Isus. 

Trebam li vam, međutim, tumačiti zašto je pravda Božja tra- 
žila od Isusa da ide na krštenje koje je bilo određeno za grešnike, 
da na sebi učini pokornički znak obraćenja? Pa vi znate da je Isus 
bio Božji Jaganjac koji je uzeo na sebe grijehe cjeloga svijeta! Bog 
je stavio na svojega Sina, kao na glavu čovječanstva, sve grijehe 
čovječanstva. I ako je dakle Isus bio po sebi neokaljan jaganjac, 

postao je Božji Jaganjac koji je nosio naše grijehe. Bog je njega 
bezgrešnog učinio grijehom, kako piše sveti Pavao. A pravda je 
Božja od njega kao nositelja grijeha tražila da vanjskim obredom 
Ivanova krštenja pokaže svim grešnicima kakve zahtjeve ima Božja 
pravda obzirom na grijehe i grešnike. 
* *o* 
u$ Ivanovo je, naime, krštenje bilo, Prije svega, čin poniženja gre. 
i šnika. Bilo je čin javnog priznanja grijeha. 

Za sve je to krštenje bilo čin poniženja. Ali više nego za ikoga 
bilo je to krštenje čin poniženja za Isusa. Onaj Ivan koji je govo. 
rio da nije dostojan ni da sveže remen na obući Isusovoj, onaj 
Ivan koji je od Isusa primio oproštenje istočnog grijeha, onaj Ivan 
koji je govorio da Isus treba rasti dok se on ima umanjivati, taj 
je Ivan dobio zadaću da Isusa uroni u vodu kao grešnika. Tako se 
Isus ponizio pred Ivanom. Ali što je to Isusovo poniženje pred Iva- 
nom! Sama činjenica da je Isus osjetio na sebi sve gnojne čireve 
ćovječanstva, sav gnoj i gadan zadah koji se iz njih širio, bacio je 
Isusa dublje nego da je bačen s neba na zemlju. A on dolazi da sve 
to javno pokaže! Čovjek na sve načine pokriva svoju sramotu, a 
Isus tu sramotu na sebi pred cijelim svijetom otvoreno pokazuje. 
Bilo je to pravo čudo Božjega poniženja. 

No baš to je tražila Božja pravda jer to traži Božja pravda od 
grešnika. Božja pravda traži od grešnika poniženje. 

Prvi je grijeh anđela na nebu bila oholost. Prvi je grijeh ljudi 
na zemlji opet bila oholost. Svaki je grijeh uvijek i svagdje u svom 
korijenu i jezgri oholost. Čovjek se diže nad Boga. Čovjek želi sebe 
i svoju volju postaviti na prijestolje gospodara neba i zemlje. Čov- 
jek želi biti apsolutni gospodar. Čovjek želi biti svoj bog. To je jez- 
gra grijeha. 

Baš zato Božja pravda traži od čovjeka grešnika kao prvo da 
sagne svoju oholu glavu. Pravda Božja traži od čovjeka poniženje. 
Bez oholosti nema grijeha. Bez poniženja nema oproštenja grijeha. 
Baš zato sotona ne može dobiti oproštenja jer se ne može poniziti. 

Što više, svaki grijeh znači pad. — Vidjeh sotonu kako kao 
munja pada s neba — govorio je Isus o sotoninom grijehu. A ka- 
kav je pad doživio prvi čovjek svojim grijehom! Kad bi čovjek iz 
dostojanstva čovjeka pao na razinu životinje, kad bi se jednosta- 
vno probudio kao konj ili vol, bio bi to strahovit pad. Ali grešnik 
svojim padom pada neizmjerno niže. Od djeteta Božjeg s nasljed- 
stvom neba čovjek po grijehu postaje robom sotone u ponoru ka- 
kla. Grijehom pada čovjek ne samo niže od životinje, nego i niže 
od svakog stvorenja. — Bolje bi bilo da se nije rodio čovjek onaj 
— to je sudbina koju grijeh nosi po sebi za čovjeka. Pad je to ne- 
izmjerno dublje od samoga ništa. 

Mnogi grešnik hoda svijetom s uzdignutom glavom. Ali kad bi 
Božjim očima pogledao u dubinu svoje duše, vidio bi kako je du 

boko da nije vrijedan ni oči podignuti prema nebu. On nije vrije- 
dan ni zraka koga diše, ni jela koga jede, ni sunca koje ga grije. 
On nije vrijedan života nego smrti, i to vječne smrti u paklu! 

To je pad grijeha. Svako zato uzdizanje grešnika samo je laž, 
velika laž. Ako želi grešnik pokazati svoje pravo stanje, pravu is- 
tinu o svojem stanju, po pravdi Božjoj mora sagnuti glavu. Poni- 
ziti se pred Bogom — to je prvi zahtjev Božje pravde za grešnika. 
Taj je zahtjev Božje pravde natjerao Isusa, kad je postao grešnik u 
ime naše, da potraži Ivanovo krštenje. 


ko o 


No Ivanovo krštenje nije bilo samo čovjekovo poniženje. Bilo 
je i znak obraćenja i pokajanja pred Bogom. 

Po grijehu čovjek okrene leđa Bogu. Okrene se _k stvorenju 
kao svojemu bogu. U stvorenju misli da će naći sreću. To je upravo 
bit grijeha: okretanje od Boga i obraćenje k btvorenju. I to je 
prava strahota grijeha, kako govori sam Bog preko proroka Jere- 
mije: Zapanjite se nad tim, nebesa, zgranite se i zaprepastite, riječ 
je Gospodnja. Jer dva zla moj narod učini: ostavi mene, izvor žive 
vode, te iskopa sebi kladence, kladence ispucane što vode držati ne 
mogu. Čovjek grijehom prezre Boga i nadcijeni stvorenje U svom 
srcu zbaci s prijestolja Boga, a na njegovo mjesto postavi bijedan 
stvor. Tako učini najveću uvredu Bogu. i: 

Što dakle traži Božja pravda? Što traži od grešnika? Što više 
nego nutarnje obraćenje? U srcu se svojem čovjek mora okrenuti 
natrag od stvorenja k Bogu. Bez tog okretanja, bez obraćenja nema 
povratka iz grijeha k Bogu. 

A to okretanje, to obraćenje ne može biti bez boli. Čovjek svo- 
jom uvredom kao da nanosi bol Bogu. Svaka, naime, uvreda peče 
kao rana na srcu. Tako bi i Boga, kad bi mogao trpjeti, boljela uv- 
reda grijehom nanesena. Što više, zato je Bog i postao čovjekom 
boli da grešnik zorno vidi kako su njegovi grijesi bili prava rana i 
bol njegovu Bogu. Vrijeđajući Boga tražio je čovjek svoju sreću 
u grijehu. Može li dakle vraćanje k Bogu za čovjeka ostati bez boli? 
Ako čovjeka ne zaboli srce, tad ne može govoriti o svom obraćenju 
k Bogu. Samo s bolju u srcu čovjek može se vratiti k Bogu koga je 
ostavio. Za obraćenje traži se pokajanje. 

To traži Božja pravda. I to je natjeralo Isusa da natovaren 


ljudskim grijesima pokaže ljudima vanjskim znakom obraćenja i 


kajanja kod Ivanova krštenja put iz grijeha. 
%# * % 
Ivanovo je krštenje, napokon, imalo i tu svrhu da bude kao za- 
dovoljština i naknada za grijehe. 
Grijeh, naime, nije samo uvreda Bogu. Grijeh je i nepravda 
Bogu nanesena. Grijeh je otimačina Božje časti. Grijeh je i otima- 
čina Božjih prava. Grijeh skida s Božje glave njegovu krunu, a 


79 


trga iz Božje ruke njegovo žezlo. Sve to čovjek bespravno i sveto. 
grdno prisvaja za sebe. 

Za grijeh protiv pravde nije dosta da se čovjek samo kaje. Za 
tata i razbojnika nije dosta, ako želi dobiti oproštenje, samo da 
kaže: žao mi je. Tuđe dobro viče k svome gospodaru. Bez naknade 
štete ili nepravde nema oproštenja. To vrijedi i za tata i lopova 
koji je nepravedno oštetio Gospodina Boga. I on mora nadoknaditi 
tu nepravdu koju je počinio. 

No čime da čovjek nadoknadi nepravdu Bogu nanesenu? čČo. 
vjekova je nepravda prema Bogu u sebi neizmjerna nepravda. Kad 
bi čovjek mogao nadoknaditi tu nepravdu, bio bi Bog. Pa kad čov. 
jek nije imao čime da plati svoj dug, što da učini nego da plati 
onim što je najviše i najvrijednije imao? A to je njegov život. Baš 
to je bio smisao Ivanova krštenja. Ivan je čovjeka uronio u vodu 
kao da ga utapa. Čovjek je slikovito time htio reći da je zaslužio 
smrt, da svoj dug želi platiti svojim životom. d 

To je tražila Božja pravda od čovjeka. Tražila je da barem sli- 
kovito plati Bogu svojim životom nepravde koje mu je nanio. Isus 
kao grešnik, natovaren našim grijesima, pošao je na Jordan, go- 
njen pravdom Božjom koja je već tada od njega zahtijevala barem 
slikovito predujam koji će kasnije stvarno platiti za te grijehe. 


No dok ovako danas promatramo Isusa koga Božja pravda 
tjera k svetom Ivanu na krštenje radi naših grijeha, ne dolazi li 
nam samo po sebi misao _ da i mi stojimo pod silom iste pravde 
Božje? I na nama grešnicima leže isti zahtjevi Božje pravde. Zbog 
svojih grijeha i mi se moramo znati poniziti. Zbog svojih grijeha i 
mi se moramo kajati. Zbog svojih grijeha i mi moramo pokorom 
platiti. 

Ili možda mislimo da pravda Božja leži samo na Isusu, a na 
nama samo da lebdi Božje milosrđe? Gdje je grijeh, tamo je i Bo- 
žja pravda. Pa ako je bila Božja pravda na Isusu zbog tuđih gri- 
jeha, zar da ne bude na nama zbog naših vlastitih? 

Nažalost, danas već ima kršćana za koje više i nema grijeha. 
Oni neće da vide da imaju grijehe. Oni neće više ni priznati da 
imaju grijehe. Ali zar je to zato što doista nemaju grijeha? Napro- 
tiv, to je zato što ih imaju i previše, pa u gustoj šumi više i ne vide 
drveće. Oni su u grijesima toliko otvrdnuli da ih više i ne osjećaju. 
Oni se pretvoriše u sotonu koji — nema grijeha. 

O spoznajmo pred Isusom grešnikom da smo grešnici! O priz- 
najmo s Isusom grešnikom da smo grešnici! Kad to spoznamo i 
priznamo, pravda će nas Božja kao i Isusa natjerati prema kršte- 
nju, i to prema Isusovu krštenju, krštenju u Isusovoj krvi. To je 
krštenje sakramenat svete ispovijedi ili pokore! Ona je sakrame 
nat poniženja, obraćenja i kajanja te zadovoljštine ili pokore. 
tome nas sakramentu, evo, vodi Isus dok odlazi na Ivanovo kršte- 

nje na Jordan tjeran Božjom pravdom. Neka to bude plod blag. 
dana Isusova krštenja! Amen. 
TE KE Slavonski Brod, 1971. 


Krštenje Isusovo 
BOŽJI JAGANJAC 


Pregled: Isusovo krštenje čin Boga »grešnika i pokornika«. 
: j Bog je postao grešnik u koliko je primio na sebe 
naše grijehe. 
Da ih je primio, pokazuju posljedice tih grijeha: 
*trpnost, ; ' 
smrtnost, 
ostavljenost od Boga. 
Crkva nam pokazuje Krista kao Božjeg jaganjca, 
opterećenog našim grijesima ' 
da ga više ne opterećujemo novim grijesima, 
đa mu i olakšamo teret grijeha 
svojim priznanjem grijeha, 
kajanjem i 
= pokorom. 


. Naša majka Crkva želi da Isus i cijela njegova tajna sve više 
Punim sjajem zasja u očima njezine djece. Zato je u posljednja 
vremena ustanovila blagdan još jedne tajne Kristova života koji 
dosada nije bio toliko u očima kršćana. To je blagdan Isusova krš- 
tenja. oli 

Doduše, Crkva je spominjala to krštenje slaveći Bogojavljenje. 
Krštenje je Isusovo bilo jedno od tri bogojavljenja koje je Crkva 
slavila na blagdan Bogojavljenja. I naš je narod zato Bogojavljenje 
zvao i Vodokršće. Za Bogojavljenje se na spomen Isusova krštenja 
blagoslivljala i voda. Ipak je to slavlje Isusova krštenja bilo na neki 
način na sporednom kolosjeku pa ga mnogi kršćani i nisu uočavali. 
Sada je, međutim, Crkva toliko naglasila tu tajnu Isusova krštenja 
da je taj blagdan stavila u nedjelju te ga kršćani ne mogu mimoići, 
a da ga ne bi slavili. ' 

Crkva, evo, danas slavi tajnu Isusova krštenja! 


ko*.R 


Kako vam je poznato, Bog je poslao pred Isusom kao preteču 
Ivana da pripravi Isusu puk spreman. A on je židovski narod pri- 
Pravljao za Kristov dolazak propovijedanjem pokore, pozivom na 
pokoru i na čine pokore i kajanja. Prvi od tih: čina pokore kao znak 
kajanja bio je krst ili uronjavanje u vodu Jordana. Ivanovo 'je krš- 

tenje bilo prema tome čin grešnika koji se priznao grešnikom i u 
kajanju odbacivao od sebe svoje grijehe. 

Kad je, dakle, bilo Isusu oko trideset godina, odlučio je da iz 
tišine i skrovitosti svoje nazaretske kućice krene na put svoje pra- 
ve zadaće radi koje je došao na svijet. Prvi korak na tom putu bio 
imu je da je došao k svetom Ivanu Krstitelju i od njega zatražio da 
ga krsti, kao što je krštavao sav ostali narod. No kad je Ivan čuo 
što Isus traži od njega, on se sav snebio od čuda. — Pa ti bi trebao 
mene krstiti, kako bih ja mogao tebe! Moj krst je čin grešnika i 
pokornika. Kako bih se ja usudio tebe proglasiti svojim krštenjem 
grešnikom i pokornikom! Ta ti si svet i neokaljan, odijeljen od 
griješnika i viši od nebesa! 

Ali Isus je ustrajao u svojem zahtjevu i Ivan ga je morao po- 
krstiti. Ivan je morao postupiti s Isusom kao s grešnikom i pokor- 
nikom. 

To je tajna koju danas slavimo. 

* oko 

A zar to doista nije tajna? Zar se morao samo Ivan čuditi i sne- 
bivati pred tom tajnom? Proglasiti Boga grešnikom kome treba po- 
kora — nije li to na prvi pogled prava hula na Boga? Nije li se 
Ivan na Boga nabacio najgadnijim blatom, blatom grijeha kad je 
Isusa krstio? 

Isus je, međutim, svetom Ivanu dao ključ u tu tajnu. On je 
shvatio sve njezine gotovo nedokučive dubine. A on je te dubine ot- 
krio i cijelom svijetu. Kad je, naime, Isus dolazio k njemu, on je 
prosvijetljen Duhom Svetim uskliknuo: — Evo Jaganjac Božji, evo 
koji uzima grijehe svijeta! Ivan je spoznao da je Isus jaganjac, ne- 
vin i nedužan kao nevino janje. On je spoznao svu božansku bez- 
grešnost i svetost u Isusu Kristu. Ali on odmah gleda na tom nevi- 
nom Janjetu grijehe, ne njegove, ali grijehe svijeta. On vidi to Ja 
nje opterećeno svim grijesima svijeta. 

U vječnim planovima Bog je odlučio svojega jedinorođenoga 
Sina učiniti prvorođencem stvorenja i glavom svemu čovječanstvu. 
On je imao doći na svijet kao kralj i glava čovječanstva. No što se 
dogodilo s čovječanstvom? Već je u svojim praroditeljima palo u 
grijeh. A koliko je djece tih grešnih praroditelja pošlo stopanja nji- 
hovim! U čitavoj svojoj povijesti, koja je povijest grijeha, čovječan- 
stvo je sebe toliko opteretilo grijesima da bi ga pritisnuli na dubinu 
pakla. Pa što se onda moralo dogoditi Kristu, Sinu Božjemu kad je 
kao glava čovječanstva došao na svijet? Glava osjeća sve što muči 
i boli njezino tijelo. Tako je i Krist osjetio na sebi i sav teret gri- 
jeha koje je čovječanstvo na sebe strovalilo. Na Kristu kao glavi 
čovječanstva ležali su svi grijesi toga čovječanstva. Gospodin je 
stavio na nj grijehe sviju nas. 

Isus je te grijehe dobrano osjetio na svojim ramenima. Kao što 
dim pokazuje vatru, tako i vanjske posljedice grijeha pokazuju gri 

jeh. Baš te izvanjske posljedice grijeha Isus je bolno osjetio na 
svojim ramenima. Kao Bog imao je od prvog časa uživati sve bla- 
ženstvo Božjega života. Ali radi grijeha koje je nosio na sebi on 
se rađa u bijedi i siromaštvu da trpi od prvoga časa svog života na 
zemlji. Od prvoga časa u njegovim su ušima grmjele i riječi rasr- 
đenog Boga nad čovjekom: — U koji god dan budeš jeo s drveta 
znanja dobra i zla, smrću ćeš umrijeti. On je osjećao u svojim Žži- 
lama otrov smrti koja je plaća za grijeh. A na koncu da osjeti i naj- 
strašniju smrt koja je posljednja kazna za grijeh, na križu je mo- 
rao, osjetivši srž te smrti, zavapiti: Bože moj, Bože moj, zašto si 
me ostavio? Osjetio je u svom srcu svu strahotu odbačenja od 
Boga. 

Tako je nedužno janje koje na sebi nije imalo krivice ni gri- 
jeha bolno osjetilo grijehe koje je na sebe uzelo. Pod teretom tih 
grijeha to je janje došlo i na Jordan, uvrstilo se u gomilu grešnika 
i kao grešnik i pokornik ušlo je u rijeku Jordan da pokaže pred ci- 
jelim svijetom da je doista Jaganjac Božji koji je uzeo grijehe svi- 
jeta. 

Tu je, dakle, pravi smisao današnje tajne, tajne Isusova kršte- 
nja. Crkva nam pokazuje Isusa kao nedužno janje i kliče sa svetim 
Ivanom: Evo Jaganjac Božji, evo koji oduzima s ramena svijeta 
grijehe na svoja ramena! 

x oko 

No što, onda, želi Crkva postići današnjim blagdanom? Zbog 
čega ona pred nas izvodi to Božje Janje opterećeno našim grije- 
“ma? Nije li to prije svega zato da nam pokaže kako je ono već 
dostatno opterećeno našim grijesima, da je već pretežak teret na 
njegovim ramenima? 

Već samo krštenje dovoljno pokazuje kako su Isusu bili teški 
Naši grijesi. Sjećate se, naime, Isusa na Maslinskoj gori. Kad su ga 
bili tamo pritisli naši grijesi da se tresao od straha i padao na zem- 
lju, da su mu istisnuli i krvav znoj na čelo, znate kako mu je ne- 
beski Otac poslao anđela da ga tješi i jača. Ali i sam je Isus tada 
tražio utjehu i pomoć svojih apostola. Uzeo ih je da mu budu dru- 
štvo u njegovoj smrtnoj muci i dolazio je k njima kao po utjehu 
i pomoć. Htio je, dakle, da oni s njime podijele teret grijeha koji 
ga je pritiskao. Nešto je slično bilo i kad je Isus došao na Jordan 
k Ivanu Krstitelju. On se bio zaputio na put prema spasenju svijeta 
i zato prema križu i Kalvariji. On je stoga osjetio, više nego ikada 
Prije, teret grijeha za koje je imao platiti. Baš zato je pošao sada, 
kao što će kasnije poći k apostolima, k svetom Ivanu Krstitelju da 
mu na neki način olakša breme grijeha koje ga je pritisnulo. Gri- 
Jesi su mu, dakle, bili toliko teški da je od samog čovjeka i od nje- 
gova krštenja tražio olakšanje i pomoć. 

Tako su teški bili naši grijesi Isusu, Božjem nedužnog Jaganj- 
Cu! Nije li, onda, dosta tereta na njemu? Zar da stavljamo još teži 

teret na njega? Pa vi znate da čovjek dobroga srca ne preoptere- 

ćuje ni svoga magarca. A samo čovjek najokrutnijeg srca preto- 

vari kola konjima pa ih onda tuče i udara da vuku nemoguć teret 

da izdahnu pod njime. Možemo li biti tako okrutni sa svojim Isu- 

sori? O dosta smo griješili! Dosta je grijeha i njihova tereta na Bož- 

jeg Jaganjcu! 8 
g * o k 

Ali zar da nam bude to dosta? Zar da nam bude dosta da više 
ne opterećujemo Isusa novim grijesima? Nećemo li rađe prisko. 
čiti k Isusu u svojoj sućuti i samilosti da i skinemo koji dijelak 
njegova tereta grijeha svijeta? Nećemo li učiniti sve da olakšamo 
Isusu njegovo breme? : 

Ili vam trebam mnogo tumačiti način na koji mi preuzimamo 
od Isusa teret grijeha koji ga pritište? To mi činimo već tim sa 
mim ako priznamo svoje grijehe. Kad je, naime, nebeski otac sta- 
vio na Isusa sve naše grijehe, stavio je za njih _i odgovornost na 
njega. Isus kao glava čovječanstva mora platiti za sve grijehe čov- 
ječanstva kao što otac mora platiti štetu koju počine njegova djeca. 
No onim časom kad pojedinac čovjek stane pred Boga i prizna: Ja 
sam grešnik. Ja sam krivac. Zašto da za moje grijehe ispašta nedu- 
žno Janje? on skida s Isusovih ramena odgovornost i podmeće svo- 
ja ramena pod krivnju tih grijeha. Tako je samo priznanje za Isusa 
olakšanje. EK ' 

Kako je, dakle, žalosno kad se znadu kršćani busati u prsa i 
govoriti: Mi nemamo grijeha. Nikoga nismo ubili, ni zapalili, ni 
opljačkali. Mi smo bez grijeha i krivice! Koliko oni sebe proglašu- 
ju nedužnima, toliko Krista proglašuju grešnijim. Koliko oni sa 
sebe skidaju krivnju, toliko težu krivnju navaljuju na Isusova ra- 
mena. Ali zato kršćanin se udara u prsa i ponizno vapi: Moj grijeh! 
Moj grijeh! Moj preveliki grijeh! Bože budi milostiv meni grešni 
ku, taj skida s Isusovih ramena na svoja ramena teret grijeha koji 
je bio navalio na njih, : ' i 

Krk sk 

Ali još više skidaju i pretovaruju oni koji svoje grijehe ne sa 
mo priznaju, nego za njih se i kaju. Isusovo krštenje bilo je upra- 
vo zajedno s ispoviješću grijeha i kajanje za grijehe. Grijesi su kao 
veliko teško kamenje. A kad čovjek svojim kajanjem udara po nji 
ma, kao da ih mrvi u sitno kamenje ili prašinu i time samo po sebi 
olakšava njihov teret. bog ko 

Lijepo, naime, govori Isus da će biti na nebu veće veselje radi 
jednog grešnika koji čini pokoru, a to znači koji se kaje za svoje 
grijehe, nego za devedeset devet pravednika kojima ne treba po 
kore. Isus je to govorio iz vlastita srca. Isusu su bili teški naši gr!- 
jesi. Ali je pod svom tom njihovom težinom bio presretan kad je 
vidio da nije uzalud muka i smrt koju podnosi zbog tih grijeha. 
Tako su raskajani grešnici bili preveliko Isusovo olakšanje. Nasu- 

prot, ništa nije toliko otežalo njegovo srce pod grijesima u njego- 
voj muci kao što kad je vidio Judu i njegove sljedbenike u grijehu 
koje je predvidio da će biti badava sva njegova muka koju je tr- 
pio za te grijehe. Nepokajani grijesi bili su za Krista stostruko te- 
ški grijesi. To je bilo najteže kamenje na Isusovoj duši. 
KOK OK 

A ako hoćemo biti pravi Šimuni Cirenci koji skidaju s Isuso- 
vih ramena teret grijeha, tada skinimo s Isusovih ramena i križ 
koji su mu natovarili naši grijesi. Veliko je priznati svoje grijehe. 
Još veće je kajati se za svoje grijehe. Ali je najveće i trpljenjem 
činiti pokoru za grijehe. ' ž 

Ta rekli smo da je Isus najviše osjetio teret naših grijeha po 
posljedicama tih grijeha. On i nije morao osjetiti težinu grijeha 
u njima samima kad ih u njima samima nije mogao ni uzeti na 
sebe. Osjetio ih je dakle u njihovim posljedicama, a to su bile 
muke i boli koje je morao za njih trpjeti. On je u ime grijeha 
primio od svog Oca određenu mjeru trpljenja i boli. Ako, dakle, 
kršćanin. dragovoljno na sebe preuzme dio boli i trpljenja kao po- 
koru zajedno s Kristom, tad on, doista uzima s Isusovih ramena 
križ grijeha. Što više mi preuzmemo od Krista pokore za grijehe, 
to manje je on trebao trpjeti za te grijehe. bs it 

Trpjeti raspet s Kristom i pokoru činiti za grijehe zajedno s 
Kristom — to je najveće odterećenje Božjeg Jaganjca od tereta 
grijeha. = 

i KOKOK x 

Evo, dakle, Božjeg jaganjca! Evo onoga koji uzima. grijehe 
svijeta! Dok nam ove riječi dovikuje majka Crkva slavljem blag- 
dana Isusova krštenja, neka to ne ostane bez ploda u našim du- 


šama! Neka. to proizvede u nama onaj plod koji najviše od toga 


očekuje Crkva: Što manje grijeha, što više pokore! Siđimo s Isu- 
som i mi u rijeku Jordan! Neka i nas s Isusom pokrsti sveti Ivan 
Krstitelj svojim krštenjem pokore! Rijeku Jordan uvijek imamo 


kraj sebe.. Vode Jordana naše su vlastite suze. Neka dakle kapne 


barem koja suza .iz naših očiju, a još više iz našega srca nad na- 
šim grijesima! A ako nam ostane još koja suza i za grijehe naših 
bližnjih, bit će Isusu još lakše breme grijeha koji su na njemu. 

. Ali tada će veselo poskočiti Božje Janje i već se na zemlji pri- 
praviti da nas pozove na svoju gozbu, na gozbu Jaganjčevu. Amen. 


Slavonski Brod, 1969. 
Isusovo krštenje C 
UKLJUČENJE MEĐU GREŠNIKE 
Pregled: Krštenjem se Isus uključio među grešnike. 7 

Današnji kršćani htjeli bi sebe izuzeti iz 
grešnika 
niječući potrebu krštenja male djece, 
niječući potrebu ispovijedi 
za svetu pričest, 
niječući potrebu čestog ispovijedanja. 


Danas je blagdan Isusova krštenja. Ne trebam vam mnogo 
tumačiti kakvo je to bilo krštenje. Bilo je to krštenje svetoga 
Ivana Krstitelja. Bilo je to uronjavanje u vodu rijeke Jordan. Bi- 
lo je to krštenje vodom, kako je sam sveti Ivan istaknuo u današ: 
njem evanđelju. 

No to krštenje vodom bilo je na neki način krštenje suzama. 
Bilo je to, naime, uronjavanje u vodu kao znak kajanja za grijehe. 
Izronjen iz vode kao da je čovjek cijelim svojim tijelom plakao, 
A plakao je oplakujući svoje grijehe. Bilo je to, dakle, krštenje 
grešnika koji su se kajali za svoje grijehe. 

Isus se želio krstiti upravo tim krštenjem. Lijepo kaže današ- 
nje evanđelje: Dok se sav narod krstio, krstio se i Isus. Isus se 
uključio u sve one grešne mase koje su dolazile k Ivanu da obave 
obred kajanja za svoje grijehe. Kao da su ga njihove suze za gri- 
jehe poput bujice povukle sa sobom i on je ušao u društvo greš- 
nika koji su se kajali za grijehe. 

Dobro znate zašto je Isus mogao ući u to društvo grešnika i 
s njima zajedno obaviti čin kajanja za grijehe i ako je bio nedu: 
žno Janje, neokaljano Božje Janje koje nije na sebi imalo ni lja 
ge ni krivice. On je uzeo na sebe naše grijehe. Uzeo je na sebe sve 
grijehe svijeta i postalo je Božje Janje koje je uzelo grijehe svi- 
jeta. On se dakle mogao s punim pravom uključiti među grešnike 
i obaviti čin kajanja za grijehe. Nisu to bili njegovi grijesi. Bili su 
to grijesi svijeta. 

kO kO 

No dok danas gledamo Isusa kako se uključuje među grešni 
ke i obavlja čin kajanja grešnika, nije li to velika pouka za nas u 
današnja vremena? Isus se uključio među grešnike i ako je bio 
nedužno Božje Janje. A današnji mnogi kršćani, osobito oni koji 
sebe smatraju učenim kršćanima ili teolozima, htjeli bi se isklju- 
čiti iz grešnika. Oni bi željeli biti nedužniji od Božjeg Janjeta. I 
sus je želio priznati grijehe i kajati se za grijehe. A ti današnji krš- 
ćani počinju tvrditi i čak dokazivati da oni uopće nemaju grijeha. 
A baš to je jedan od najvećih grijeha današnjih kršćana što bi že- 
ljeli pred svijetom paradirati kao da su bez grijeha. Oni počinju 
tvrditi da grijeha uopće nema. . 

Ili vam to trebam tumačiti? Ima, naime, danas nastranih uči 
telja koji bi željeli ukinuti krštenje male djece. Oni tvrde da ma: 
lu djecu ne treba krstiti. Oni žele ukinuti ono što je Crkva činila 

od prvih svojih vremena, kao nešto nepotrebno ili čak besmisleno. 

Znadete zašto Crkva krsti svakoga čovjeka, pa i malenu dje- 
cu. Ona vjeruje da se svaki čovjek rađa u istočnom grijehu koji 
od Adama prelazi na čitavo čovječanstvo. Čitav je ljudski rod za 
ražen tim grijehom. Svaki čovjek dolazi na svijet s tim grijehom. 
Sveti je krst ustanovljen u prvom redu da se čovjek opere od tog 
grijeha koji od Adama prelazi na sve ljude. 

Zbog čega se dakle može braniti djeci da dođu do tog oproš- 
tenja istočnog grijeha? Kako se dolazi na to da se odbija djecu 
od svetoga krsta? Pa jednostavno tako što se niječe istočni grijeh! 
Ti mudraci tvrde da taj grijeh uopće ne postoji. Svojim mudroli- 
jama oni taj tako zvani grijeh svode na naravnu iskvarenost čov- 
ječje naravi, ili jednostavno na naravnu pogrešivost čovječje na- 
ravi. A toj naravnoj iskvarenosti ili pogrešivosti čovječje naravi 
ne može prema njima, krštenje ništa pomoći. Zato ga i ne treba. 
Za njih dijete s krstom ili bez krsta jednako vrijedi pred Bogom. 
Jednako dolazi u nebo. Njima ne znače ništa Isusove riječi: Tko 
se ne preporodi vodom i Duhom Svetim, ne može ući u kraljev- 
stvo nebesko. 

To je jedan od najznačajnijih primjera kako bi se kršćani že- 
ljeli učiniti pravednima, izuzeti od zakona grijeha. Oni jednostav- 
no brišu pojam istočnog grijeha iz kršćanske vjere. 

Ali da li ćemo se mi na pogled Krista koji se uključuje među 
grešnike dati da nas ti mudraci povuku za sobom da se mi isklju- 
čimo iz broja grešnika? Pravi će kršćani ponavljati sa svetom Cr- 
kvom: Gle začet sam u nepravdama i u. grijesima me je začela 
majka moja! Od svog sam začeća među grešnicima. Daleko zato 
od pravih kršćana da bi uskratili svojoj djeci milost oproštenja 
grijeha po svetom krstu! Dok roditelji daju svoju djecu na krš- 
tenje, oni zajedno s Kristom svoju djecu uključuju među grešni- 
ke da po Kristu iz grešnika postanu pravednicima, da po Kristo- 
vu Duhu prime oproštenje grijeha. 

KOKOK 

No možda nije do nas dopro taj val mudrovanja koje bi že 
ljelo malenu djecu izdvojiti od grešnika. Ali drugi val još goreg 
mudrovanja već zapljuskuje i naše obale. Ima, naime, takvih koji 
jednostavno sve od reda tjeraju na svetu pričest, ne pitajući da 
li pojedinci nemaju možda grijeha koji bi ih priječili od Kristova 
stola. Kod malene djece do četrnaest godina oni nijesu htjeli ni 
čuti o ispovijedi. Svi na pričest bez ispovijedi — postalo je njiho- 
vo načelo. 

Doduše, čitamo u svetom evanđelju kako je gospodar poslao 
svoje sluge u njegovu svadbenu dvoranu na svadbenu gozbu sve 
s tngova i ulica i raskršća, Ali kad je gospodar ušao u dvoranu, 
pa je našao čovjeka koji nije bio odjeven u svadbeno ruho, znate 
što je učinio. Upitao ga je( — Prijatelju, kako si ovamo ušao bez 

.svadbenog ruha. A tada ga je dao baciti van u tamu gdje. će biti 
plač i škripanje zubi. Krist je tu divno u slici pokazao kakovje za 
svetu pričest, tu svadbenu gozbu, potrebno svadbeno. ruho,-a to 
znači duša bez teškoga grijeha. v Para ' 
Ako dakle želimo nekoga pozvati k Isusovu stolu,. moramo 
biti najprije sigurni, makar ljudskom sigurnošću da on.nema teš. 
koga grijeha. Što dakle znači kad se želi natjerati na svetu pri- 
čest sve bez razlike? Što drugo nego da smo uvjereni da nitko od 
tih pričesnika nema teškoga grijeha? ik GOBABICA Ala 
A baš to je strahovita zabluda. današnjih nastranih mudraca 
među kršćanima! Oni, naime smatraju, da više i nema smrtnoga 
grijeha. Sveti Pavao nabraja čitave litanije grijeha zbog kojih se 
ne može na nebesku gozbu: Ni bludnici, ni idolopoklonici, ni pre- 
ljubnici, ni mekoputnici, ni oskvrnitelji dječaka, ni tatovi; ni la- 
komci, ni pijanice, ni klevetnici, ni razbojnici neće baštiniti kra- 
ljevstva nebeskoga — kaže on samo na jednom mijestu. Ti mudra- 
ci današnji jednim perom žele prekrižiti sve te. grijehe kao da su 
.+to dobra djela kojima si čovjek zaslužuje nebo. Nemojte se vara- 
ti! S pravom zato dovikuje isti apostol. i bea 
Grijeh postoji i grijesi postoje! I to ne. možda jedan ili dva 
ili tri. Ima svakovrsnih velikih i teških grijeha. Čovjek se ne mo- 
že bezbrižno izuzeti iz društva grešnika ako je u nj upao. Čovjek 
se ne može olako proglasiti nedužnim janjetom: Dok Sin Božji, 
pravo nedužno Božje Janje ide zajedno s ostalim grešnicima na 
. Jordan k Ivanu da ga krsti krstom kajanja za grijeh, :ne može 
čovjek grešnik, kršćanin grešnik sebe proglašivati jednostavno 
bezgrešnim. Već sveti Pavao opominje kršćane: Neka svatko prije 
pričesti ispita samoga sebe te onda jede od kruha i prije iz ka- 
leža jer iko jede i pije nedostojno, jede i pije svoju osudđu::što. u 
tom ne razabire tijelo Gospodnje. Kršćanin dakle može imati gri- 
jeha koji ga priječi da pristupi k Isusovu stolu. A ako ih ima, mo- 
ra se uvrstiti neđu grešnike koji idu na Isusovo krštenje, kršte- 
njem Duhom Svetim u svetoj ispovijedi. Ako se Isus uključuje 
među grešnike, ne smije biti teško ni kršćaninu, pravom grešni- 
ku, da se među njih uključi. 
koko : m E 
Ima još jedan način kojim bi se željeli moderni učitelji među 
samim kršćanima izuzeti iz zajednice grešnika. Oni govore da je 
sveta ispovijed zastarjela stvar, da kršćaninu nije potrebna česta 
ispovijed. A htjeli bi što više dokinuti ispovijedanje, barem tako 
zvano pojedinačno ispovijedanje. E 
-Isus je ostavio svojoj Crkvi sakramenat svete ispovijedi ili 
pokore kao dar grešnicima za opraštanje njihovih grijeha. Rekao 
je, naime, apostolima: Kojima oprostite grijehe, oprostit će im 
se. Već u Djelima apostolskim čitamo, kad je-sveti Pavao došao 
U Efez, kako su k njemu dolazili grešnici i priznavali svoje. grije- 

rodila. 


he. Ispočetka Crkva nije širom otvorila vrata Božjeg milosrđa 
koje predstavlja taj sakramenat. Ali je vremenom ta vrata sve vi- 


.še otvarala. Postajala: je svjesnija velikog blaga milosrđa koje joj 


je-Isus u tom sakramentu ostavio. Tako je dolazila sve više do 
svijesti da se u tom sakramentu mogu oprostiti ne samo veliki i 
teški grijesi.nego da ima vlast opraštati i lake grijehe. A kršćani 
su sve više tražili tu kupelj ne samo za teške nego i za lakše gri- 
jehe. A što su se više prali, to su. više željeli biti čišćima. Tako je 
nastao običaj čestih ispovijedi. Želja za duhovnom čistoćom ga je 
Što. dakle znači kad različiti krivi učitelji žele kršćanski. na- 
rod. odvratiti od čestih ispovijedi? To znači zamazati svoje oči: da 
ne. vidimo pogrešaka koje bismo mogli u njima oprati. Vi ste či- 
sti! Što dakle tražite u svetim ispovijedima? Tako ti učitelji dovi- 
kuju kršćanskom puku. 
Ali ni tu se pravi kršćani neće dati zavarati. Dok nas je Isus 


naučio da svaki dan molimo: Otpusti nam duge naše, nećemo si 


nikada utvarati da smo bez grijeha_.i bez ljage koju ne bi bilo 
dobro da operemo u Kristovu krštenju, u kupelji svete ispovijedi. 
Tko ima manje grijeha, taj više osjeća i najmanje grijehe. Taj će 
zato i usrdnije tražiti da si opere noge, ako i ne treba glavu i ti- 


jelo. 


Ne dajmo se dakle da nas tko odvrati od Isusa Krista koji 
ide među grešnike da se krsti s ostalim grešnicima! Ako budemo 
s Isusom tražili krštenje, a to znači oproštenje grijeha, postat 
ćemo doista njegovi jaganjci bez grijeha. A ako si budemo utva- 


rali da smo bezgrešni kojima ne treba krštenja ni oproštenja, gri- 


jeha, umrijet ćemo u svojim grijesima. Amen. 
Ž 5 Varaždin, 1972. 


Isusovo prikazanje 
CRKVENE ZAPOVIJEDI 


Pregled: Blagdan izvršenja Mojsijeva zakona. 
Poticaj na izvršenje crkvenog zakona. 
Zašto treba držati crkveni zakon? 
Čemu taj zakon? : 
Što je taj zakon? 


.. Danas slavimo blagdan Marijina očišćenja i blagdan Isusova 
Prikazanja. No ako želimo najsavršenije reći, mogli bismo to iz- 


Traziti jednim izrazom: Danas slavimo blagdan izvršenja Mojsije- 


va.zakona sa strane Marije i svetog Josipa. Tako nam govori sve- 
to evanđelje: — Pošto se izvršiše dani Marijina čišćenja po zako- 

nu Mojsijevu, doniješe dijete Isusa u Jeruzalem da ga prikažu Go- 
spodinu, kako je napisano u zakonu Gospodnjem i da prinesu žr- 
tvu, kako je propisano u zakonu Gospodnjem. Evanđelista kao 
da neprestano samo ponavlja zakon Mojsijev, zakon Gospodnji, 
koji je Gospodin dao po Mojsiju, dok pripovijeda događaj čiji 
spomen mi danas slavimo. U središte današnjeg slavlja tako samo 
evanđelje stavlja izvršenje Mojsijeva zakona. 

Vi znadete što je to Mojsijev zakon. To je zakon kojeg je Bog, 
kako kaže sveti Pavao, po anđelima dao barem u jezgri Mojsiju, 
a koji su kasnije upotpunili različiti proroci. Taj se zakon nalazi 
u četiri posljednje Mojsijeve knjige. Taj je zakon Bog dao svom 
izabranom naredu kao vanjski izražaj saveza s tim narodom. A 
dao mu ga da mu bude temelj i putokaz svega njegova bogoštov- 
nog, ćuđorednog i društvenog života. 

Makar su u tom zakonu, osim zapovijedi i propisa za religio- 
zni i ćudoredni život, bile i zapovijedi i propisi na običan građan- 
ski život, ipak je on nosio na sebi Božji pečat. Zato je on bio ži- 
dovskom narodu najveća svetinja. A želio je i sam Bog da tako 
bude. Bog je htio da taj zakon bude svetinja koja će narodu do- 
zivati u pamet zavjet koji ima s Bogom i biti dokazom tog zav- 
jeta ili saveza. Zato je odredio da se stavi knjiga zakona u sam 
zavjetni kovčeg u svetištu nad svetištem Božjega šatora. 

No ako je svima Izraelcima taj Božji zakon bio svetinja, ni- 
kome nije bio tolika svetinja kao najvećoj kćeri izraelskog naro- 
da, najljepšem cvijetu kojim je taj narod procvao, a to je bila 
blažena Djevica Marija. Ona kao ponizna Božja ropkinja htjela je 
izvršiti i samu sjenu tog zakona. Ona je htjela najsavršenije izvr- 
šiti svaku točku tog zakona. Baš zato dolazi, i ako nije trebala o- 
čišćenja, da izvrši zakon očišćenja. Ljubav prema zakonu u Mari 
jinu je srcu kao prekipjela preko samog ruba tog zakona. U za- 
letu svog oduševljenja za zakon preskočila je preko svih njegovih 
vrhunaca. 

Današnji je blagdan upravo spomen te Marijine ljubavi pre 
ma Mojsijevu zakonu i Marijina najpotpunijeg izvršenja tog za 
kona. 

koko 

No zašto slavimo to slavlje Marijina izvršenja Mojsijeva zako- 
na? Zar možda zato da se i mi kao neki novovjerci sami oduševimo 
za Mojsijev zakon pa da ga sami počnemo iznova vršiti? 

Daleko to bilo od pravovjernih kršćana! Mojsijev je zakon bio 
dan samo izraelskom narodu. On je imao svrhu da taj narod pr+ 
pravlja za njihova Mesiju. Dolaskom Spasitelja na svijet i izvrše“ 
njem njegova djela taj je zakon izgubio svoj smisao. Taj je zakon 
bio, kako smo rekli, vanjski izražaj Starog zavjeta. Kad je, dakle 
stvoren Novi zavjet, Mojsijev je zakon izgubio obvezu i za same 

Židove, a kamo li za one koji nisu Židovi. Krist nas je oslobodio 
od zakona — kako piše sveti Pavao. 

Marija nas, dakle, svojim izvršenjem zakona ne želi oduševiti 
za taj stari Mojsijev zakon koji je nju obvezivao još kao pripadni- 
cu Staroga zavjeta. Ali nas taj Marijin primjer mora oduševiti da 
s još većim žarom mi izvršavamo i izvršimo zakone i propise ko- 
jima smo podložni kao pripadnici Novoga zavjeta. 

Bog, naime, nije povezao zakon samo sa Starim zavjetom. Bog 
je svoj novi zakon povezao i s_ Novim zavjetom. Kao što je 
stari zakon dao po Mojsiju i prorocima, tako je i novi zakon dao 
po Isusu i njegovim nasljednicima. Isus nije došao na svijet samo 
kao učitelj da uči svijet, niti samo kao spasitelj da spasi svijet. On 
je došao i kao zakonodavac da vlada svijetom. Ta on je kralj! 

Svoju kraljevsku zakonodavnu vlast Krist je obilno vršio već 
na zemlji dok još nije rekao: Dana mi je sva vlast na nebu i na ze- 
mlji. On je učio kao onaj koji ima vlast, kaže evanđelje. On kao za- 
konodavac upotpunjuje same ćudoredne propise zakona. On daje 
i svoju novu zapovijed kao temelj Novoga zavjeta. 

A tu svoju zakonodavnu vlast prenosi on i na svoje nasljedni- 
ke. On govori svom prvom apostolu Petru, a i svojim apostolima: 
— Štogod svežete na zemlji, bit će svezano i na nebesima. Vi imate 
vlast vezati, obvezivati, a to znači imate vlast davati zakone mojim 
učenicima, mojoj Crkvi. U svojim je apostolima tako Crkva primila 
zakonodavnu vlast nad svojim vjernicima od samoga Isusa Krista. 
Iz te se Kristove i crkvene zakonodavne vlasti rodio zakon Novoga 
zavjeta, s jedne strane evanđeoski zakon, a s druge crkveni zakon. 

Primjer blažene Djevice Marije kao najsavršenije izvršiteljice 
zakona potiče, dakle, kršćanski narod na izvršenje tih zakona No. 
voga zavjeta. Marijin nas primjer na današnji dan zove da do sit- 
nice ispunimo evanđeoski zakon i crkveni zakon. 

* *o* 

Ima, međutim, kršćana koji bi još, barem na riječima, bili 
spremni podmetnuti šiju u jaram evanđeoskog zakona, u koliko je 
to izravno Kristov zakon. Ali se svim silama opiru da stave vrat u 
jaram Crkve. Držati zapovijedi Božje ili Kristove — to još nekako 
mogu čuti. Ali držati zapovijedi crkvene — o tome ni čuti. Zašto 
bismo morali slušati ljudske zakone? Čemu te zapovjedi Crkve _i 
koji je njihov smisao kad imamo Božji zakon i zapovijedi? Tako 
oni pitaju. Samo nam se po sebi postavlja zahtjev da na ta pitanja 
odgovorimo. 

Zašto je, dakle, kršćanin dužan vršiti zapovijedi ne samo Božje 
nego i crkvene? To nam se pitanje prvo postavlja? 

Odgovor smo na to pitanje zapravo već dali. Rekao sam, nai- 
me, da je Krist svojoj Crkvi dao po apostolima vlast vezanja, vlast 
obvezivanja, a to znači zakonodavnu vlast. — Štogod svežete na 
zemlji, bit će svezano i na nebesima! 

Krist je, međutim, pošao i dalje. On je poistovjetio vlast-Crkve 
sa svojom vlastitom vlasti. — Tko vas sluša; mene sluša, a tko me- 
ne sluša, sluša onoga koji me je poslao. Tako je on rekao. 

A to nije nešto čudnovato. Apostoli, a prema tome i vlast Cr. 
kve, samo su nastavak Isusa Krista i zato njegove vlasti. Crkva je 
Kristovo tijelo, a apostoli su njezina vidljiva glava mjesto Krista. 
— Mi smo poslanici mjesto Krista — dovikuje sveti Pavao — kao 
da Bog opominje po nama. Vlast Crkve predstavlja vječnog Krista 
koji živi u svojoj Crkvi. Oni su zato nosioci Kristove vlasti. Prez- 
reti zato vlast Crkve znači prezreti samoga Krista. Baš zato i govori 
Isus: — Tko ne sluša Crkve, neka ti bude poganin i javni grešnik. 
Tko ne sluša Crkve, odrekao se Krista. 

“Ali još više! - Vi znadete i to da je Crkva Kristova zaručnica. Pr- 
stenom rane svojega srca Krist ju je zaručio na svome križu. Krist 
ljubi svoju Crkvu. više nego što ijedan muškarac na zemlji ljubi 
svoju ženu jer tu Kristovu ljubav prema Crkvi daje sveti Pavao kao 
božanski nedostiživi uzor za ljubav prema njihovim ženama. 

Crkva je, dakle, Kristova ljubljena zaručnica, a naša majka. Da 
li je onda još potrebno dokazivati zašto moramo slušati Crkvu? Kad 
otac obitelji odlazi u daleki svijet i ostavi svojoj ženi djecu na bri- 
zi, što će reći na svom rastanku kao prvu i posljednju riječ nego 
riječ: — Slušajte majku! Što biste onda rekli djetetu koje bi reklo 
majci: — ja slušam samo oca. Tebe ne slušam. Otac je vlast u kući, 
ja se pokoravam samo njemu. Što biste rekli takvom djetetu, nego 
riječ svetog Ciprijana iz prvih kršćanskih vremena: Tko nema Cr- 
kve za majku, nema ni Boga za oca! Tko hoće imati .Boga za oca, 
taj mora imati Crkvu za majku. 

ko o* 

Ali čemu zapovijedi i zakon Crkve? Tako ljudi pitaju dalje. 
Nije il dostatan sam evanđeoski zakon, Kristov zakon? Čemu na- 
tovarivati još nove zakone na leđa kršćanima? 

Baš tako se tužio i jedan crnac u izvještaju nekog misionara. 
Taj je crnac morao nositi tešku vreću krumpira. Misionaru ga bude 
žao, pa mu reče: — Evo ti kolica. Stavi tu vreću na kolica pa gu 
raj! A crnac. samo da ne zaplače govoreći: — Oče, ti nemaš srca. 
Pa vidiš da mi je preteški teret dok nosim samu vreću krumpira, 
a ti mi želiš još.natovariti da guram kolica. Ti me želiš.ubiti. Ni- 
kakvo misionarevo dokazivanje nije koristilo. Crnac je rađe nosio 
sam krumpir nego da i gura kolica. 

Razumijete li u čemu je stvar? Jadni crnac nije mogao shva- 
titi da bi mu bilo lakše gurati kolica i s još više krumpira nego 
nositi sam krumpir na leđima. Nije shvatio da kolica imaju svrhu 
da olakšaju prenošenje tereta, a ne da otežaju. Baš tako i. mnogi 
kršćani ne shvaćaju kako i crkvene zapovijedi nijesu dane za to da 
otežaju Božje zapovijedi niti Kristov evanđeoski zakon, nego nasu: 
prot zato da budu pomagala za lakše izvršenje tog zakona, 

Crkvene su zapovijedi samo tumačenja Kristova zakona i prila- 
gođavanje za pojedinačna vremena i prilike. Tako je Krist na po- 
sljednjoj večeri zapovijedio kad je odslužio svoju svetu misu: Ovo 
činite na moju uspomenu! Kršćanin bi mogao pomisliti da mora 
svaki dan prisustvovati svetoj misi i primiti svetu pričest i tako 
činiti spomen na Krista i njegovu žrtvu. No što govori Crkva svo- 
jim zapovijedima? Slušaj pobožno svetu misu u nedjelju i zapovje- 
dane blagdane. Svake se godine najmanje jedamput ispovijedi i o 
Uskrsu pričesti. Crkva je, dakle, neizrecivo olakšala breme Kristove 
zapovijedi: Ovo činite na moju uspomenu. Slično je jednom Krist 
rekao kad su ga farizeji korili što njegovi'učenici ne poste, da _ će 
doći vrijeme Kad će oni postiti. To će biti: kad im se uzme zaruč- 
nik. Što bi iz toga kršćani mogli zaključiti? Isusa više nema među 
nama. Znači sad moramo neprestano postiti. -A što čini Crkva? Iz- 
daje svoju zapovijed: Posti zapovjedne poste i u određene dane ne 
mrsi. A danas je te dane Crkva suzila na namanju mjeru. T.onda 
može još netko pomisliti da su crkvene zapovijedi ležanje! .Kristo- 
va žakona! 

Crkvene su zapovijedi dakle laika za obdržavanje Kristova 
zakona. One su prava nebeska kolica da nam: omoguće dogurati te- 
ret evanđeoskog zakona do neba. Tu Krist najbolje pokazuje što je 
jednom rekao: — Moj je jerada skokisli, a moje je breme lako. ' 

Mogao bi još tko zapitati: Što je to taj crkveni zakon? Kakve 
su to zapovijedi koje nam Crkva nalaže? 

Kako sam već rekao, crkveni zakon prilagođuje Kristov zake 
različitim vremenima. Zato črkveni zakon nije! neka neukroćena 
nepromjenljiva stvarnost. On se prilagođivao vremenima, mjestima 
i ljudima. Najsavršeniji je, međutim, crkveni zakon stvorila rimska 
Crkva, latinska Crkva. Ona je nasljednica rimskog duha. A nijedan 
narod u povijesti čovječanstva nije stvorio tako savršeno pravo i 
nije imao tako istančani pravni duh kao što je imao rimski narod. 
Tako je rimska Crkva imala već kao neki naravni temelj za svoje 
savršeno zakonodavstvo. 

No ni to rimsko crkveno zakonodavstvo nije nastalo odjednom 
i preko noći. U rimskom: je crkvenom zakonodavstvu pohranjeno 
i živi iskustvo devetnaest stoljeća vještine upravljanja. Početkom 
se ovog stoljeća, međutim, bilo nagomilalo već toliko različitih od- 
redaba i zakona u Crkvi da se nisu bili kadri u njima snaći gotovo 
ni najvrsniji pravnici. Baš zato je veliki papa svetac, Pio X, koji je 
od seoskog župnika postao papom te je shvaćao potrebu jednostav- 
nog crkvenog zakona, odlučio pojednostavniti čitav crkveni zakon. 
Svorio je u tu svrhu komisije i odbore. Plod njihova velikog rada 
bio je crkveni zakonik koji je Svečano objavljen na Duhove 1918. 
godine. To je znameniti crkveni zakonik s 2414 paragrafa, u kojima 
je sažeto u glavnom čitavo pravo.i zakon Crkve. A sada se radi da 

se i taj zakonik usavrši i prilagodi novim vremenima prema smjer- 
nicama posljednjeg crkvenog sabora. 

Svaki je kršćanin katolik zapadnog obreda podložan tom crk- 
venom zakoniku. Tko želi biti pravi sin majke Crkve, a to znači _i 
pravo dijete Boga Oca, taj mora vršiti spomenuti zakonik. 

Međutim, većina propisa tog zakonika Crkve redovno se ne 
tiču običnh kršćana. Zato je Crkva iz tog zakonika uzela samo pet 
najglavnijih propisa i zapovijedi koje predlaže svim kršćanima. Vi 
ih znate. To je pet crkvenih zapovijedi. 

Mi smo te crkvene zapovijedi naučili kao neku molitvu. Ali ako 
ste opazili, i te su se zapovijedi malo promijenile i prilagodile no- 
vom vremenu i prilikama. Tako je uvedena kao nešto novo zapo- 
vijed o uzdržavanju crkvenih ustanova. Brini se ili doprinosi za uz- 
državanje crkve i duhovnih pastira. Zapovijed je to prema riječima 
svetoga Pavla, koja potječe zapravo od samoga Isusa Krista. U za. 
padnom kršćanskom svijetu ona je već odavna uvedena. A u našim 
prilikama ona dobiva svoju posebnu važnost. 

Jednako tako i peta crkvena zapovijed koja je nekada glasila: 
Ne svadbuj svečano u zabranjeno vrijeme dobila je svoj novi pravni 
oblik koji dublje izražava crkvenu zapovijed o ženidbi. Danas ona 
glasi: Obdržavaj ženidbene propise svete majke Crkve. Danak dakle, 
za Crkvu nije više toliko važno kad ćeš se ženiti nego da li ćeš se 
ženiti po propisima Crkve. Kako vidite i ta zapovijed ima svoju po- 
sebnu važnost u našim prilikama. 

Lako odatle vidite, kako crkvene zapovijedi i crkveni zakon u 
svako vrijeme idu za tim da savršenije i potpunije izvršimo Isu- 
sov zakon. Idu za tim da probiju čovjeku putove do lakšeg izvrše- 
nja Božjega zakona. 

kokoš 

Za blaženu Djevicu Mariju čitamo nakon njezina prikazanja 
djeteta Isusa u hramu: Kad izvršiše sve po Gospodnjem zakonu, 
vratiše se u svoj grad Nazaret. 

A što će se čitati u velikoj Božjoj knjizi, knjizi života, o nama 
ako budemo izvršili čitav zakon Krista i njegove Crkve? Znadete 
što? Kad budemo zvršili sve po Gospodnjem zakonu, izraženom u 
Zakonu Krista i Crkve, tad ćemo i mi zajedno s Isusom, Marijom 
svetim Josipom otići ne u njihovu zemaljsku kućicu, nego u nji- 
hovu nebesku kuću. To će biti plod izvršenja zakona: naša kuća na 
nebu. Amen. 

Varaždin, 1962. 


Pepelnica 


POČETAK KORIZME 
Pregled: Korizma je vrijeme četrdesetdnevnog posta kao 

priprave na Uskrs. 

Četrdeset dana je po primjeru Mojsija, Ilije, a 
iznad svega Isusa Krista. 

A post je priprava na Uskrs jer se na blagdan 
života valja pripraviti vježbom smrti. 

Ta vježba smrti nije samo u odricanju hrane. 


Danas započinje sveta Korizma. Ne trebam vam tumačiti što 
to znači Korizma. To je poslavljena latinska riječ Quadragesima, 
što bi u prijevodu značilo Četrdesetnica. Korizma je dobila to ime 
Četrdesetnica jer je u stara vremena bila vrijeme četrdesetdnevnog 
posta kršćanske zajednice. Vrlo je rano nastao taj kršćanski obi- 
čaj četrdesetdnevnog posta kao priprave za Uskrs. Sveti su Oci sma- 
trali da potječe od samih apostola. 

I to vam je poznato zašto su kršćani odabrali upravo četrdeset 
dana za svoj post. Taj je broj dana posta posvećen već u Starom 
zavjetu po prorocima Mojsiju i Iliji. Mojsije je, naime, propostio 
četrdeset dana na gori Horebu prije nego je primio od Boga ploče 
Zakona. A isto je tako prorok Ilija morao ići bez jela četrdeset da- 
na kroz pustinju dok je stigao na svetu goru Horeb gdje mu se Bog 
ukazao. No iznad svega za kršćane je posvećen četrdesetdnevni 
post Isusovim postom u pustinji. Poslije krštenja na Jordanu Duh 
ie Sveti odveo Isusa u pustinju gdje je propostio četrdeset dana. 
Nije zato čudo što su kršćani po uzoru samoga Isusa odabrali če- 
trdeset dana kao vrijeme svojega posta. 

koko 

Veće je pitanje zašto su kršćani odabrali upravo post kao svo- 
ju pripravu za Uskrs. Zašto su smatrali da će se baš postom najbo- 
lje pripraviti za Uskrs? 

Ali i to ima svoj duboki smisao. Uskrs je, naime, blagdan ži- 
vota. Na Uskrs slavimo Krista kao uskrsnuće i život koji je poka- 
zao u sebi božanstvo kao izvor života. Nije bez razloga Krist želio 
da taj blagdan padne u proljeće koje je doba razbuktjelog života. 
T priroda i vjera na Uskrs zajedničkim glasom pjevaju o životu. 

No dobro znamo put Isusov prema tom životu koga slavimo na 
Uskrs. Bio je to put smrti. Po svojoj je smrti Krist ušao u život. Iz 
njegove se smrti rodio život za njega i za nas. Bez Kalvarije nema 
Uskrsa. Bez smrti Kristove nema njegova uskrsnuća. — Ako zrno 
pšenično padnuvši u zemlju ne umre, ostaje samo. A ako umre, do- 
nosi mnogi rod. 

Ovaj put smrti do života Krist je protegnuo na sve ljude. Bez 
puta smrti nema uskrsnuća, ni života niti za jednog čovjeka. Samo 
preko smrti dolazi se do vječnoga života. Kršćanin može slaviti Us- 
krs samo ako je proslavio Veliki petak. 

To je upravo prvi uvjet samoga kršćanskog života koji je u svo- 
joj biti Kristov uskrsnuli život u čovjeku. Ta znate da kršćanin na 

svetom krstu s Kristom počinje živjeti novim životom, životom dje. 
teta Božjeg, životom samoga Isusa Krista. Duh Sveti koji je Isusa 
oživio, oživljuje s Kristom i naše duše na taj novi život. 

Ali da se ostvari taj novi život u kršćaninu, najprije mora um. 
rijeti s Kristom otajstvenom smrću. Sveti je krst upravo sakrame. 
nat Kristove smrti. Po svetom krstu kršćanin je s Kristom raspet 
na križu da s Kristom umre. Tako s Kristom izlazi na novi život 
Božjega djeteta. Sveti je krst rađanje na novi život, ali putem smrti. 

Cijeli, međutim, kršćanski život mora biti samo nastavak sve. 
toga krsta. Cijeli kršćanski život mora biti umiranje koje rađa ži. 
votom. — Tko ljubi svoj život, izgubit će ga. A tko mrzi svoj život 


na ovome svijetu, sačuvat će ga za život vječni. Kršćanin nosi u svom 
tijelu smrt Kristovu da se u njemu očituje i život Kristov, kako bi: 


rekao sveti Pavao. 

To je osnovni zakon kršćanstva. Pa kad su se kršćani željeli 
savršeno pripraviti na proslavu Kristova Života, a to znači na blag- 
dan Uskrsa, što su mogli zamisliti kao bolje sredstvo .nego da se 
priprave nekom vrsti umiranja? A post je upravo kao neko umi- 
ranje. z 

Sam je Bog u raju zemaljskom htio na neki način poistovjetiti 
jelo sa životom. On je bio zasadio u sredini vrta drvo koje se zvalo 
drvo života. Plodovi bi toga drveta osiguravali vječni život čovjeku. 
Jelo i život bilo bi isto. A to vrijedi u neku ruku i za naše obično 
jelo. Svako je jelo simbol, znak života. Jesti i živjeti ide. zajedno. 
Nije čudo da se jestvine nazivaju živežnim namirnicama. Što dakle 
znači odricanje od jela, nego odricanje od života? Post je.kao neka 
vrst umiranja za čovjeka. Posteći čovjek  najviše.sebi dočarava 
smrt. 


Razumijemo li onda zašto je post bio za kršćane istinska pri- 


prava za Uskrs? Posteći su oni proživljavali'u sebi Kristovu smrt da 
mogu proživjeti u svojoj dubini i Kristov život koji se očitovao 
kod uskrsnuća. . a raje 
: koko : 

No što onda da učinimo mi, današnji kršćani, kojima je teško 
s Kristom se popeti na Kalvariju i unići u smrt po odricanju hrane 
i postu? Ako se želimo dostojno pripraviti na blagdan Uskrsa da ga 
istinski proživimo, ni za nas ne postoji drugi put osim put smrti. 


Pa ako ne želimo poći na taj put smrti svojim odricanjem od jela- 


i postom, moramo na drugi način u sebi proživjeti smrt Isusovu. . 

(Doduše, sam nam Bog mnogo puta omogućuje da u sebi pro- 
živimo Isusovu smrt. ' Što je, naime, svaka bolest, nego kao kap 
smrti već za vrijeme života? Svaka nam bolest otima kao komadić 


života. U bolesti već osjećamo polagano umiranje. Ima li dakle: 


ljepše priprave za Uskrs da proživimo Kristov život, nego je sprem- 
no i veselo prihvaćanje bolesti koje nam Bog šalje? Bolest je bolji 

post od svakoga posta ako samo u njoj gledamo Isusovu smrt, sliku 
Isusove smrti. 

A to vrijedi za svaki gubitak na ovome svijetu. Smrt će nam sve 
oteti iz ruku. Ona je posvemašnji gubitak sviju dobara ovoga svi- 
jeta. Pa kad čovjek izgubi koje dobro na ovome svijetu, osjeti i tu 
kao kap smrti. Svaki je gubitak isječak smrti. 

Ima kršćana koji jadikuju na svojim bolesničkim posteljama, 
a jednako tako nad svojim gubicima na svijetu kao da doista jadi- 
kuju nad svojim odrom. A kad bi sve znali podnijeti u miru Božjem 
i uodanosti Božjoj volji, osjećali bi i tada kao smrt Ali bi tada to 
bilo kao smrt s Isusom koja je put prema životu. Bilo bi to prava 
priprava na Uskrs. 


No pravi kršćanin ne ostaje samo na tom putu smrti kojim ga 
sam Bog vodi prema životu. On zna potražiti i sam svoj put smrti. 
Kao što su nekada kršćani pronašli put posta kao put smrti za pri- 
pravu na Uskrs, tako i današnji kršćani mogu pronaći tisuću puto- 
Va smrti da se priprave na taj blagdan života. Svako je odricanje 
jedan put smrti prema životu. 

Uzmite samo najobičnije odricanje koje može vršiti svatko od 
nas i gdje može Kristovu smrt unijeti u svoj život. To je odricanje 
govora, odricanje riječi. U smrti zauvijek zašute usta. Šutnja je 
zato prava slika smrti. Mnoge žene čak misle da im je govor po- 
trebniji za život nego hrana. One će zaboraviti i jesti kad nađu pri- 
liku da pričaju i pripovijedaju. Govor im je upravo život. Ne bi li 
onda bilo baš tu najlakše proživjeti Kristovu smrt kad bi skratile 
malo svoj govor da prikažu Bogu post u riječima? Za mnogu bi 
ženu bio vredniji post odreći se jednog ogovora nego za čitavu Ko- 
rizmu odreći mesa. 

A da li bi bilo bolje Korizme i boljeg posta kao priprave na 
Uskrs kad bi se koja žena odlučila da kroz čitavu Korizmu neće 
ući u svađu sa svojim mužem? Što su svi postovi starih pustinjaka 
prema takvom postu jedne svadljive žene koja bi kroz čitavu Ko- 
rizmu ostala na miru bez ijedne svađe. 

A mislite li da i muškarci nemaju prilike za takve anđeoske po- 
stove u kojima bi s Kristom bili sjedinjeni u smrti da budu i u ži- 
votu? Što biste rekli kad bi se među nama našlo muškaraca koje 
drži u vlasti zloduh pijanstva kad bi se kroz jednu Korizmu odre- 
kli posvema pića? Tko bi bolje od takvog muškarca proslavio Us- 
krs? Ta on bi već u sebi osjećao uskrsnuće od mrtvih! 

To je prava kršćanska Korizma! To je prava priprava za Us- 
krs! Započnimo je u ime Isusovo! Amen. 

< Varaždin, 1973. 


Veliki četvriak 

DAR SRCA 


Predmet: Davanjem je Isus pokazao svoje božanstvo. 
Vrhunski dar bilo je njegovo srce. 
Srce je svoje dao 
dajući nam svoje tjelo i krv, 
dajući nam svoju ljubav prema Ocu u žrtvi 
dajući nam svoju ljubav prema ljudima u 
hrani ljubavi, 
dajući nam ovjekovječeno svoje srce u 
svećenicima. 


Ništa nije tako božanstveno kao davati. Bog je Bog jer je Otac 
koji daje, a dok daje, daje Sinu život koji sam ima,atojedaion 
daje. Otac daje Sinu, Sin odmah daje Ocu i zajedno s Ocem Duhu 
Svetomu. Božanski je život u davanju. Bog je ljubav, a ljubav je da- 
vanje. 

Pa kad je Sin Božji došao na svijet, kako bi mogao savršenije 
pokazati svoje božanstvo nego opet davanjem? Prošao je čineći do- 
bro-— tako sveti Petar sažima život Isusov na zemlji. Rasipno je 
sipao svoje darove. 

A čime je onda mogao i završiti svoj život na zemlji, čime je 
mogao doći do vrhunca svoje objave svijetu? Čime nego davanjem? 
Vrhunskim davanjem mogao je Bog doći do svoga vrhunca na svi- 
jetu. 

; Baš tom vrhuncu davanja priređuje Crkva danas svoje slavlje. 
Danas Crkva donosi pred oči svojih vjernika najveći dar kojeg je 
Isus dao svijetu. Crkva pjeva i kliče vrhunskom Isusovu daru čov- 
ječanstvu. — Znajući Isus da je došao njegov čas da prijeđe s ovo- 
ga svijeta Ocu, jer je ljubio svoje, do kraja ih je ljubio. Tako smo 
čuli na početku današnjega evanđelja. Kao izraz najveće ljubavi bio 
je najveći dar koji je proistekao iz te ljubavi. 

koko 

Trebam li vam tumačiti kakav je to najveći i vrhunski dar Sina 
Božjega svijetu? Što je imao Isus veće da dade ljudima od svojega 
vlastitog srca? Srce je svoje Isus dao svijetu kao svoj najveći dar. 
Današnji nas dan sjeća upravo toga kako je Isus dao svijetu samo 
svoje srce. 

Ta vi znadete da je Isus na današnji dan ustanovio presveti ol- 
tarski sakramenat! Uzeo je u ruke kruh i rekao: Ovo je tijelo moje 
i uzeo je u ruke vino govoreći: Ovo je krv moja. Isus je na stol po- 
sljednje večere postavio svoje tijelo i krv da bude darom njegovoj 
Crkvi do svršetka svijeta. Dok on ne dođe vidljivo, dao je sebe vje: 
rom i nevidljivo pod prilikama kruha i vina na našim oltarima. 

No nije li s tjelom i krvlju dao Crkvi svoje srce? Srce je kao 
životno središte tijela. A ništa nije toliko povezano kao krv i srce. 


98 


Pa kad je Isus Crkvi dao tijelo i krv, dao joj je iznad svega svoje 
 sTIce. 

ko* o 
Ali to je samo izvanjski pogled na dar Isusa Krista. Isus je s 
presvetim oltarskim sakramentom dao svoje srce na savršeniji na- 
čin nego što ga je dao samim darom svoje prisutnosti pod prilika- 
ma kruha i vina. Presveti je oltarski sakramenat prije svega Isuso- 
va žrtva s križa, prenesena na naše oltare. Na posljednjoj večeri Isus 
kao veliki svećenik po redu Melkisedekovu prinio je svom nebeskom 
Ocu žrtvu koja će krvnim načinom biti prikazana drugi dan na kri- 
žu. Tijelo i krv u Isusovim rukama bilo je dar koji je Isus iz lju- 
bavi prema Ocu prinosio već kao viseći na križu. 
Isus je došao na svijet upravo zato da dade dar ljubavi Bogu 
koji mu je dar bio uskratio prvi čovjek sa svojim potomstvom. Od 
prvog je časa Isus svojim srcem predavao sebe Bogu kao taj dar 
ljubavi. Na križu je, međutim, kao izgorio ognjem te ljubavi, pos- 
tao žrtvom paljenicom na Božjem oltaru. Time je bila dovršena Isu- 
sova žrtva. Srce se Kristovo posvema predalo svojem Ocu u lju- 
bavi ili u Duhu Svetomu, kako govori poslanica Hebrejima. To je 
bilo odmjev i jeka nutarnjeg života između Sina i Oca. Sin se u 
ljubavi Duha Svetoga posvema i kao čovjek predao svojemu Ocu. 
Kad je dakle Isus predao Crkvi svoje tijelo i krv, predao joj je 
prvotno to tijelo i krv kao žrtvu Novoga zavjeta. Crkva je imala u- 
Ći u tu žrtvu da je zajedno s Isusom Kristom predaje Ocu. Crkva 
je tada primila od Krista u pravom smislu srce Isusovo, njegovu 
ljubav kojom je to srce ljubilo Oca na križu. To je srce imalo za- 
paliti samu Crkvu kroz sva vremena da istim žarom ljubavi predaje 
Kristov dar Ocu. Crkva je postala prinosnica Kristove žrtve ljuba- 
vi nebeskom Ocu. I to upravo darom Isusova srca koje joj je Krist 
kao predao u ruke. Po Isusovu je srcu Crkva postala najveća ljubi- 
teljica Boga koja daje Isusa i samu sebe na dar Bogu. 

k** o 
Tako nam je dao Isus svoje srce dajući nam svoju ljubav pre- 
ma Ocu. Ali dao nam je odmah i svoje srce dajući nam i svoju lju- 
bav prema Ocu, dao nam je odmah i svoje srce dajući nam i svo- 
ju ljubav kojom je ljubio ljude. Isus nam, naime, nije dao na po- 
sljednjoj večeri svoje tijelo i krv samo zato da ga u ljubavi prino- 
Simo Bogu na dar. On nam ga je dao da ga kao Božji dar primimo 
u svoju dušu. — Uzmite i jedite, uzmite i pijte! Tako je on govorio 
dok je davao svoje tijelo i krv. On je svoju Crkvu pozvao na žrt- 
Venu gozbu. 
Ali on nas je pozvao na gozbu jednoga kruha i jedne čaše! Svi 
mi sjedamo za jedan stol kao jedna obitelj Božja. Sveti Pavao to 
lijepo tumači: Zar nije kruh koji lomimo sredstvo za postizavanje 
Zajednice s tijelom Kristovim? Budući da je samo jedan kruh, svi 
mi smo jedno tijelo jer smo dionici jednoga kruha. Krist nam je 

dao žrtvenu gozbu svoga tijela i krvi kao gozbu ljubavi. On nas svo. 
jim tijelom i krvlju združuje u jedno svoje tijelo da postanemo jed. 
no s njime, pa da se svi kao jedno tijelo uzljubimo. Kad je Krist 
išao na križ da svijet znade kako ljubi Oca, tolikim je žarom lju. 
bio Oca da se taj žar prelio na čitav svijet. Cijeli je svijet zagrlio iz 
svojega križa. Cijeli je svijet primio u svoje srce. Zato ga je i dao 
probosti. Tt je ijubav Isus ostavio u svojem tijelu i krvi koje je 
uzeo s križa da nam ih dade za hranu. Iz Kristova se tijela i krvi 
razlijeva u nas sva ljubav koju sam Krist ima prema svome o- 
tajstvenom tijelu. Tako Isus daje svoju ljubav Crkvi. A to znači sta. 
vlja svoje srce u naše grudi. 

Nije bez razloga Isus prije ustanove svete pričesti pošao prati 
noge svojim učenicima, što smo čuli u današnjem evanđelju. Bilo 
je to, doduše, pouka o čistoći kojom se ima pristupati k presvetoj 
euharistijskoj tajni. Bila je to divna obuka Kristove škole ponizno- 
sti. Ipak to pranje nogu bilo je iznad svega škola ljubavi Isusova 
srca. — Vi me zovete Učiteljem i Gospodinom, Pravo velite jer to 
jesam. Dakle ako ja, Gospodin i Učitelj, oprah vama noge, i vi_ih 
morate prati jedan drugome. Dao sam vam primjer da i vi činite 
što ja učinih vama. Pranje nogu bila je dakle doista iznad svega 
škola ljubavi. Baš zato je kao prvo nakon odlaska Jude iz dvorane 
posljednje večere, bila Isusova pouka i zapovijed ljubavi: Ljubite 
jedan drugoga kao što sam ja vas ljubio. Ako imadnete ljubavi je- 
dan prema drugome, po tom će svi upoznati da ste moji učenici. To 
je bila euharistijska pouka Krista. 

Razumijete li onda kako je Isus po svetoj pričesti ostavio svoje 
srce koje je ljubilo ljude? 


koko 


Ali kao da i to nije bilo dosta Isusu dok nam je davao u svo- 
jem tijelu i krvi svoje srce da ga dade u tom nevidljivom tijelu i 
krvi. On je htio da nam dade svoje srce upravo na vidljivi način. 
Odmah dok nam ostavlja svoje srce pod prilikama kruha i vina na 
nevidljiv način, ostavlja nam to srce kao živo srce koje možemo i 
osjetiti. On želi da kraj sebe osjećamo njegovo srce kako kuca za 
nas u ljubavi. Davanjem, naime, nebeske paše on svojim ovcama 
daje i pastire koji će predstavljati pred ovcama Isusa dobroga pa- 
stira. On, naime, odmah apostolima govori: Ovo činite na moju us- 
pomenu. Vi ćete biti moji nasljednici i zamjenici. Bit ćete moje lice 
na svijetu. U vašim ustima bit će moja riječ. U vašim rukama bit 
će moja djela. Zato i vašim grudima mora biti moje srce. Svećenici 
su usta Isusova svijetu. Svećenici su Isusove ruke svijetu. Ali iznad 
svega svećenici imaju biti Isusovo srce svijetu. 

Jedna od najljepših Isusovih slika kojima pokazuje svoje srce, 
a to znači svoju ljubav prema ljudima, slika je dobroga pastira. 
slici je dobroga pastira ovjekovječio svoju ljubav prema ljudima. 
Koliku je on brigu posvetio onima koje je želio ostaviti svojim na- 

sljednicima, kao pastirima svojim ovcama na zemlji! Tri ih je go- 
dine držao u svojoj školi, u školi svojega srca da njihovo tvrdo 
srce iskleše prema svojemu srcu. Ni to mu nije bilo dosta. Poslao 
je još Duha Svetoga, a to znači svoju ljubav da ih posvema preo- 
brazi u Isusa dobroga pastira. Tako je svojim ovcama ostavio doi- 
sta svoje živo srce u njima. 

I danas bi Isus želio isto. On bi želio da njegovi svećenici bu- 
du samo njegovo srce njegovim ovcama. I danas ih zato po Duhu 
Svetomu, po svojoj ljubavi čini svećenicima. Prelijevajući svoje sr- 
ce u njihovo srce postavlja ih pastirima svojega stada. Svaki sve- 
ćenik kod kojega ovce Isusove ne osjete Isusovo srce i Isusovu lju- 
bav, izdajica je svoje svećeničke milosti i Isusova srca. Prema 1su- 
sovoj zamisli i prema daru koji daje svećenicima, svećenik bi mo- 
rao biti živo Isusovo srce u svijetu. 

kokoš 

To je, evo, dar kojega je Isus ostavio svijetu na današnji dan! 
Isus je ostavio kao dar svoje srce. Pristupimo zato sa strahopošto- 
vanjem i sa zahvalnošću k tome daru! čuvajmo taj dar kojega nam 
je Isus ostavio! Ostanimo vrijedni toga dara! Neka srce Isusovo 
ostane s nama! I njegova ljubav u nama, Amen. 


Varaždin, 1974. 


Uskrs 


BLAGDAN BOGA 


Pregled: Čovjek je biće koje traži Boga. 
Kad ga čovjek nije bio kađar naći, Bog mu se 
sam otvoreno pokazao svojim uskrsnućem. 
Uskrsnuće pokazuje 
opstojnost Božju, 
pravi pojam Boga, 
vrijednost Boga: život tijela i duše. 


Što je čovjek? Znadete li što je to čovjek? Čuli ste već mnoge 
odgovore na to pitanje: što je čovjek. Jedni govore: čovjek je biće 
koje traži znanje, ili kako se to voli reći, istinu. Drugi govore: Čov- 
jek je biće koje traži sreću. A danas se spušta razina čovještva, pa 
ljudi govore: čovjek je biće koje traži kruh ili još niže: čovjek je 
biće koje traži seksus. 

Tko bi uopće nabrojio sve odgovore na pitanje: što je čovjek? 
Ali svi su ti odgovori samo plitki i površni odgovori. Nijedan od 
od njih ne prodire do dna čovječjeg srca. Nijedan ne zahvaća jez- 
gre čovječjeg bitka. Hoćete li, međutim, znati pravi odgovor na pi- 

tanje što je čovjek? Hoćete li znati duboki smisao čovječje zago. 
netke? Sveti nam ga Pavao otkriva. Govoreći pred zborom mudrih 
muževa, pred areopagom u Ateni, on među ostalima reče i ovo: Bog 
je učinio da od jednoga postade sav rod ljudski i da stanuje po 
svoj zemlji. I postavio je određena vremena i granice stanovanja 
njihova da traže Boga, ne bi li ga kako napipali i našli. To je odgo- 
vor na pitanje: što je čovjek. Čovjek je biće koje traži Boga? 

Čovjek je tražitelj Božji. Najdublji smisao čovjeka i čovještva 
upravo je u traženju Boga. Nijedno pitanje nije toliko čovječje pi. 
tanje, toliko pitanje čovjekove duše, kao što je pitanje o Bogu. 

Sjećam se jedne zgode prije drugog svjetskog rata. U kazalištu 
u Zagrebu davao se komad, kazališna predstava Maksima Gorkog: 
Na dnu. Publika te predstave bila je sve prije nego kršćanska i 
vjernička. Ali kad je došlo do prizora gdje se pita: Djede, reci nam 
konačno: Ima li Boga, u cijelom kazalištu nastao je tajac, nastala 
je grobna tišina. Sve one nevjerničke i bezbožničke duše čekale su 
s najvećim zanimanjem i napetošću odgovor na to pitanje: Ima li 
Boga? 

Pitanje o Bogu tako je duboko čovječansko da to više izlazi na 
površinu što ga se više želi potisnuti i uništiti. Što se više čovjek 
bori protiv Boga, to ga više pitanje o Bogu počinje zanimati, to mu 
se više to pitanje nameće, to ga to pitanje više zaokuplja. Kapitali- 
stička je buržoazija znala ravnodušno prelaziti preko pitanja Boga. 
No bezboštvu je dosuđeno da opet na svijetu pokrene duše da pi- 
taju za Boga. 

Jedna ruska poslovica kaže: Čovjek može živjeti bez oca. Čov- 
jek može živjeti bez majke. Ali čovjek ne može živjeti bez Boga. A 
kako bi drukčije moglo i biti? Ta Bog je i više nego otac i majka 
čovjekove duše! Od Boga je naša duša i ona zato viče i plače za Bo- 
gom više nego što dijete plače za svojim ocem i majkom. Baš zato 
i nije bilo naroda, niti u povijesno niti u pretpovijesno doba, koji 
ne bi tražio neki odnos s Bogom. 

koko 

Čovjek je tražitelj Boga. Ali gdje je taj Bog koga čovjek traži? 
Da li se on možda sakrio negdje daleko na nebu iza visokih nepro- 
bojnih zidova? I na to nam odgovara sveti Pavao. — Nije on daleko 
ni od jednoga od nas, jer u njemu živimo, mičemo se i jesmo. Bog 
je bliže čovjeku nego što je čovjek samomu sebi, kako to kaže sveti 
Augustin. Bog je upravo jezgra i temelj svake stvari. Svako biće na 
ovome svijetu u sebi nosi i skriva Boga. Iza zastora ništetnosti 
stvora čovjek se može sastati s Bogom. Zato i govori sveti Pavao: 
Što je na Bogu nevidljivo, razmišljanjem se vidi po djelima, i nje- 
gova vječna sila i božanstvo. 

Nije, dakle, pitanje gdje da čovjek nađe Boga, pitanje je samo 
da čovjek ima duboko oko da preko zastora ništetnosti prodre u 
dubinu stvorenja da tamo vidi Boga. Ali baš tu je tragika čovječan- 

stva. Nakon istočnog grijeha čovjek je izgubio duboko oko da pro- 
zire u dubinu. Čovječje oko ostaje na površini. Baš zato ima na svi- 


-jetu toliko ljudi da pitaju: Gdje je taj Bog? 


To je bio razlog da je Bog želio čovjeka udariti upravo u nje- 
gove oči, i da sa svojim plitkim i površnim pogledom i okom mora 
ugledati Boga. To je učinio Bog upravo tajnom koju danas slavimo. 
Svojim uskrsnućem Bog je došao čovjeku ravno pred oči. 

Doduše, cijelim svojim životom i djelom Isus Krist je pokazi- 
vao svoje božanstvo. I u svojim riječma pokazao je pred ljudima 
da je Bog. Nikada nije čovjek govorio tako kao što govori ovaj čov- 
jek — morao je priznati narod koji ga je slušao. Kroz njegove je 
riječi prodiralo svjetlo božanstva. Još više je Krist svojim djelima 
otkrivao svoje božanstvo. — Ako ne vjerujete mojim riječima, vje- 
rujte mojim djelima da znadete i spoznate da je Otac u meni i ja 
u Ocu — govorio je Isus. Kristova su djela bila božanska djela. On 
je po njima pokazivao božanstvo. Kraj svega tog svjetla ostajalo je 
sljepaca koji nisu vidjeli Boga. Oni su tražili znak s neba, a to 
znači znak od Boga. Oni su tražili jasnije otkrivanje Boga. Krist 
je tada rekao: Zli i preljubnički naraštaj traži znak, i neće mu se 
dati znaka, osim znaka Jone proroka. Kao što je Jona bio u utrobi 
nemani tri dana i tri noći, tako će i Sin čovječji biti u srcu zemlje 
tri dana i tri noći. Tim je riječima Krist obećao posljednje otkri- 
venje božanstva pred čovječjim očima. A baš to je otkrivenje bo- 
žanstva bilo njegovo uskrsnuće. 

Kad je sveti Toma pred sobom ugledao živoga Isusa Krista i 
kad je stavio svoj prst u znakove njegovih rana i svoju ruku u pro- 
bodeni Kristov bok, bio je upravo zaslijepljen svjetlom božanstva 
da je pao na koljena i uskliknuo: Gospodin moj i Bog moj! Upravo 
zato Krist nije htio doći nakon svoga uskrsnuća ravno pred oči 
svih ljudi. Odabrao je samo nekoliko stotina svojih svjedoka. Doći 
pred oči u slavi uskrsnuća značilo bi prisiliti čovjeka da prizna 
Boga. A Bog je želio na svijetu čovjekovu slobodnu odluku za Boga. 
Zato je zastro svjetlo svoga božanstva u uskrsnuću svjedočanstvom 
svojih svjedoka. 

Ali i kroz taj zastor probija dostatno svjetla čovječanstvu da 
može vidjeti Boga. Uskrsnuli Krist kao da dovikuje svijetu: Vi tra- 
žite Boga, Vi pitate gdje je Bog. Gle, evo ga pred vama! Tu sam ja, 
vaš Bog koga tražite. Čovjek koji sebe svojom silom diže iz groba, 
nije samo čovjek. On mora biti i Bog. Jači od smrti samo je Bog. 

Tako je Kristovo uskrsnuće najočitiji dokaz opstojnosti Božje. 
U uskrsnuću Kristovu čovječanstvo se sastalo s Bogom licem u li- 
ce. Kristov prazan grob smrvio je u prah ljudsku bezbožnost. 

kO 


Ali Kristovo uskrsnuće pokazuje ne samo Božju opstojnost. 
Ono pokazuje i pravi pojam božanstva. Kristovo uskrsnuće poka- 
zuje pravo Božje lice, pokazuje što je to Bog. 

Ima, doduše, ljudi koji govore da ne vjeruju u Boga i koji se 
usuđuju čak ustvrditi da svojom nevjerom mogu i uništiti Boga, da 
mogu zato, jer oni ne vjeruju u Boga, ustvrditi da Boga uopće ne- 
ma. Ali sve su to samo prazne ljudske riječi. Na svijetu ne može 
postojati čovjek koji ne bi priznavao nekoga Boga. Tko ne priznaje 
pravoga Boga, mora si stvoriti krivoga i lažnoga Boga. 

Kako vam je poznato, u stara vremena ljudi su se klanjali kao 
bogu suncu i mjesecu, prirodnim silama i stvorenjima. A danas oni, 
koji govore da ne vjeruju u Boga, ne čine li isto što su činili ti stari 
neznabošci i pogani? Ne nalaze li oni za sebe također svojega boga? 
Ne govore li oni: Materija je vječna? Iz materije se sve razvilo. Ma- 
terija nosi u sebi nepromjenljive, vječne i nužne zakone, Materija 
je, dakle, stvoritelj svijeta. Materija je izvor svijeta i svega što jena 
njemu. A materija je svojom nužnošću i nužnim zakonima i gospo- 
dar svijeta. Materija je, dakle, nužno i vječno biće od kojega je sve 
i koja svime gospodari. A što to znači drugo nego ono što mi nazi- 
vamo bogom? Materija je za te poklonike njihov bog u koga vjeru- 
ju i kome se podlažu. ji : 

No ovdje dolazi Kristovo uskrsnuće. Bog dolazi pred čovjeka i 
dok živ izlazi iz groba_i dok pobjeđuje smrt koja ga je bacila u 
grob, on dovikuje čovjeku: Jadni čovječe! Kome se ti klanjaš i koga 
obožavaš? Pa ti se klanjaš mrtvome bogu! Mrtva materija za tebe je 
tvoj bog! Pogledaj i vidi, što je tvoj Bog! Ja sam tvoj živi Bog! 

Ti si Krist, sin Boga živoga! Tako je bio doviknuo sveti Petar 
Isusu dok ga još nije vidio uskrsnulog iz groba. Koliko više može- 
mo mi klicati dok ga vidimo živoga iza smrti: Ti si Krist, sin živoga 
Boga. Kao što Otac ima život u samome sebi, tako je dao i Sinu da 
ima život u samome sebi. U njem bijaše život! Život nam se javi. 
I vidjesmo i svjedočimo i javljamo vam život koji bijaše kod Oca 
i javi se nama. Tako nam naviješćuje sveti Ivan koji je gledao taj 
život. Uskrsnuće Kristovo otkrivenje je, dakle, pravoga lica Božje- 
ga, lica živoga Boga. 

Nije, dakle, razlika između nas kršćana i bezbožnika u tome, 
što jedni ne bi vjerovali u Boga, a drugi da u njega vjeruju. Raz- 
lika je samo u tome što mi vjerujemo u živoga Boga, Boga uskrs- 
nuća, a oni vjeruju u mrtvoga boga, u mrtvu materiju kao svojega 
boga. 

I koko m 

No Kristovo uskrsnuće pokazuje čovjeku i ono što je najvaž- 
nije kod čovjeka. Uskrsnuće pokazuje čovjeku i vrijednost Boga za 
čovjeka. Nigdje se toliko ne pokazuje što znači Bog za čovjeka ko- 
liko se to pokazuje u Kristovu uskrsnuću. 

Po svojem uskrsnuću Bog je pokazao ne samo da je on život. 
Pokazao je i da je on naš život. : 

Bez, živoga Boga čovjek je osuđenik smrti. Svi oni koji vjeruju 
u mrtvoga boga, nužno moraju vjerovati u smrt kao vrhovno bo- 

žanstvo. Izišli smo iz smrti i vraćamo se u smrt! To je vrhovna do- 
oma vjere u mrtvoga boga. Posljednji poklon poklonika mrtvoga 

oga poklon je do zemlje, poklon je smrti. Tko vjeruje u mrtvu 
materiju kao svog boga, nužno svršava kao mrtva materija u svo- 


ojemu grobu. Nad hramom obožavatelja mrtve materije grakću crni 


gavrani smrti. 

A što nam dovikuje živi Bog koji izlazi živ iz svojega groba? — 
Ja sam uskrsnuće i život i tko vjeruje u mene, živjet će ako i umre. 
Ja sam došao da imaju život i da ga imaju obilno. Živi Bog daje 
život i mrtvima. Tko je bio kadar samoga sebe dignuti iz groba, 
kako da ne digne i mrtva naša tjelesa? Vjerujem u uskrsnuće tijela. 
To je kliktaj kršćana kod Isusova praznoga groba. 

Ali život tijela je još najmanji dar živoga Boga. Čovjek nije pr- 
votno tijelo. Čovjek je prvotno duša, Nije zato prvotno pitanje da 
li će živjeti moje tijelo, nego da li ću ja živjeti. Pitanje života na- 
šega ja ili pitanje života duše — to je vrhovno Pitanje čovjeka. 

A što znači život naše duše ili život našeg ja? Tijelo je živo dok 
je u njemu duša. Odlaskom duše umire tijelo. Biti bez duše — to 
je smrt tijela. A što znači život ili smrt duše? 

Pa to smo rekli na početku našeg govora. Naša duša traži Boga. 
Naša duša viče za Bogom. Naša duša živi dok je ona s Bogom. Biti 
bez Boga za dušu znači smrt. Bog je život naše duše. 

Ili što je čovjek bez Boga nego živi mrtvac? On nužno postaje 
lešina u truleži i raspadanju. Sva misao čovjeka bez Boga, sav ži- 
vot čovjeka bez Boga samo je nedosljednost bez nutarnje veze i je- 
dinstva. On ne zna zašto živi i zašto opstoji. Sav njegov život i op- 
stojnost samo je tragika nesmisla. Zemlja bez sunca i čovjek bez 
Boga nužno umiru, 

Ali kad bi ta smrt bila barem smrt! Kad bi ta smrt bila barem 
potpuno uništenje! No najstrašnije je biti mrtav i živjeti. Najstraš- 
nije je biti mrtvac, a da se ne može umrijeti. Čovječja duša osjeća 
da je neuništiva. Ali bez Boga ona je mrtva jer je nesretna. Sreća 
za dušu znači njezin život. A ta sreća za dušu samo je njezin Bog. 

Tragika je, najbolnija tragika za čovjeka bez Boga što on os- 
taje vječni mrtvac bez života sreće. Ali baš zato najveći dar života, 
pravi dar života koji struji iz živoga Boga, dar je života koji se na- 
ziva srećom, koji se naziva blaženstvom, koji se naziva nebom. Vje- 
rujem u vječni život ne znači samo vjerujem u vječni život svoga 
tijela. Vjerujem u vječni život znači prije svega vjerujem u vječni 
život svoje duše, vjerujem u vječno blaženstvo. 

To je dar uskrsnuloga Boga. Uskrsnuće je Kristovo bio prelaz 
Krista iz svijeta boli u svijet blaženstva. Križ je bio za Krista put 
do njegove slave. Taj put je on otvorio i svima onima koji ga sli- 
jede. Tko ide za Bogom; ide za srećom, ide prema blaženom životu. 

koko 


Što je dakle blagdan Uskrsa? Nije li to blagdan Boga? 

Blagdan Uskrsa pokazuje nam Boga koga traži naša duša. 

Blagdan Uskrsa pokazuje nam pravo lice toga Boga za kojim 
čezne naša duša, 

Blagdan Uskrsa pokazuje nam i vrijednost Boga zbog koje za 
njim leti naša duša. 

Dok današnji svijet tmastim i teškim oblacima svoje ludosti 
želi da zastre to sunce s obzorja naših duša, neka nam blagdanom 
Uskrsa to sunce zasja u svem svojem predivnom sjaju! Neka ono 
donese toplinu života u naše duše! U toj toplini naše će duše zai- 
grati pomalo već srećom vječnoga života. Živi Bog dat će nam život. 
Amen. 

Trsat, 1947. 


Uskrs 


BLAGDAN USKRSNUCA 


Pregled: Kršćanske duše na Uskrs vuče u crkvu ne samo 
Kristovo uskrsnuće. 
Vuče ih možda još više vlastito uskrsnuće. 
Uskrs je, naime, vjesnik uskrsnuća tijela, 
spomen uskrsnuća naše duše 
na svetom krstu, 
poziv na uskrsnuće duše po svetoj 
ispovijedi. 


Što vas je dovelo danas u crkvu? Što je dovelo danas u crkvu 
čak i one koji nisu vidjeli crkvu od Božića i koji je možda opet 
neće vidjeti do Božića? što privuče kršćanska srca na blagdan Us- 
krsa u crkvu nego uzvišeno slavlje Kristova uskrsnuća. 

Kristovo je uskrsnuće kao blagdan proljetnoga sunca. Kao što 
se proljetno sunce vraća iz zimske smrti u novi život, tako se i Krist 
iz svoga groba vratio u život uskrsnuća. 

Da li je onda čudno da taj blagdan proljetnoga sunca privuče 
i hladna srca kojima je pobožnost već davno ohladnjela svojom 
proljetnom toplinom u crkvu? Ako proljetno sunce izvuče iz zem- 
lje i blata cvijeće koje kiti proljeće, kako da nebesko proljetno 
sunce ne izvuče iz blata kršćanske duše da procvatu pred svojim 
Bogom? X 

Ali možda ipak nije samo Kristovo uskrsnuće sila koja vas Je 
dovela u crkvu. Druga je sila koja na blagdan Uskrsa probudi zas: 
palu vjeru i raspali ugaslu pobožnost u kršćanskim srcima više od 
samog Kristova uskrsnuća. A ta je sila naše vlastito uskrsnuće Us- 
krs nije samo blagdan Kristova uskrsnuća. Uskrs je i blagdan naše- 
ga vlastitog uskrsnuća. Baš kao blagdan našeg vlastitog uskrsnuća 
ima Uskrs čar koji neodoljivo privlači kršćanske duše u crkvu. 

koko 


Krist nije umro za sebe nego za nas. Zato ni Krist nije uskrs- 
nuo za sebe nego za nas. Kristovo je uskrsnuće bilo u prvom redu 
naše uskrsnuće. Kristovo uskrsnuće bilo je prije svega samo poče- 
tak našeg uskrsnuća. Kristovo uskrsnuće i naše uskrsnuće kao da 
je jedan te isti dan Uskrsa. Kristovo je uskrsnuće jutro Uskrsa. Na. 
še uskrsnuće večer istoga dana Uskrsa. Kristovo je uskrsnuće, nai- 
me, vjesnik našega uskrsnuća. Krist je uskrsnuo prije svega zato 
da probudi u nama vjeru i nadu u naše vlastito uskrsnuće. U uskrs- 
nulom Kristu gledamo najslavniji primjer i uzorak svoga uskrsnu- 
ća. Što je Bog mogao načiniti na tijelu Isusa Krista, to može uči- 
niti i na našem tijelu. Tako smo dobili kao zalog ili kaparu svoga 
uskrsnuća. 

Što više, Kristovo je uskrsnuće postalo i temeljem našem us- 
krsnuću, Mi ćemo, naime, uskrsnuti istom silom koja je podigla 
Krista iz njegova groba. Bez sjemena nema života. Iz mrtve će ze- 
mlje niknuti život samo onda ako se u nju baci živo sjeme. Tako 
ni za čovječanstvo u njegovom grobu nije bilo života dok nije u 
zemlju palo živo sjeme. To je sjeme uskrsnulo tijelo Isusa Krista. 
U uskrsnulom Kristovu tijelu bačeno je na našu zemlju sjeme no- 
voga života, života koji je jači od smrti. Iz Kristova tijela to sjeme 
pada i u naše mrtvo tijelo. To će sjeme niknuti, potjerati svoje kli- 
ce u našim grobovima i u našim mrtvim tjelesima. U nama će se 
probuditi novi život. Zazelenjet će se suhe grane naših kostiju i iz 
pepela niknut će novi život. To će biti uskrsnuće našega tijela. 

A što znači ta misao, ta vjera i nada u uskrsnuće koje nosi blag- 
dan Uskrsa u našu dušu? 

Bilo je to osamdesetih godina prošlog stoljeća. Engleski je ge- 
neral Gordon dobio nalog da uguši pobunu i prevrat znamenitog 
vjerskog fanatika Mahdija u Sudanu. No jednoga dana taj general 
padne u ruke svog okrutnog protivnika. Pao je u zarobljeništvo. Po 
svemu je izgledalo da je njegova sudbina zapečaćena. Uvedoše ga 
u prekrasan šator strašnog vojskovođe Mahdija koji je sjedio kao 
kralj na svojem prijestolju. S lijeva i desna stajala su s uzdignu- 
tim blještavim mačevima po trojica vojnika. — Bijeli generale — 
reče Mahdi tvrdim glasom — tvoja je ura odbila. Uzalud svaka 
molba za milost i pomilovanje. Reci ako imaš još što reći. General 
pogleda čvrsto Mahdija u oči i mirno odvrati: — Ja ću uskrsnuti! 
Taj je mir i odlučnost smeo Mahdija. Nije mogao podnijeti čvrsti 
pogled čovjeka koji je gledao pred sobom smrt, ali i uskrsnuće. 
Vojnicima izdade potiho naloge. Oni izvedu generala u pustinju. 
Skinu mu okove i puste ga na slobodu. Već uveče bio je Gordon kod 
svoje vosjske. 

Takva je sila, sila uskrsnuća. Sama vjera u uskrsnuće bila je 
jača od smrti. Sila vjere u uskrsnuće u nebrojenim je kršćanskim 
mučenicima pobijedila najstrašnije silnike svijeta. 

Trebamo li se onda čuditi ako ta sila na blagdan Uskrsa pri. 
vuče vjerne u crkvu? Kao što ćemo se kod uskrsnuća svi zajedno 
naći pred Bogom na sudu, tako nas već misao na naše uskrsnuće 
barem privuče k Bogu u ćrkvi. 

Tako je Kristovo uskrsnuće vjesnik našeg uskrsnuća. Ono je 
vjesnik naše budućnosti. Ali je Kristovo uskrsnuće i uspomena na- 
še prošlosti. Kristovo nas uskrsnuće sjeća i našeg uskrsnuća u pro- 
šlosti. Kristovo nas uskrsnuće sjeća na uskrsnuće naše duše koje 
se zbilo na svetome krstu, 

— U koji god dan budeš jeo s drveta u sredini raja, smrću ćeš 
umrijeti! Tako je Bog zaprijetio prvom čovjeku kad mu je davao 
svoju prvu zapovijed. Čovjek je, međutim, prekršio Božju zapovi- 
jed. Zato se na čovjeka i svalila Božja prijetnja. Smrt je pala na 
čovjeka kao teška njegova sudbina. 

Pala je na čovjeka i čovječanstvo tjelesna smrt. Ali ta je smrt 
bila samo sjena i slika strašnije smrti koja je pala na čovječanstvo, 
Smrt je ušla i u čovjekovu dušu. Radi grijeha ljudska je duša pos- 
tala mrtva. Čovjekova je duša izgubila život, izgubila je i pravo na 
svoj vječni život. Svako dijete koje se rodi na ovaj svijet, makar se 
rodi živo, rodi se mrtvo. U duši je mrtvo. Svako je dijete živi mrt. 
vac, živa lešina — kad dođe na ovaj svijet. 

No Krist je smrću pobijedio smrt. Iz svoje smrti stvorio je li- 
jek protiv smrti. Zato je čovjeku dao prije svega put do uskrsnuća 
njegove duše, Taj je put uskrsnuća duše sveti sakramenat krsta. 
Kada dijete iziđe iz krsne vode kao da je izišlo iz groba. Novi je 
život prožeo njegovu dušu. — S Kristom smo ukopani po krštenju 
u smrt — piše sveti Pavao — da kao što je Krist uskrsnuo od mrt- 
vih slavom Očevom, tako i mi novim životom da živimo. 

Baš zato su nekada obavljali krštenje u uskrsnoj noći. Baš zato 
još danas Crkva blagoslivlje krsnu vodu u uskrsnoj noći. Baš zato 
kršćani obnavljaju svoj krsni zavjet u uskrsnoj noći. Uskrsnuće 
nas Kristovo sjeća našega uskrsnuća kojim su uskrsnule naše duše 
na svetome krstu. 

Tu je opet razlog zašto blagdan Uskrsa tolikom silom privlači 
kršćanske duše u crkvu. Sam je Bog na svetom krstu utisnuo u 
svaku krštenu dušu vječan spomen na njezino krštenje.. Na sve- 
tom nam je krstu utisnut neizbrisiv biljeg, krsni biljeg. Može se čo- 
vjek pred svijetom i odricati svoje vjere i svoga krštenja, ali sa 
svoje duše ne može izbrisati znak svetoga krštenja. I u sam pakao 
će kršteni prokletnik nositi svoj znak svetoga krsta. Imena se krš- 
ćanskog može čovjek odreći, ali znaka kršćanskoga ne može uniš- 
titi.  Božanskm je ognjem Kristova uskrsnuća taj znak utisnut u 
dušu da ga ni pakleni oganj neće biti kadar ispaliti. 

No u jurnjavi života čovjek ipak može zaboraviti na svoje krš- 
tenje, može blatom zemlje pokriti i zakopati znak svetoga krsta na 

duši. Ali na Uskrs, na blagdan Kristova uskrsnuća i na spomien na- 
šega uskrsnuća vraća se u dušu krsna svijest. Kod Kristova se us- 
krsnuća potresla zemlja. I danas na blagdan Kristova uskrsnuća 
potrese se kršćanska duša. S nje spadne blato koje je pokrilo njen 
krsni biljeg. I kršćanin koji je zaboravio da je kršćanin, i kršćanin 
koji je izdao svoje kršćanstvo, sjeti se: Ja sam ipak kršćanin. A ta 
sila kršćanske svijesti goni kršćanina zato na Uskrs u crkvu. 

Uskrsnuće Kristovo ima svoje značenje za našu budućnost. Us- 
krsnuće Kristovo ima svoje značenje i za našu prošlost. Ali to us- 
krsnuće ima svoje preveliko značenje i za našu sadašnjost. Uskrs- 
nuće je Kristovo bezbrojnim kršćanima i poziv na njihovo sadaš- 
nje uskrsnuće. To uskrsnuće kao da dovikuje riječi svetoga Pavla 
u uši premnogim kršćanima: Ustani, ti koji spavaš! Ustani ti koji 
si mrtav, i uskrsni od mrtvih i obasjat će te Krist! 

Ili, zar mislite da samo duše malene djece mrtve na ovaj svijet? 
Ta smrt duše koja proizlazi iz istočnog grijeha kao da i nije smrt 
kad se usporedi sa smrću koja se pretvara u vječnu smrt koja za- 
kapa čovjeka u paklenom grobu. Smrt istočnog grijeha kao da je 
život kad se usporedi sa smrću smrtnoga grijeha. Duša koja se 
grijehom predaje sotoni, predaje se ubojici od početka, predaje se 
krvniku koji je ubija vječnom smrću. Duša u smrtnom grijehu po 
sebi je mrtva za uvijek. 

A kolike kršćanske duše leže mrtve i tom paklenom smrću! 

No Krist nije ostavio ni te nesretne mrtvace, niti prepustio 
smrti. Sjećate se Isusova prijatelja Lazara, brata Marte i Marije u 
Betaniji. Sestre su bile javile Isusu da im je brat teško bolestan. 
No Isus je došao kad je Lazar već četiri dana ležao u grobu. I on 
tada pohita na grob svoga prijatelja koji je ležao u raspadanju u 
pećini. Zapovijedi da odvale kamen. Isus se najprije zahvali nebes- 
kom Ocu, a tada jakim glasom povika: — Lazare iziđi napolje! I 
mrtvac iziđe živ iz svojega groba. 

To je Isus učinio još za svoga života. Ali to je bila samo slika 
što je Isus htio učiniti silom svojega uskrsnuća da diže ljudske du- 
še iz groba. Na dan svoga uskrsnuća kad se prvi put ukazao apo- 
stolima, znate da je dahnuo u njih i rekao im: Primite Duha Sve- 
toga! Kojima oprostite grijeha, bit će im oprošteni. Primite dakle 
silu moga uskrsnuća da dozivate mrtve duše iz groba! Isus je pre- 
dao svojim apostolima svoj božanski glas koji će vikati u dubine 
groba ljudskih duša i klicati: Mrtva dušo, iziđi napolje! 

Ne trebam vam tumačiti kakva je to sila uskrsnuća koja poziva 
ljudske duše iz groba i koja ih diže iz smrti. Sila je to za koju maj- 
ka Crkva govori duševnim mrtvacima: Svake se godine najmanje 
jedan put ispovijedi! Sila je to svete ispovijedi. U svetoj ispovijedi 
ponovno ori Kristov glas: Lazare, iziđi napolje! Mrtva dušo, primi 
silu uskrsnuća, da iz smrti iziđeš na život! 

Trebam li vam onda još tumačiti zašto kršćanske duše nekom 
neodoljivom silom hrle i lete na blagdan Uskrsa u crkvu? Ta sile ih 
djihove duše! Njihove duše osjećaju da trebaju uskrsnuće. Njihove 
bi duše htjele čuti Kristovu riječ: Lazare, iziđi napolje. Ivane, To- 
mo, Antune, Martine, Nikolo, Franjo i svi vi muške duše sela Lu- 
žani i okolice, iziđite iz svojega groba! Marijo, Ano,; Katice, Lju- 
bice, i sve vi ženske grešne duše, ustanite iz svojih grobova! Tu ri- 
ječ bi htjele čuti vaše duše. Zato one tolikom :silom lete u crkvu 
na blagdan Uskrsa. i 

Lazar je bio samo četiri dana u grobu i već je zaudarao. Kako 
onda zaudaraju bezbrojne duše među nama! Jer koliko ima među 
nama duša koje su i četiri godine u grobu! A :možda koga među 
nama đavao drži zakopana i četrdeset godina te mu već pripravlja 
i siguran grob u samome svojemu paklu! Na blagdan Uskrsa ori, 
dakle, Kristov glas: Lazare, iziđi napolje! I za tebe koji već zauda- 
raš od truleži grjeha još ima života. 

Vi ste danas došli u Crkvu. Duša vas je vaša dovela u crkvu. 
Neka taj vaš dolazak ne bude uzalud, Vaša duša traži život i viče 
za životom. Uz živoga Krista ne budite i ne ostanite mrtvaci! Život 
vas je svojom silom doveo u crkvu. Neka taj život prodre i u vas. 
To je pravo slavlje Kristova uskrsnuća. Amen. 

Slavonska Požega, 1960. 


Uskrs 


BLAGDAN PROLJEĆA 


Pregled: Uskrs je blagdan proljeća 
jer je blagdan probuđenog života, 

jer je blagdan cvijeća, 

jer je blagdan pjesme, 
a sve to od proljetnog sunca. 


Svako kršćansko srce može doživjeti kršćanske blagdane. Ali 
nitko toliko kao srce koje živi s prirodom. Tko osjeća dah prirode. 
tko osluškuje kucaje srca prirode, najlakše se i uživi u kršćanske 
blagdane. Bog je, naime, svoje glavne blagdane u kršćanstvu na 
neki način povezao sa životom prirode. 

Ti su blagdani toliko zadojeni dahom života prirode da se ne- 
vještom oku pričinjaju kao neki izdanci prirode. Kao što su nekada 
pogani imali u svojim blagdanima samo svečanosti prirode, tako 
nevještom oku i glavni kršćanski blagdani izgledaju samo slavlja 
života prirode. 

Kršćanstvo, kao svrhunaravna religija, ne poznaje slavlja samog 
života prirode. Blagdani kršćanstva slavlja su natprirodnih doga- 

đaja i tajni. Pa ipak je Bog htio da ti nadnaravni događaji i tajne 
imaju kao svoju sliku u prirodnim događajima. Naravna slika daje 
kao prekrasan okvir nadnaravnoj tajni koju mi kršćani slavimo. 

Sve to vrijedi iza današnji blagdan, za današnju svetkovinu 
Uskrsa ili Vazma. Taj blagdan kao da nije drugo nego blagdan pro- 
ljeća. On uvijek pada u proljeće. Ali on u sebi nosi i pravu tajnu 
proljeća. Što je za prirodu proljeće, to je za natprirodu tajna Us- 
krsa. Kao da je Bog stvoritelj od vijeka u proljeću prirode naslikao 
proljeće koje je Kristovo uskrsnuće donijelo svijetu. Proljeće je 
najljepša slika Kristova uskrsnuća zajedno s cijelom njegovom taj- 
nom. AE 

Ne trebam vam tumačiti što je proljeće u prirodi. Pa vi ga s to- 
likom radošću doživljavate. Proljeće je probuđeni život zemlje. Zem 
ljaisve na njoj zimi kao da zaspi. Na prvi bi se pogled činilo da 
je bijelim mrtvačkim pokrivalom snijega pokriven mrtvac na svo- 
jemu odru. 

No kad dođu prve tople sunčane zrake i podragaju, pomiluju 
zemlju, najednom kao da se taj mrtvac počinje micati. Zbaci' sa 
sebe svoj mrtvački pokrov, skoči iz svojega lijesa u kojem je bio 
ledom zakovan. Priroda se probudila na novi život. Kao da je nje- 
zino srce opet počelo kucati i krv u njezinim žilama ppet kolati. 
Dobiva boju života, svoju zelenu boju, koja je boja žvota za priro- 
du. 

A nije li to predivna slika proljeća kojega slavimo na blagdan > 
Uskrsa? Što je, naime, zimska smrt prirode prema smrti koju je 
Adamov grijeh donio čovječanstvu, a koja se smrt pokazala i na sa- 
mome Sinu Božjemu, Isusu Kristu! Plaća grijeha je smrt — kliče 
sveti Pavao. Prije svega, plaća za grijeh bila je tjelesna smrt. Bog je 
stvorio čovjeka besmrtnim, kako kaže knjiga Mudrosti. Ali grijeh 
je kao zabo nož u čovjekovu besmrtnost i taj je nož bio otrovan o- 
trovom smrti. Cijelo je čovječanstvo otrovano tim otrovom i nije 
mu više bilo spasa. Sam je Bog postavši čovjekom morao umrijeti 
od tog otrova smrti. 

No što se dogodilo kad je Bog pao otrovan tim otrovom smrti? 
Bog je život! Pa kad je otrov ušao u žile Boga koji je život, taj 
je otrov postao lijekom protiv smrti cijelom čovječanstvu. Postao 
je cjepivo života svim smrtima ljudi. Ne samo da je sam Isus us- 
tao iz groba živ. On je svojom smrću i pobijedio smrt čovječanstva. 
Iz Kristova groba toplinom je Božjega sunca granulo ljepše prolje- 
će nego su sva proljeća svijeta. Grob se Kristov zazelenio životom 
koji će zazeleniti sve grobove svijeta. 

A ta smrt tijela koju je donio grijeh bila je još kao dječja ig- 
račka, kao blijeda sjena smrti koju je grijeh donio u ljudske duše. 
Grijeh je smrt duše. To je smrt po kojoj duša ostaje bez svojega Žži- 
vota, a to je Bog. Po grijehu su ljudske duše bile mrtve jer su os- 
tale bez Boga i bile bi zauvijek ostale bez Boga i zato mrtve vječ- 

nom smrću kojoj nema lijeka. 

Kad je, međutim, Krist umro na križu, nosio jena sebi i sve 
grijehe svijeta. S njime su zato umrli i grijesi svijeta. Pa kad je 
iz groba uskrsnuo na život, s njime je uskrsnulo i grešno čovječan. 
stvo. Tko se samo uključi u Kristovu smrt i Kristovo uskrsnuće, 
on pokapa svoju smrt u Kristovu grobu, a iz tog groba s Bogom us. 
taje na život samoga Boga. Isus je u svojem uskrsnuću vratio lju. 
dima Boga, a u Bogu život njihovim dušama. Tako je Kristovo us. 
krsnuće bilo pravo proljeće ne samo ljudskim tjelesima, nego još 
više ljudskim dušama. 

Ima još jedna značajka proljeća. Proljeće je i doba cvijeća. 
Cijela se priroda upravo rascvate u proljeće. Dosta je pogledati u 
proljeće samo u naše voćnjake. Naše trešnje i jabuke izgledaju kao 
mladenke dok idu na vjenčanje. Sve se one pretvore u jedan cvjet. 
A kad dođe vrhunac proljeća u mjesecu svibnju, tad se Cvijeće u- 
pravo natječe koje će ljepše okititi prirodu. Tako je proljeće doista 
rasvjetana priroda. 

Nije li u tome proljeće prirode opet divna slika duhovnoga, svr 
hunaravnoga proljeća, a to je Uskrs sa svojom tajnom? Kao što 
se priroda, probuđena na novi život, odmah oblači u cvijetnu svoju 
odjeću, tako je i Krist, probudivši duše na novi život, odmah i njih 
obukao u svoje božansko cvijeće. Kršćanska se duša u Božjem Žži- 
votu sva nakiti cvijećem. 

Nije li, naime, Božja istina kajom se nakiti duša po svetoj vje 
ri pravo cvijeće kojim sam Bog kiti ljudske duše? Sveta je vjera 
dar Kristova uskrsnuća. Vjera izlazi iz sile Kristova uskrsnuća. Iz 
tog je uskrsnuća provalila kao bujica božanska istina da natopi sve 
ljudske duše. Baš zato i sakramenat koji na poseban način mosi 
Kristovo uskrsnuće u duše, a to je sakramenat svetoga krsta, sa- 
kramenat vjere. Sa svetim krštenjem doteku vode Božje istine koje 
izviru iz Kristova uskrsnuća. : 

No što ije taj plod Kristova uskrsnuća koji po vjeri dolazi u 
dušu, nego pravo cvijeće kojim procvate duša? Božanske istine sve- 
ie vjere odraz su božanske ljepote, a njihova ljepota smjera pre 
ma plodu vječnoga života. Kad Bog nađa svog Sina, kao da i on 
proovate u sebi. Cvijet kojim procvate Bog kao slikom svoje lje- 
pote i odsjevom svog bivstva vječna je njegova Riječ, božanska Is: 
tina kaja adrazuje svojega Oca. To se, međutim, ponavlja kod ra- 
đanja Božje djece na zemlji. Po svojoj vječnoj Riječi Otac čini da 
procvate u dušama cvijeće njegove istine. Najprije daje dar vjere 1 
s njome svoju istinu kao cvijet koji će roditi vječni život. Tako je 
čovjek ispunjen istinama vjere koje rađaju plodove neba pravo dr- 
vo okićeno cvijećem samoga Boga. ; 

Tako je blagdan Uskrsnuća kao blagdan vjere pravi blagdan 
proljeća. 

koko 


No proljeće ima još jednu svoju značajku, Kao što je ono doba 
novoga života, kao što ije doba cvijeća, tako je ono i doba pjesme. 
Kao da se cijela priroda raspjeva u proljeće. Treba u proljeće sa- 
mo ući u šumu. Kao da svaka grana s tisuća grla propjeva iz sveg 
grla pjesmu proljetnom suncu. 

A to nije ni čudo. Pjesma je glas ljubavi. A u proljeće se u 
čitavoj prirodi probudi s novim životom i nova ljubav. Zato priroda 
u proljeće prepjeva. Srca pjevaju. Ljubav pjeva u prirodi. 

Nije li ta proljetna pjesma u prirodi opet samo slika Uskrsa i 
njegove tajne? Nije li Uskrs blagdan pjesme kojom propjeva srce 
puno ljubavi? Uskrsnuće je objava Duha Svetoga. U Kristovu je 
uskrsnuću započeo Duh Sveti svoje posebno djelovanje u svijetu 
Baš zato su Duhovi kruna uskrsnih blagdana i za samu Crkvu. Du- 
hom Svetim Krist je uskrsnuo. Duhom Svetim on je i pokazao sla- 
vu svoga usknsnuća. — Ako ne otiđem, Duh Sveti neće doći k va- 
ma, a kad otiđem, poslat ću ga k vama. Kad je Isus po uskrsnuću 
ušao u svoju slavu, kao vanjski izraz te slave poslao :je Duha Sve- 
toga. Duh Sveti u Crikvi zato samo pokazuje i objavljuje Kristovo 
uskrsnuće. 

Tako je uskrsnuće Kristovo Crkvu učinilo raspjevanom pjes- 
mom ljubavi samoga Boga. A da kršćanska srca mogu punim gla- 
som pjevati tu pjesmu ljubavi Duha Svetoga, Krist je svojim us- 
ksrnućem pripravio i gozbu nebeske ljubavi. Nije bez razloga što 
se presveta euharistija naziva i uskrsnom tajnom i tajnom ljubavi. 
Kao što je u presvetom otajstvu ostavio Krist uspomenu svoje mu- 
ke, tako je i ostavio i silu svoga uskrsnuća. Duhom Svetim se pos- 
većuje kruh u tijelo Isusovo koje je bilo na križu, ali iz groba us- 
krnsnulo. Zato je to sveto tijelo nositelj Kristova usknsnuća u ljud- 
ske duše. A s usknsnućem ulazi i početnik uskrsnuća; Duh Sveti. 
On nosi Kristov život. On ih sjedinjuje s Isusom. Tako u presve- 
toj euharistiji struje tople zrake vječne Ljubavi, zrake Duha Sve- 
toga. I time je euharistija hrana ljubavi. 

Na posljednjoj večeri, nakon prve svete pričesti, htio je Isus 
da sa svojim apostolima otpjeva psalme. Bog je tako uredio da 
s Isusovim tijelom dođe i pjesma. To je bio znak kako će kršća- 
ske duše nahranjene kruhom tijela Kristova, biti ispunjene Du- 
hom Svetim da im pjesma sama po sebi navre iz srca. 

koOkoOk 

Ima li, dakle, još nešto što bi manjkalo blagdanu Uskrsa da 
bude pravim blagdanom proljeća? Da li mu možda manjka i naj- 
dublji razlog ikoji proljeću daje i nov život i cvijeće i pjesmu? A to 
je proljetno sunce! Proljetno sunce izmamljuje nov život zemlji, 
otvara čaške proljetnog cvijeća i razigrava srca prirode na pjes- 
mu. Nije li, međutim, i blagdan Uskrsa zato blagdan novoga živo- 
ta, blagdan cvijeća nebeske istine i pjesme ljubavi Duha Svetoga 

jer se u tom blagdanu uzdiže pravo proljetno sunce? Blagdan Us. 
krsa blagdan je Boga koji se u svojem sjaju pokazao svijetu. Us. 
knsnuće je najviša objava Boga ljudima na zemlji. Nigdje Bog nije 
tako jasno pokazao svoje lice kao što je ga pokazao svojim uskrs. 
nućem. Na Uskrs čovjek osjeća kako je Bog s njime. Poput svetog 
Tome prisiljen je pred Uskrsnulim pasti i kliknuti: Gospodin moj 
i Bog moj! 

To je proljetno sunce koje nosi proljeće svijetu! 

No dok slavimo svoj blagdam proljeća, ne bi li bilo žalosno 
da se nađe i jedna kršćanska duša koja bi pobjegla tom proljet- 
nom suncu pa da ostane u zimskoj ledeni i smrti? Mjesto života da 
odabere smrt. Mjesto cvijeća uvenulo lišće. Mjesto pjesme grobni 
muk! 

Ne! Toga mi nećemo! Mi želimo proljeće! Mi želimo život! Mi 
želimo cvijeće! Mi želimo pjesmu! Evo, zato smo došli k suncu! 
Došli smo k Isusu, svome uskrsnulome Bogu. Amen. 

Varaždin, 1973. 


Uskrs — Vazam C 


PRAZAN GROB 


Pregled: Prazan grob bio je prvo svjedočanstvo Isusova 
uskrsnuća 
za žene, 
za apostole Petra i Ivana, 
za neprijatelje Kristove. 
I ako mi vjerujemo u uskrsnuće Kristovo prvotno 
ma temelju svjedočanstva apostola, 
ipak i za nas ostaje prazan grob prvo 
izvanjsko svjedočanstvo. 
Prazan grob ima i svoj znakovit smisao: on 
je vjesnik slobođe iz paklene tamnice: 
po ključevima pakla koje je Krist ostavio 
Crkvi. 
Prazan Kristov grob poziv je zato i nama iz 
groba. 


Koji smo bili noćas na svetoj misi uskrsnog Bdijenja, čuli 
smo uskrsno evanđelje, ili bolje, evanđelje prve vijesti anđela o 
Isusovu usknsnuću. Pobožne su, naime, žene došle rano ujutro na 
Isusov grob na koji je bio navaljen velik kamen. No kad priđoše 
grobu, kamen nije više bio na njemu. Bio je odvaljen od groba da 
su žene mogle slobodno ući u pećinu groba. I one se odvažiše da 
uđu. No kod ležaja Isusova tijela ne nađoše Isusovo tijelo, nego 

anđela koji im reče: što tražite živoga među mrtvima. 

Anđeo je dakle navijestio ženama Kristovo uskrsnuće. One to 
uskrsnuće nisu vidjele. Još nisu vidjele ni Uskrsnulog Krista. Ali 
vidjele su prvo svjedočanstvo o tom uskrsnuću. Bio je to prazni 
njegov gnob. Prazan grob u kojem je bilo pokopano mrtvo Isusovo 
tijelo postao je za njih svjedočanstvo o Kristovu uskrsnuću. 

Ali ne samo za žene. Danas smo čuli drugo evanđelje. Evanđe- 
lje je to prvog sastanka apostola iPetra i Ivana s Isusovim grobom 
poslije uskrsnuća. Marija je Magdalena njima javila vijest o praz- 
nom grobu. Na tu prvu vijest oni skočiše i potrčaše ka grobu da 
se uvjere o istinitosti te vijesti. Ivan je prvi stigao do groba, ali je 
samo provirio u nj i počekao dok stigne Petar. Tada obojica uđoše 
u grobnu pećinu. Plahta i povoji kojima je mrtvac bio povijen bili 
su složeni u grobu. Ali mrtvaca nije bilo. A čuli smo u današnjem 
evanđelju kako je činjenica praznoga groba učinila toliki dojam 
na svete apostole te su povjerovali da Isus mora biti živ kad mu 
je grco ostao prazan. 

Činjenica groba strahovito je djelovala i ma same Isusove ne- 
prijatelje. Kako ćemo čuti sutra u evanđelju, stražari koji su stra- 
žili na grobu, dotrčaše k židovskim starješinama te im javiše što 
se zbilo na grobu. A kao najvažnije javiše im da je grob otvoren 
i prazan. Starješine su bili izbezumljeni jer su osjetili strahovitu 
silu svjedočanstva praznoga groba. Zato im je bilo prije svega sta- 
lo kako da otmu toj činjenici njezinu silu svjedočanstva o Isusovu 
uskrsnuću. Stoga su razglasili da su učenici ukrali Isusovo tijelo 
dok su stražari spavali. Toliko su, dakle, bili izbezumleni činjeni- 
com praznoga groba da su se poslužili i najluđom laži da bi pobili 
svjedočanstvo praznoga groba. 

LIK JK 

Do dana današnjega ostaje Isusov prazni grob najveća tajna 
svijeta pred kojom stoji nevjerni svijet i uzalud je pokušava rije- 
šiti svojim uvijek novim lažima. Ali ne koristi ništa. Taj je prazni 
grob bio apostolima dokaz i svjedočanstvo Kristova uskrsnuća. 
On ostaje dokazom i svjedočanstvom svim vremenima. Prazan 
grob Isusa Krista dovikuje ljudima poput anđela: Što tražite ži- 
voga među mrtvima? Nema ga ovdje! On je uskrsnuo! 

Mi doduše, danas prvotno vjerujemo u uskrsnuće Kristovo na 
temelju svjedočanstva živih ljudi koji su ga živoga doživjeli pos- 
lije uskrsnuća. S njima je govorio, s njima je i jeo, njega su se do- 
ticali kao pravog živog čovjeka. Takvih sretnika svjedoka Kristova 
uskrsnuća prema riječima svetoga Pavla apostola, koji je također 
bio među tim sretnicima, bilo je preko pet stotina ljudi. Prije sve- 
ga to su sveti apostoli kojima je Isus dodijelio upravo kao prvu 
zadaću da budu svjedoci njegova uskrsnuća. 

Dakle na temelju toga svjedočanstvo mi prvotno vjerujemo 
kao povijesnu činjenicu, ali i istinu svoje vjere da je Krist uskrs- 

nuo, a to znači da je sa svojim tijelom živ izišao iz groba kamo su 
£a mrtva pokopali. Ipak kao prvo od izvanjskih svjedočanstava ko- 
ja podupiru svjedočanstvo živih svjedoka upravo je prazan grob, 
Kad bi postojalo ikoje drugo tumačenje praznoga groba osim Kri. 
stova uskrsnuća, sigurno bi ga bili Židovi kao Kristovi neprijatelji 
upotrijebili. Kad su oni morali posizati za ludim svjedočanstvom 
svjedoka koji spavaju, vidi se da ljudska pamet nije pronašla tu. 
mačenja koje bi obezvrijedilo svjedočanstvo praznoga groba za 
Kristovo uskrsnuće. Prazan grob tako ostaje siguran i čvrst dokaz 
za to uskrsnuće. ; 

Tako je Uskrs blagdan praznog Isusovog groba. On je svetko- 
vina tog vječnog dokaza da je Isus uskrsnuo iz svojega groba. 

koko 

No taj prazni Isusov grob nije samo dokaz Isusova uskrs- 
nuća. On ima i svoj veliki znakoviti smisao. Isusov prazni grob želi 
nas podsjetiti da Isusovo uskrsnuće ima upravo taj smisao da i 
čovjekov grob ostane prazan. I to ne samo čovjekov grob u zemlji 
kamo se pokapa tijelo, nego i grob u vječnim dubinama paklenog 
groba kamo se pokapa najprije duša da se pokopa i tijelo. 

Kako znate, đavao je prvom čovjeku i s njime cijelom čovje- 
čanstvu spremio grob. — Prah si i u prah ćeš se obratiti — tu je 
sudbinu čovjeku donio sotona. Ali sudbina tjelesnog groba bila je 
samo slika vječnoga groba u koji je sotona želio čovjeka pokopati. 
Grob je slika pakla. Pa ikad je sotona čovjeku spremio grob, mislio 
je da mu je spremio i taj vječni grob. On koji je ubojica od počet- 
ka ni za čim nije toliko žudio kao da čovjeku bude grooarom da 
ga pokopa u grobu pakla. Kao što su Židovi mislili da je njihov 
najveći trijumf i pobjeda kad su vidjeli Isusa pokopana u grobu, 
tako bi i sotona smatrao svojim najvećim trijumfom i pobjedom 
kad bi cijelo čovječanstvo vidio pokopano u paklu. 

No baš taj triumf i tu pobjedu oteo je Krist sotoni iz ruku. On 
se mogao dotle nadati da će čovječanstvo pokopati u paklu dok je 
gledao kako se čovjek pokapa u grobu, a da iz njega nema izlaska. 
No kad je ugledao Isusov otvoreni i prazni grob, osjetio je da je 
čovječanstvu otvoren put da pobjegne iz groba. Osjetio je, dakle 
da mu je izmakao njegov plijen kojemu se nadao u vječnosti. Dok 
nije vidio Isusov prazni grob, mogao je pjevati: iz groba nema iz 
laska i zato iz pakla nema izmaka. Ali kad je Krist na neki način 
prodro u sam pakao i probio vrata iz njega, sotona je spoznao da 
su ključevi pakla i podzemlja u Kristovim rukama. Komu on ot- 
vara, njemu su otvorena. Čovječanstvo više mije nužno osuđenik 
paklene tamnice. Prazan je grob vjesnik slobode i oslobođenja iz te 


tamnice. 
koko K 


A na koji način Kristovo uskrsnuće nosi tu slobodu i oslobo- 
đenje iz vječnoga groba, iz paklene tamnice? Kakvi su to ključevi 

koji otvaraju pakleni grob da i on ostane prazan? Ne treba mnogo 
ispitivati. Ta vi znate da čovjek grešnik nosi sam u sebi taj grob! 
Znadete da grešnik nosi svoju paklenu tamnicu i da sam sebe po- 
kapa u taj grob i zatvara u tu tamnicu. Kao što je prvi čovjek svo- 
jim grijehom donio svijetu grobove kao predznak vječnoga groba, 
tako i svaki čovjek svojim grijehom sam sebi nosi vlastiti grob 
u svojoj duši i sudbinu vječne tmine u paklu. Zbog grijeha je Bog 
rekao pred Adamom zemlji da je prokleta. I čovjek pokopan u ze- 
mlju ponio je njezino prokletstvo, a to znači sotoninu vlast na sebi 
u svoj grob. :No svojim vlastitim grijehom čovjek nosi proklet- 
stvo u samu svoju dušu i vlast sotoninu u nju. To je pravi ukop 
čovjeka u pakleni grob. 

Što dakle znači izići na slobodu iz te tamnice i pobjeći pakle- 
nom grobu? Kakvim se ključevima otvara ta tamnica i vrata pakle- 
noga groba? Nisu li to oni ključevi koje je Isus dao svojim aposto- 
lima kao prvi dar svojega uskrsnuća? — Primite Duha Svetoga! 
Kojima oprostite grijehe, bit će im oprošteni — rekao je Isus na 
prvi dan svoga uskrsnuća apostolima. To su ključevi Crkve. To su 
ključevi oproštenja grijeha. Ti su ključevi ključevi Kristova uskrs- 
nuća. Tim je ključevima Krist otvorio vrata svojega groba. Kad je 
svojom smrću platio za grijehe svijeta, Duhom je Svetim primio 
ključeve kojima je otvorio vrata groba sebi, ali kojima otvara i 
nama. 

Tako je Kristov prazni grob velik poziv grešnicima da pograbe 
te Kristove ključeve koji otvaraju vrata paklenog groba. Mi ne smi- 
jemo ostati u grobu. Nas sotona ne smije zadržati u svojoj tam- 
nici. I naš grob mora ostati prazan. Krist nam pruža svoje klju- 
čeve uskrsnuća. Krist nam pruža svoju milost oproštenja. 

pa 

Ne bi li bilo žalosno da danas, dok slavimo Kristov prazan 
grob, u grobovima sotone još ileže pokopane naše mntve duše? Ne 
bi li bilo žalosno da danas gledamo Isusov prazni grob, a sebe du- 
boko zakopane u njemu? Van iz groba? Van na slobodu Božjega 
života! Neka svi naši grobovi ostanu prazni! Na svetkovinu Uskr- 
sa neka nijedan kršćanin ne leži u grobu! Ako još nismo možda 
obavili uskrsnu ispovijed, Crkva nam ostavlja još dostatno vreme- 
na da je obavimo. Uskrsna pričest vrijedi do blagdana svetoga Pe- 
tra i Pavla. Pa ako smo iz bilo kojeg razloga ostali bez nje prije 
Uskrsa, nije još kasno. Još nam Krist pruža svoje ključeve da nam 
otvori vrata našega groba, ako smo u nj pokopani. Neka s Kristo- 
vim grobom i naš ostane prazan! To će biti za nas pravo svetkova- 
nje Uskrsa. Amen. 


Varaždin, 1974. 

Vazmeni ponedjeljak 


USKRSNULI I ŽENE 


Pregled: Krist se naprije pokazao ženama 
na putu, 
Mariji Magdaleni kod groba, 
svojoj majci Mariji. 
Zaslužile su svojim 
sudjelovanjem u bolima, 
ljubavlju, 
jer su bile zapostavljene u zemaljskom 
kraljevstvu, 
jer su pripravnije za vjerovanje. 
I danas su žene prve kod uskrsne milosti, 
ato je vjerovanje, 
i sveta pričest. 
Da ostanu vrijedne te milosti valja dai one 
ljube, 
pod križem, 1 
ostanu ponizne, 


Današnje nam evanđelje pripovijeda jedan od prvih susreta 
s uskrsnulim Isusom. Taj susret nisu doživjeli možda vojnici koji 
su čuvali stražu kod groba. Oni su, doduše, na neki način doživjeli 
Kristovo uskrsnuće. Evanđelje nam ne pripovijeda kako je to bilo. 
Ali nam pripovijeda da su dotrčali i izvjestili starješine o svemu 
što se dogodilo. Oni su valjda doživjeli potres i odvaljivanje ka- 
mena s groba te nakon toga prazan grob. Ali da dožive susret s 
Uskrsnulim, toga nisu bili vrijedni. To pokazuje njihov sramotan 
postupak šutnje za novac. Bili su prodane duše. a 1 . 

No čega nisu bili vrijedni stražari, bile su vrijedne žene koje 
su uranile ka grobu. Te su žene prve primile od anđela vijest o 
Kristovu uskrsnuću. A kad su potrčale da tu vijest donesu aposto- 
lima, doživjele su sreću da im 1Isus osobno iziđe u sustret s poz. 
dravom mira i sam da ih pošalje s radosnom viješću o svojemu 
uskrsnuću. Čega nijesu bili vrijedni muškarci, bile su vrijedne 
žene. Žene su prve doživjele osobni susret s Isusom poslije njego- 
va uskrsnuća. Evanđelje- međutim, ne pripovijeda samo o tom 
susretu Uskrsnuloga sa ženama. Isus se već prije ukazao jednoj 
ženi. Bila je to Marija Magdalena. Ona se bila odijelila od ostalih 
žena s kojima je bila došla ma grob. Bila je otrčala prva da javi 
apostolima i donese anđeosku vijest. No odmah se natrag vratila 
ka grobu. Iz ljubavi prema Isusu nije se mogla od njega rastaviti. 
Ljubav ju je prikovala uz grob.I njoj se kao prvoj, prema evanđe- 
deoskom izvještaju, ukazao Isus. A zatim ostalim ženama na putu. 

A nije potrebno ni spominjati da Crkva vjeruje da se Isus još 
prije nego svim drugima, pa i ženama, ukazao svojoj majci Mariji. 
Ona je vjerovala u njegovo uskrsnuće. Zato nije ni išla s ostalim 
ženama na grob da bi pomazivala Isusa. Mjesto toga ona je svo- 
jim molitvama zajurišala k Isusu da ga dozove što prije iz groba. 
Ona je zato i prva doživjela sreću da vidi svog Isusa uskrsnuloga iz 
groba. 

Tako se, evo, Isus kao prvima pokazao živ poslije uskrsnuća 
ženama. Žene su bile počašćene prvim Isusovim ukazanjima. Prije 
svih muškaraca, prije samog svetog Petra i ostalih apostola žene 
su bile sretne da vide uskrsnulog Spasitelja. Na to nas podsjeća da- 
našnje sveto evanđelje. Ž 

ko *ok ; ' 

Nije baš teško pogoditi zašto je Isus odabrao žene kao prve 
da im se javi poslije uskrsnuća. Ta one su ostale vjerne uz njegov 
križ! Osim svetog Ivana nijedan se drugi apostol .ne spominje 
pod Isusovim križem. Ali svi evanđelisti spominju žene pod kri- 
žem. One su mu bile pratnja u grob i još su plakale i naricale nad 
grobom dok ga nisu morale prema židovskom zakonu napustiti 
zbog blagdana Pashe. A čim im je zakon dopustio, evo njih opet ka 
grobu da dovrše izkaze počasti svome mrtvom učitelju u grobu. 

Tko bi onda više zaslužio da mu Krist dade udio u svojoj slavi 
od tih žena koje su s njime sudjelovale u boli? S Kristom kao 
da su dijelile smrt, pa je bilo pravo da s Kristom podijele i radost 
uskrsnuća. 

A kod svega toga radilo se o ljubavi. Ljubav je držala žene 
uz Kristov križ. Ljubav ih je dovela do groba. Ljubav je Mariju 
Magdalenu i prikovala uz grob. No sveta je Mala Terezija znala go- 
voriti da Boga treba uhvatiti tamo gdje je slab, da ga treba uhvatiti 
za srce. Ljubavlju se, međutim, Bog hvata za srce. Kad je Isus vi 
dio srca koja ga ljube, nije mogao odoljeti njihovoj ljubavi. Žene 
su najviše ljubile, zato su i Isusa prisilile da im prvima otkrije 

K tome je Isus svojim uskrsnućem zakoračio u kraljevstvo 
vječnosti. On više nije pripadao ovome svijetu, nego svijetu vječ- 
nosti. A za taj je svijet Isus rekao da će vrijediti drukčiji zakoni 
nego u njegovu zemaljskom kraljevstvu. — Tada će mnogi koji su 
bili prvi, biti posljednji a posljednji prvi. Isus je u svom zemalj- 
skom kraljevstvu postavio žene u pozadinu. One kao da su po- 
sljednje u tom kraljevstvu. No poslije uskrsnuća, htio je na neki 
način pokazati kako će doista posljednji biti prvi. Ženama je zato 
dao prvenstvo u svojim ukazanjima. 

Konačno, Isus je pošao psihološkim putom kod svojih ukaza- 
nja poslije uskrsnuća. Znao je da su muškarci više skloni sumnji, 
a manje vjerovanju. I kad su ga već vidjeli pred svojim očima, još 
nisu vjerovali ni samim očima. Isus se upravo mučio da ih uvjeri 
o svjem uskrsnuću i kad im se ukazivao i kad ih je iskustveno dao 

doživjeti svoje uskrsnuće. Zato je želio da ih pomalo uvede u či. 
njenitost svoga uskrsnuća. A to je učinio upravo preko žena. Žena 
je po naravi pristupačnija vjerovanju, a osobito kad se sastane s 
činjenicama, ona upravo intuitivno spoznaje istinu. Tako je Isus 
odabrao najprije žene da ih uvjeri o svome uskrsnuću. Žene su pri- 
pravile tlo vjere i u srcima muškaraca. One su postale prvim vjes- 
nicima uskrsnuća. I ako apostoli nisu odmah mjima vjerovali, i 
morali se sami iskustveno uvjeriti, ipak kao ga je već led bio pro- 
bijen. Žene su bile kao neki most muškarcima do uskrsnuloga Kri. 
sta. 
koko 

To su evo, neki razlozi zbog kojih je Isus mogao dati Prven- 
stvo ženama kod svoga ukazivanja poslije uskrsnuća. On, dođuše 
nije želio da vjera svijeta u njegovo uskrsnuće počiva na ženskom 
svjedočamstvu. Ni sami im apostoli, kaže evanđelje, nisu vjerovali. 
Htio je da vjera počiva na svjedočanstvu, prije svega, apostola. 
Ipak imao je poseban takt i finoću prema ženama i dao im prven- 
stvo. 

No žene kao da i danas čuvaju to svoje prvenstvo kod uskrs 
nulog Krista. Žene se i danas prvenstveno susreću s uskrsnulim 
Kristom. Ili možda, ne znate prve naše susrete s Uskrsnulim? Dvi. 
je su stvarnosti kršćanskog života gdje kršćanin na poseban način 
doživljuje svoj susret s Uskrsnulim. Prije svega to je kršćansko 
vjerovanje. Ta dobro znate da sva naša vjera stoji ma Kristovu us- 
krsnuću! Tko dakle kršćanski vjeruje, on se u dubini svoje duše 
sastaje s Uskrsnulim Isusom. A drugi je najvažniji susret s us- 
krsnulim Isusom sveta pričest. Stanje uskrsnuća omogućilo je Isu- 
su da svoje tijelo dade za hranu. Uskrsnućem je ono produhovlje- 
no i ispunjeno božanskim životom. Tako je sposobno da bude du 
hovnom hranom božanskog života. Zato je sveta pričest izravni sa- 
stanak s uskrsnulim Isusom. 

Mislim da vam odatle jasno zašto možemo reći i da i danas 
žene imaju prvenstvo kod susreta s uskrsnulim Isusom. Nisu li, 
naime, žene prve u vjerovanju i u primanju svete pričesti i u naše 
doba? Pa ipak ako žene žele sačuvati to svoje prvenstvo, ne smiju 
zaboraviti ni razloge zbog kojih je Isus dao već na početku prven- 
stvo ženama u susretu s njime uskrsnulim. Žene moraju i danas 
znati zaslužiti svoje prvenstvo, ako ga žele sačuvati, istim razlozi- 
ma kojima su ga zaslužile i žene, prve vidjelice Krista. 

koko 

Prije svega žene moraju to svoje pravenstveno zaslužiti lju- 
bavlju. Bog je ženu iznad svega obdario srcem. Zato i od žene prije 
svega očekuje srce. Ništa nema strašnije nego kad žena izgubi sr- 
ce, kad mjesto srca u grudima nosi ledeni kamen. Uvijek se upra- 
vo zgrozim pred ženom koja je kadra opsovati Boga. Kad žena 
ima tako tvrdo srce za samoga dobroga Boga, dolazi pitanje da li 

je još žena ili okorjeli sotona. Može li, međutim žena tako tvrdoga 
srca očekivati da će susresti Krista? 

Ali ljubav koja na poseban način privlači Krista, ljubav je 
\Pod križem. To je privuklo i Isusa k pobožnim ženama da im se 
ukaže prvima poslije uskrsnuća. To vrijedi i za današnje žene Ni. 
čim neće kršćanske žene biti i ostati vrijednima susreta s uskrsnu- 
lim Kristom kao svojim sudjelovanjem u Kristovim patnjama. Ako 
su s Kristom na križu, bit će s Kristom i u slavi. Žena je na neki 
način stvorena za mučenicu. Samo njezino materinstvo njezina je 
sudbina mučeništva. A i pravi bračni život žene gotovo ne može biti 
bez mučeništva. Rijetko koji muškarac nije i križ za svoju ženu. 
Ako dakle žena svoj život žene i majke prihvati kao svoj život pod 
Isusovim križem, sigurna je za svoj susret s uskrsnulim Isusom. 
Žena koja je prava žena i majka gotovo je nemoguće a da ne bude 
vjernica i da je srce ne vuče k Isusu. 

Čuli smo i treći razlog zbog kojeg se Isus najprjje ukazao že 
nama. Jer _ su sve bile malene na neki način i zapostavljene u 
njegovu zemaljsku kraljevstvu. Htio je zato dožive svoje uzviše- 
nje u vječnom njegovu ikralevstvu. Isus je uzvisio neznatne, kako 
je nekada pjevala ona koja je prva doživjela uzvišenje neznatnih. 
Ima danas žena koje sanjaju samo o svojoj veličini. One: bi htjele 
biti ne samo jednake nego i još veće od muževa, čak i u Kristovu 
zemaljskom kraljevstvu. One sanjaju kako bi bile svećenice, bis- 
kupi i možda pape. Ali Isus nije želio tu veličinu žene. Već po na- 
ravi Isus je učinio ženu manjom od muža u njezinu rodu. Kad že- 
na mora tražiti samo cipelu muške veličine, osjeća kao neku sra- 
motu. Ali kao da baš ta_ malenkost i slabost žene po naravi uz. 
visuje ženu. Kad je ona malena, ona je velika. Svakome je muš- 
karcu ispod časti ako tuče svoju slabu ženu. To je, međutim, sa- 
mo slika za Božje kraljevstvo. Žena je velika kad je mala i poniz- 
na. Kod Boga su posljednji prvi, a prvi posljednji. 

A čuli smo još jedan razlog zbog kojeg je Isus odabrao žene da 
im se prvima javi. Žene su bile određene kao mostovi do vjere 
muškaraca. Po ženi Bog i danas želi doći do srca i duše muškar- 
raca, One će i danas zaslužiti da imaju prvenstvo pred uskrsnulim 
Isusom ako budu znale to prvenstvo učiniti svojim apostolatom. 
Žena koja ne želi svoga muža privesti Isusu i vjeri, nije ni sama 
vrijedna da bude uz Isusa i u vjeri. Zato Isus drži žene blizu sebe 
da spasi po njima njihove muževe i dakako njihovu djecu, 


Čuvajte dakle žene svoje prvenstvo kod Krista! Ali budite vri- 
jedne toga prvenstva. Zaslužite to prvenstvo poput žena iz današ- 
njeg evanđelja. Amen. 


Varaždin, 1974. 

Vazmeni ponedjeljak 
PROKLETSTVO NOVCA 


Pregled: Novac progoni Isusa do smrti i preko smrti. 
Ta paklenska zvijer i čovjeka progoni. ' / 
Uskrsnuće Kristovo pokazuje kako da je svladamo. 


Isus se više puta sastao s novcem kao sa zvijeri koja ga/pro- 
goni. Tako su farizeji prigovarali Isusu što ne daje novac kao po- 
rez na hram. Hteli su ga time osramotiti pred narodom da nema 
smisla za slavu Božju u hramu. 

U još veći su škripac Židovi nakanili stisnuti Isusa kad su do- 
šli k Isusu s predstavnicima svih svojih stranaka da ga pitaju smiju 
li davati novac kao porez rimskome caru. Mislili su da će ga nov- 
cem uništiti. Novac mu je imao biti zamka ili da ga omrazi pred 
narodom ili da ga okrivi pred rimskom vlašću. 

Isus je izbjegao svim tim zamkama koje su mu Židovi po nov- 
cu postavljali. Pa ipak zvijer novca uhvatila je Isusa. Zbog novca 
je vlastiti Isusov apostol otišao k židovskim starješinama da ga 
izda. Za novac je Juda prodao Isusa. Novac ga je predao u ruke Ži- 
dovima. Novac ga je tako doveo do križa i smrti. 

Ali zvijer novca još nije bila zasićena, I nakon smrti ta je zvi- 
jer odlučila zaskočiti Isusa. O tome smo čuli upravo u današnjem 
evanđelju. Vojnici su bili postavljeni kao straža na Isusov grob. No 
rano ujutro u nedjelju zemlja se potresla i Isus je živ izišao iz gro- 
ba. Vojnici od straha pobjegoše sa praznoga groba da jave Židovi- 
ma da je grob prazan, a Isus da je ustao živ. Oni bi imali biti kao 
prvi svjedoci Isusova uskrsnuća. No mjesto da budu svjedoci Isusa 
Krista postadoše lažni svjedoci protiv Isusa Krista. To je učinio 
novac. Mjesto da navijeste svijetu da je Isus živ, Za novac su pri 
čali da je Isus ukraden. Tako su za novac oni na neki način drugi 
put ubili i pokopali Isusa. Barem pred svijetom, barem u mišlje- 
nju svijeta. Novac je postao drugi izdajnik Kristov. Novac je pos- 
tao ubojica Kristov. 

Tako nam današnje evanđelje otkriva strahovito prokletstvo 
novca. Novac je bio kadar ubiti Krista ne samo živoga zemaljskim 
životom, nego na neki način živoga neumrlim, besmrtnim životom. 
Bio je kao neka paklena zvijer koja je progonila Krista do groba i 
rreko groba. 


koOkOK 
No ako je novac bio za Isusa zvijer koja ga je progonila i nas- 
tojala uništiti, mislimo li da je onda novac za nas nevino janje koje 
nema zubi da bi nas ugrizlo? Dok slušamo kako je novac progonio 
Isusa do groba i preko groba, ne mora li to služiti nama za opome- 

\ nu da otvorimo oči, da progledamo i da vidimo novac u njegovu 

jo Reaikan licu. Isus nam današnjim evanđeljem želi pokazati da i za 
\nas novac ostaje zvijer koja nas može uništiti na ovom i na drugom 
svijetu. Isusu je novac zadao samo izvanjski udarac. Ali Judu kao 
\i podmićene vojnike u današnjem evanđelju novac je upropastio i 
na drugom svijetu. Za njih je novac bio prava paklena zvijer. Za 
njih je novac bio pravo prokletstvo. A koliko je takvih duša, bilo 
na svijetu i ima u paklu za koje je novac bio i značio vječno i vre- 
menito prokletstvo? 

Sjećam se jednog pustoselišta na putu iz Klanjca prema kape- 
lici sv. Filipa i Jakoba. Vidi se jasno da je na tom mjestu stajala 
kuća. Narod pripovijeda povijest te propale kuće. Na tom mjestu 
prije desetaka godina stajala je gostionica. Stariji ljudi, muž i žena 
vodili su dobar posao. No jedne olujne večeri pokuca na vrata te 
gostionice odličan gospodin i zatraži konak. Gostioničari pristanu. 
Nikog živog po onom vremenu nije bilo u njihovoj gostionici koja 
je bila po strani ljudskom naselju, Gostioničari opaze da strani gos 
podin ima pun novčanik dolara. Znači da je neki Amerikanac koji 
se vratio iz Amerike. I načine paklen plan. Odluče ga ubiti i op- 
ljačkati. Što naumiše, to po noći i izvršiše. Ali kad su ubili stranca 
i bolje pogledali, prepoznaju ga. Bio je to njihov vlastiti sin. Taj 
sin bio je njihov jedinac koji je otišao u Ameriku i sad se nakon 
dugih godina bogat vratio kući, Nije se htio odmah odati. Pri večer-' 
njem svjetlu nisu ga bili prepoznali. Sad kad su ga prepoznali maj- 
ka se od žalosti srušila mrtva. A otac se sam objesio. Od njihove 
gostionice nema više ni traga. Stoji samotno pusto mjesto kao u- 
kleti spomenik prokletstva novca. Koliko takvih spomenika pro- 
kletstva novca ima na svijetu i u paklu! 

ko X o# 

No Isus svojim uskrsnućem pokazuje novac ne samo u njegovu 
pravu licu kao paklenu zvijer. On nam svojim uskrsnućem i omogu- 
ćuje da toj zvijeri i izbijemo njezine zube. Svojim uskrsnućem Isus 
nas uči da pobijedimo zvijer novca. 

Što je, naime, novac nego predstavnik svih zemaljskih dobara? 
S novcem se kupuje sve. Tko ima novaca, ima svako zemaljsko do- 
bro koje mu srce poželi. Tu je snaga novca. U njemu nam se smi- 
ju sva zemaljska dobra. Sve zemaljsko blaženstvo skupljeno je u 
novcu. Kao što je nekad Isusu sotona pokazivao sva kraljevstva 
svijeta i sve njihovo bogatstvo, tako sotona i novcem pokazuje čov- 
jeku sva ta kraljevstva i njihovu raskoš. To čovjeka pobjeđuje. To 
mu svlada dušu da se pokloni sotoni i postane njegov rob. 

No baš zato je Kristovo uskrsnuće sila koja pobjeđuje silu nov- 
ca. Kristovo je usksnuće pobjeda nad zemljom i nad njezinim dob- 
rima. Kristovo uskrsnuće pokazuje čovjeku da ne postoji samo 
ovaj svijet i ovaj život. Zato za čovjeka ne postoje samo zemlajska 
dobra. Zemaljska dobra i nisu prava dobra. Ta dobra čovjek mora 

ostaviti. Prava su dobra čovjekova vječna dobra, dobra vječnoga 
života. To dovikuje Krist čovjeku svojim uskrsnućem. 


Neki kraljević prijestolonasljednik pokazivao je veliku sklo- 


nost prema lakomosti za zlatom, za novcem. Odgojitelj ga odluči od 
te zle sklonosti izliječiti. Uzme ga zato sa sobom jednog vrućeg lje- 
ta na dugu šetnju kroz livade gdje nije bilo vode. Sa sobom uzme 
škrinjicu zlatnika. Uskoro kraljević ožednje i zatraži vodu da pije. 
No odgojitelj izvadi par zlatnika govoreći: Voda ne vrijedi ništa, 
novac više vrijedi. Voda je za proste ljude, novac za visoku gospo- 
du. Ali kraljević nastavi da se tuži i jadikuje za vodom. Odgojitelj 
mu svaki puta pruži nekoliko zlatnika više. Mjesto vode davao bi 
mu zlatnike. U to naiđoše na jedno pastirče. Odgojitelj je to pastir- 
če bio unaprijed poučio što ima da čini. Kraljević kod njega opazi 
posudicu s vodom. Odmah zaište da mu dade piti e bi utažio žeđu. 
No pastirče ni čuti. Kraljević mu ponudi jedan dukat. No pastirče 
“odgovori: Ni za stotinu dukata ne dam ti piti. Kraljević sada na- 
vali na odgojitelja da izmami od pastirčeta vodu, Odgojitelj, do- 
“duše, to učini. Ali dade kraljeviću pouku za cijeli život: Eto vidiš 
kako gutljaj vode može biti vredniji od sveg novca i zlata na svije- 
tu! Što bi ti svi novci i sve zlato kad bi morao od žeđe umrijeti? 
Upravo tu nam pouku u daleko većoj istini i ozbiljnosti daje 
Isus svojim uskrsnućem. Što će nam koristiti svi novci i sve zlato 
svijeta kad stanemo nogom u drugi svijet? Ima, doduše, stari po- 
ganski običaj da se za mrtvim baca u grob sitan novac. Ali taj no- 
vac mrtvac neće ponijeti sa sobom. U vječnosti se ne plaća zemalj- 
skim novcem. U vječnosti zemaljski novac može čovjeku biti samo 
težak, težak na Božjem sudu. Judu je novac tom svojom težinom 
bacio u očaj, a očajem u samoubojstvo i pakao. Za vječnost je bo- 
lje da čovjek na zemlji ostane bez ijedne pare dajući je sirotinji, 
nego da s punim kasama novca postane najveći siromah u vječno- 
sti. 
Krist nam je svojim uskrsnućem naučio vjerovati u vječnost. 
A tko vjeruje u vječnost, taj se može spasiti od zvijeri novca. Tko 
vjeruje u vječnost, taj se neće dati zarobiti od novca. Uskrsnuli 
Krist koji je toliko sam osjetio prokletstvo novca, neka nas dakle 
tom vjerom oslobodi od njega! Amen. 


Slavonski Brod, 1972. 

POGOVOR 


Nikako nisam želio praviti kalendare za Gospodnju godinu....., 
a to znači zbirku propovijedi prema kalendaru crkvene godine. Ka- 
lenđar vrijedi za jednu godinu, a tada se baci jer više nema nikak- 
ve vrijednosti. A ja sam želio stvoriti zbirke propovijedi koje ima- 
ju trajnu vrijednost bez obzira na godišta u kojima su izište. Čak i 
one nedjeljne propovijedi koje su sastavljene za prijašnii red peri- 
kopa nisu izgubile ništa od svoje vrijednosti. One obrađuju vječne 
istine koje se ne mijenjaju. Pa prema tome imaju i vječnu vrijed- 
nost. 


No baš zato nisam želio izdavati »godišta« propovijedi, nego 
zbirke propovijedi po njihovim vrstama: nedjeljne zasebno, blag- 
danske zasebno, svetačke zasebno, marijanske zasebno. Sadašnja 
zbirka treća je po redu od blagdanskih propovijedi: Gospodnja sla- 
vlja, Hvalospjev misli i evo, sada Sjaj s neba. 

Blagdanskih propovijedi nikađa dosta. Za blagdane je svećenik 
redovno najviše zaposlen, pa nema vremena mnogo se pripravljati 
za njih. Zato mu uvijek dobro dođe 1 tuđa misao da je preda Bož 
jem narodu, odnosno da obogati svoju misao da ne ostane praznom 
kad je najviše potrebno da i onima, koji inače ne dolaze u crkvu, 
ne pređa kakve prazne fraze i time izvrgne ruglu pred napolane- 
vjernicima kršćansku nauku. Ako svećenik dođe slabo pripravljen 
pred obične vjernike kroz godinu, dade se i oprostiti. Oni će ga ra. 
zumjeti. Ali ako na velike blagdane dođe nepripravljen pred polu- 
vjernike koji jednom ili koji put zavire u crkvu, pa maglom praz. 
nih riječi želi prikriti svoje neznanje, on baca ljagu na samu vje- 
ru predočujući je kgo zavaravanje zaostalih ljudi, To je pravi zlo- 
čin protiv vjere. 

Mislim da će se u mojim propovijedima u ovoj zbirci, kao i u 
ostalim zbirkama, naći dosta misli da ispune tu prazninu. Sve im 
se može prigovoriti, ali samo to ne da nisu krcate mislima, 


Pisac 


Božić — polnoćka: 
zornica: 


poldanjica: 


Sveta Obitelj A: 
C: 


Stara godina: 


Nova godina: 


Ime Isusovo: 
Bogojavljenje: 
Isusovo krštenje A: 
B: 
C: 
Isusovo prikazanje: 
Pepelnica: 
Veliki četvrtak: 
Uskrs: 

Uskrsni ponedjeljak: 


SADRŽAJ 


BILA JE NOC 
HAJDEMO K BETLEHEMU 


BLAGDAN IDEALA ČOVJEČJEG 
SRCA 


BOG SIROTINJE 
BLAGDAN DJECE 


TERET DJECE 

IZGUBLJENA DJECA 
OBITELJ I KRŠĆANSTVO 
EUHARISTIJA — TEMELJ OBITELJI 
AMEN 

SRETNA NOVA GODINA 
VJERA VESELJA 
NAPREDAK ČOVJEČANSTVA 
VJEČNO IME 

NAŠA ZVIJEZDA 

ZAHTJEV PRAVDE 

BOŽJI JAGANJAC 
UKLJUČENJE MEĐU GREŠNIKE 
CRKVENE ZAPOVIJEDI 
POČETAK KORIZME 

DAR SRCA 

BLAGDAN BOGA 

BLAGDAN USKRSNUĆA 
BLAGDAN PROLJEĆA 
PRAZAN GROB 

USKRSNULI I ŽENE 
PROKLETSTVO NOVCA 

Izdanja pisca: 


SJAJ S NEBA I DIO Cijena — 30 Din 
NEDJELJNA SVJETLOST A II dio » — 25 Din 
NEDJELJNA SVJETLOST A_1I dio » — 24 Din 
NEDJELJNA SVJETLOST B I dio » — 16 Din 
BII dio » = 6 bin 

C_Idio » — 20 Din 

C II dio » — 22 Din 

Magnifikat misli, marijanske » — 13 Din 
Aureola misli, svetačke » — 13 Din 
Hvalospjev misli, blagdanske » — 13 Din 
Svetački vijenac, II dio, svetačke », — 13 Din 
S Marijom, marijanske duhovne vježbe » — 20 Din 


Nedjeljne propovijedi po starim perikopama — upotrebljive i 
po novim uz Uputu (u I dijelu Nedj. svjetlosti B) 


Nedjeljna riječ I dio Cijena — 11 Din 
II dio » — 11 Din 
Misli dana Gospodnjih, I dio » — 11 Din 
II dio ' » — 11 Din 

Rasprodano: 


Svetački vijenac, I dio 
Gospodnja slavlja 
Marijini dani 
Za inozemstvo Cijena: dvostruko 


Naručuje se kod Pisca: 


Platon Plasajec, B. čije 8 42000 Varaždin 
' Slijedeće izdanje: 

SJAJ S NEBA, II dio 

blagdanske propovijedi 


